
Foreword 


This  translation  of  "Alice  in  Wonderland"  by  Lewis 
Carroll  is  part  of  a  Project  by  the  Carroll  Foundation  of 
Melbourne,  Australia  to  celebrate  the  one  hundred  and  twenty 
fifth  Anniversary  of  this  famous  children's  book,  and  also 
1990  as  International  Literacy  Year  by  collecting  together 
translations  into  one  hundred  and  twenty  five  different 
languages.  I  am  grateful  to  Lilian  James  of  Adelaide  who  drew 
my  attention  to  it  and  gave  me  the  opportunity  to  make  this 
contribution . 

I  am  also  very  grateful  to  John  Richards  who 
provided  the  drawings  at  quite  short  notice  and  made  some 
valuable  suggestions  on  the  verses  in  the  story,  and  to  Dr 
David  Balhatchet  who  went  through  the  translation  with  a  tooth 
domb  and  corrected  errors  which  would  have  gone  unnoticed 
otherwise.  I  am  fully  responsible  for  any  that  remain. 

Ray  Edwards 

Mis  Gwynngala,  1990 


I  am  now  pleased  to  include  an  extensive  vocabulary 
which  Keith  Syed  prepared  initially  for  his  own  use.  He  has 
kindly  given  permission  for  it  to  be  used  to  help  other 
readers.  I  am  most  grateful_  to  him.  Checking  it  through  with 
the  text  and  again  with  David's  help  has  helped  bring  the  text 
more  in  line  with  the  Gerlyver  Servadow  though  a  complete 
revision  has  not-  been  attempted.  "Alys"  was  originally 
published  before  the  Gerlyver  Servadow  became  available  in 
1991 . 


Ray  Edwards 
Mis  Meurth  1993 


The  text  has  been  updated-  in  accordance  with  the  Gerlyver 
Meur  which  has  now  become  available.  This  has  been  done  and 
the  whole  book  completely  retyped  by  Dr  David  Balhatchet  to 
whom  I  am  eternally  grateful.  Inevitably  it  has  been  necessary 
to  retain  a  number  of  words  which  do  not  appear  in  the 
Gerlyver  Meur  so  the  spelling,  and  indeed  the  authenticity  of 
these  words  are  still  conjectural.  There  is  little  doubt  that 
some  errors  will  still  remain  in  spite  of  careful  checking  and 
rechecking.  I  apologise  for  these  and  would  be  grateful  if 
they  were  brought  to  my  attention  so  that  there  will  be  fewer 
of  them  in  future  editions. 


Ray  Edwards 
Mis  Me  1994 

Alys  ...  a  boenyas  dres  an  gwel  war  y  lergh. 


ALY5  Y'N  VRO  A  VARTHUSYON 


Penn  1  War-nans  an  Toll-Konin 

Yth  esa  Alys  ow  talleth  skwitha  yn  feur  ha  hi  a'y  esedh 
ryb  hy  hwoer  war  an  vankenn  heb  travydh  dhe  will.  Moy  es  unn- 
weyth  hy  re  yksa  y'n  lyver  esa  hy  hwoer  ow  redya,  mes  nyns 
esa  delinyansow  na  keskowsow  ynno,  "ha  pandr'a  dal  lyver," 
a  brederis  Alys,  "heb  delinyansow  na  keskowsow?" 

*  U  I  '  , 

Yth  esa  hi  ow  prederi  yn  hy  brys  hi  (gwella  galla,  rag 

an  jydh  toemm  a  wre  dhedhi  omglywes  pur  hunek  ha  gokki)  mar 

tela  sevel  dhe  derri  igorow  Dyw  rag  kavoes  an  lowena  a  wul 
chayn  a  igorow,  pan  boenyas  a-dheSempis  Konin  Gwynn,  gwynnrudh 
y  dhewlagas,  rybdhi  yn  hy  ogas. 

Nyns  esa  travydh  meur  y  vri  y'n  dra  na,  na  prederis 
Alys  y  vos  mar  goynt  klywes  an  Konin  ow  leverel  dh'y  honan, 
"Dar,  re  dhiwedhes  vydhav!"  (pan  brederis  yn  y  gever  a-wosa, 
yth  heveli  dhedhi  y  koedhvia  dhedhi  omwovynn  a-dro  dhe  hemma, 
mes  y'n  termyn  na  yth  o  herwydh  kinda  yn  tien);  mes  pan  gemmer- 
as  an  Konin  euryor  yn-mes  a  boket  a'y  gryspows  ha  mires  orto, 
hag  ena  mos  dhe-ves  yn  unn  fyski,  Alys  a  sevis  a'y  sav,  rag 
hi  a  aswonnis  yn  unn  lughesi  na  wrussa  hi  gweles  bythkweyth 

kyns  konin  gans  poket  kryspows,  nag  euryor  dhe  gemmeres  yn-mes 
anodho,  hag  ow  leski  gans  hwans  a  wodhvos,  hi  a  boenyas  dres 
an  gwel  war  y  lergh,  a-dermyn,  gwynn  hy  bys,  dh'y  weles  ow 
tiyskynna  toll-konin  bras  yn-dann  an  ke. 

Wosa  pols,  Alys  eth  war-nans  war  y  lergh  heb  prederi 

unnweyth  y'n  bys  fatell  wre  hi  yskynna  arta  yn-mes. 

'  » 

»  • 

An  toll-konin  eth  yn-rag  kepar  ha  fordh  yn-dann  dor, 
neb  pellder,  hag  ena  yth  eth  war-nans  mar  dromm  ma  nag  esa 
pols  dhe  Alys  dhe  brederi  yn  kever  hedhi  kyns  omgavoes  ow 
koedha  war-nans  puth  pur  dhown. 

Po  yth  o  an  puth  pur  dhown,  po  hi  a  goedhas  pur  lent, 
rag  yth  esa  dhedhi  meur  a  dermyn  dhe  vires  a-dro  dhedhi,  hag 
omwovynn  pandr'a  wre  sywya.  Kynsa,  hi  a  assayas  mires  war-nans 
ha  dismygi  pyth  a  dhrehedhi,  mes  re  dewl  o  dhe  weles  travydh; 
ena  hi  a  viras  orth  tenewennow  an  puth  ha  gweles  aga  bos  lenwys 
a  amaris  hag  estyll  rag  lyvrow:  treweythyow  hi  a  welas  mappow 
ha  liwyansow  kregys  war  bynnow.  Hi  a  gemmeras  seth  a  onan 
a'n  estylLha  hi  ow  tremena;  yth  esa  tokyn  warnodho  gans  'KY— 
FEYTH  OWRAVALOW'  ,  mes  pur  doellys  o  hi  y  vos  gwag;  ny  vynna 
gasa  an  seth  dhe  goedha  der  own  a  ladha  nebonan,  ytho  hi  a 
sewenas  orth  y  worra  a-berth  yn  onan  a'n  amaris  ha  hi  orth 
y  dremena  yn  unn  goedha. 

"Dar!"  a  brederis  Alys  dh'y  honan.  "Wosa  koedh  a'n 
par  ma,  ny  vern  dhymm  mann  koedha  war-nans  an  gradHow!  Ass 
vydhav  hardh  herwydh  breus  an  re  yn  chi!  Dhe  wir,  ny  lavarsen 
travydh  yn  y  gever,  ynwedh  mar  koedhen  diworth  to  an  chi!" 
(Ha  gwir  o  henna,  martesen.) 

War-nans,  war-nans,  war-nans.  A  ny  wre  an  koedh  gorfenna 
bynytha?  "My  a  omwovynn  pygemmys  mildiryow  re  goedhis  erbynn 
lemmyn?"  yn-medh  hi,  ughel  hy  lev.  "My  a  dal  bos  ow  trehedhes 

kres  an  dor,  po  ogatti.  Gas  vy  dhe  weles:  henna  a  via  peswar 
mil  vildir  war-nans,  dell  brederav  ■*-  "  (rag,  ty  a  wel,  Alys 
re  dhys'sa  lies  tra  a'n  par  ma  ha  hi  yn  skol,  ha  kyn  na  veil 
hemma  torn  pur  dha  dhe  dhiskwedhes  hy  skians,  ha  hi  heb  denvydh 
dhe  woslowes  orti,  byttegyns  praktis  da  o  y  dhasleverel) "gwir, 
henna  a  vydh  ogas  dhe'n  pellder  ewn  -  mes  ena  my  a  omwovynn 
py  Efander  po  Hirder  re  dhrehedhis?"  (Nyns  esa  tybyans  vydh 
dhe  Alys  pyth  o  Efander,  namoy  Hirder,  mes  yth  heveli  dhedhi 
aga  bos  geryow  splann  dhe  leverel 0 

Kyns  pell  hi  a  dhallathas  arta.  "My  a  omwovynn  mar  kwrav 
koedha  dres  an  dor  dien.  Assa  vydh  koynt  dos  yn-mes  yn  mysk  tus 
ow  kerdhes  an  penn  war-tu  an  leur!  An  Re  Er  Agan  Pynn,  (1) 
dell  grysav  -  "  (Pes  da  lowr  o  hi  nag  esa  denvydh  ow  koslowes, 
an  prys  ma,  pan  na  seni  mann  an  hanow  ewn)  mes  res  vydh  dhymm 
govynn  orta  pyth  yw  hanow  an  vro,  dell  wodhes.  Mar  pleg, 
Mestres,  yw  hemma  Mordir  Nowydh  po  Australi?"  (ha  hi  a  assayas 
plegya  hy  glin  yn  kortes  ha  hi  ow  kewsel;  -  tyb,  gul  kortesi  ha 
ty  ow  koedha  der  an  ayr!  A  wre'ta  tybi  ty  dhe  alloes  gul  henna?) 
"Hag  ass  ov  vy  mowes  dhiskians,  dell  wra  hi  krysi!  Na,  ny  dal 
mann  govynn;  martesen  my  a  wra  y  weles  skrifys  neb  le  yn 
arwoedh. " 


War-nans,  war-nans,  war-nans.  Nyns  esa  travydh  arall 
dhe  wul,  ytho  hware  Alys  a  dhallathas  kewsel  arta.  "Dinah 
a  vydh  trist  war  ow  lergh  haneth*  dell  grysav!"  (An  gath  o 
Dinah.)  My  a  wayt  y  hwrons  i  perthi  kov  a'y  fadell  a  leth 
prys  te.  Dinah,  kuv  kolonn,  my  a  yeun  may  fes  omma  war-nans 
genev!  Nyns  eus  logos  y'n  ayr,  dell  botthav  own,  mes  ty  a 
allsa  kemmeres  askell-groghen,  martesen,  ha  -pur  haval  dhe 
logosenn  yw  henna,  dell  wodhes.  Mes  a  wra  kathes  dybri  eskelli- 
kroghen,  my  a  omwovynn?"  Hag  omma  Alys  a  dhallathas  mos  ha 
bos  nebes  hunek,  ha  pesya  leverel  dhedhi  hi,  yn  fordh  hunrosek, 
"A  wra  kathes  dybri  eskelli-kroghen?  A  wra  kathes  dybri  eskelli- 
kroghen?"  ha  treweythyow*  "A  wra  eskelli-kroghen  dybri  kathes?" 
rag,  dell  welydh,  pan  na  wodhya  gorthybi  naneyl  b'n  dhew  wovynn, 
ny  vern  meur  an  fordh  dh'y  leverel.  Hi  a  omglywas  hi  dhe 
goedha  yn  kosk,  ha  hi  re  dhallathsa  hunrosa  hi  dhe  gerdhes 
ryb  Dinah  ow  synsi  an  dorn  an  eyl  hy  ben,  ha  leverel  dhedhi 
yn  pur  dhiwysek,  "Ytho,  Dinah,  lavar  dhymm  ah  gwir  lemmyn: 
a  wruss'ta  bythkweyth  dybri  askell-groghen?"  pan  dhiyskynnas 
a-dhesempis,  kronk!  kronk!  war  gals  a  dhel  sygh,  ha  gorfennys 
veu  an  koedh. 

Nyns  o  Alys  brewys  mann,  ha  hi  a  sevis  yn  unn  lemmel 
yn,  pols:  hi  a  viras  yn-bann>'  mes  oil  a-wartha  o  tewlder; 

a-rygdhi  yth  esa  ken  tremenva  hir,  ha'n  Konin  Gwynn  hwath 
a-wel  ow  fyski  alena.  Nyns  esa  prysweyth  dhe  gel  lit  Alys 
eth  dhe-ves  kepar  ha'n  gwyns,  ha  skav  lowr  o  hi  dh'y  glywes 
ow  leverel,  hag  ev  ow  trelya  pleg-hyns,  "Ogh,  ow  diwskovarn 
ha'm  minvlew,  ass  yw  diwedhes!"  Yth  esa  hi  ogas  war  y  lergh 
pan  drelyas  hi  an  pleg-hyns  mes  nyns  o  an  Konin  dhe  weles 
namoy:  yth  esa  hi  yn  hel  hit  hag  isel,  golowys  dre  rew  a 


(1)  An  lavar  ma  a  vydh  da  lowr,  martesen,  dhe  drelya  "Anti¬ 
pathies"  dell  leveris  Alys,  hag  ynwedh  "Antipodes"  dell  vynna 
hi  leverel ! 

lugern  kregys  a'n  to. 

Yth  esa  darasow  oil  a-dro  dhe'n  hel,  mes  yth  ens  i  oil 
deges  gans  alhwedh;  ha  wosa  mos  a-hys  unn  tenewen,  hag  a-hys 
y  gila,  owth  assaya  pub  daras,  hi  a  gerdhas  yn  trist  a-hys 
an  kres,  owth  omwovynn  fatell  wre  y'n  bys  mos  yn-mes  arta. 

A-dhesempis,  hi  a  gavas  moes  vyghan  gans  tri  throes, 
gwrys  yn  tien  a  weder  krev;  nyns  esa  travydh  warnedhi  marnas 
alhwedh  owrek  pur  vyghan,  ha  kynsa  tybyans  Alys  a  veu  ev  dhe 
vos  rag  onan  a'n  darasow  a'n  hel;  mes,  ellas!  po  an  florennow 
o  re  vras,  po  an  alhwedh  o  re  vyghan,  mes  war  neb  fordh,  ny 

vynna  igeri  nagonan  anedha.  Byttegyns,  an  nessa  torn,  hi 
a  gavas  kroglenn  isel  na  wrussa  hi  gweles  kyns,  hag  a-dryv 

dhedhi  daras  byghan  neb  pymthek  meusvb'y  ugffelder:  hi  a  assayas 
an  alhwedh  owrek  byghan  y'n  florenn,  ha,  meur  hy  lowena,  ev 
a  dhesedhas! 

Wosa  igeri  an  daras,  Alys  a  gavas  fordh  a-berth  yn  tremen- 
va  vyghan  nag  o  brassa  meur  es  toll-rath:  hi  eth  war  benn- 

dewlin  ha  mires  a-hys  an  dremenva  a-berth  y'n  tekka  lowarth 

a  welsys  bythkweyth.  Ass  yeuni  hi  mos  yn-mes  a'n  hel  tewl 

na,  ha  kerdhes  yn  mysk  an  bleujyowegi  splann  na  ha'n  fentynyow 
klor  na,  mes  ny  ylli  na  hwath  gorra  hy  fenn  der  an  daras; 

"hag  ynwedh  mar  kalla  ow  fenn  mos  dredho,"  a  brederis  Alys 

voghosek,  "ny  via  henna  'vas  heb  ow  diwskoedh.  Ogh,  assa 
garsen  galloes  degea  yn  fyghan  kepar  ha  pellweler!  My  a  dyb 
y  hallsen  mar  kothfen  an  fordh  dhe  dhalleth."  Rag,  dell  welydh, 
kemmys  traow  koynt  re  hwarvia  a-gynsow  may  tallathsa  Alys 
prederi,  dhe  wir,  nag  esa  marnas  niver  pur  vyghan  a  draow 
na  alia  hwarvos. 

f 

{ 1 

Ny  dela  gortos  ryb  an  daras  byghan,  dell  heveli,  ytho 
hi  eth  arta  dhe'n  voes,  hanter  ow  kwaytya  y  hylli  kavoes  ken 
alhwedh  warnedhi  m'artesen,  po  dhe'n  liha  lyver  rewlys  dhe  dhegea 
tus  yn  fyghan  kepar  ha  pellweler:  an  tro  ma  hi  a  gavas  botell 

byghan  warnedhi  ("nag  esa  omma  kyns,  yn  sur,"  yn-medh  Alys), 

hag  a-dro  dh'y  gonna,  tokyn  a  baper,  an  geryow  "YV  V Y'  pryntys 
warnodho  yn  teg  yn  lytherennow  bras. 

Da  lowr  o  leverel  'Yv  vy'  ,  mes  Alys  vyghan  ha  fur  ny 
vynna  gul  henna  yn  unn  fyski.  "Na,  mires  a  wrav  kynsa,"  yn-medh 
hi,  "ha  gweles  mars  yw  merkys  ^gwenon'  po  nyns  yw";  rag  hi 
re  redsa  nebes  hwedhlow  hweg  yn  kever  fleghes  re  bia  leskys 
ha  kollenkys  gans  goedhviles,  ha  lies  tra  anhweg  arall,  ha 
henna  rag  na  vynnens  perthi  kov  a'n  rewlys  sempel  re  wrussa 
aga  howetha  dyski  dhedha,  kepar  ha:  gwelenn-tan  toemm-rudh 

a  wra  dha  leski  mara'n  synsydh  re  bell;  ha,  mar  treghydh 
dha  vys  pur  dhown  gans  kollell,  ev  a  wra  devera;  ha  ny  ankovsa 
bythkweyth:  mar  kwre'ta  eva  re  diworth  botell  merkys  'gwenon'  , 

kyns  pell  ny  vydh  henna  rag  dha  les,  heb  dhout. 

Byttegyns,  nyns  o  an  botell  ma  merkys  'gwenon'  ,  ytho 
Alys  a  vedhas  y  vlasa  ha  pur  sawrek  ova.  Dhe  wir,  yth  esa 
dhodho  bias  nebes  kepar  ha  kemmysk  a  dart-keres,  kustard, 
aval  sabenn,  kulyek  gyni  restys,  klyji,  ha  krasenn  doemm  gans 
amanenn,  ha  pur  skon  gyllys  veu. 

"Ass  yw  omglywans  koynt!"  yn-medh  Alys.  "Vth  esov  ow  tegea 
yn  fyghan  kepar  ha  pellweler,  yn  sur." 

ii  i;  l  ,  i 

Hag  yndella  veu  yn  hwir:  nyns  esa  lemmyn  marnas  peder 

meusva  a  ughelder  dhedhi,  ha'y  thremmynn  a  splannas  pan  brederis 
hi  dhe  vos  lemmyn  an  braster  da  dhe  \/os  der  an  daras  byghan 

a-berth  y'n  lowarth  teg  na .  Kynsa,  byttegyns,  hi  a  wortas 
nebes  mynysennow  mar  kwre  lehe  moy:  ’hi  a  omglywo  nebes  ownek  yn 
kever  hemma,  "rag  wor ' tiwedh, "  yn-medh  Alya,  "my  a  allsa  bos 
difeudhys  yn  tien,  kepar  ha  kantol.  My  a  omwovynn  fatell 
vydh  genev  ena?"  Ha  hi  a  assayas  dismygi  fatell  yw  flamm 
kantol  wosa  bos  difeudhys,  rag  ny  ylli  perthi  kov  a  weles 

travydh  a'n  par  na. 

Wosa  nep-pell,  pan  welas  na  hwarva  travydh  moy,  hi  a 

erviras  mos  a-berth  y'n  lowarth  a-dhesempis;  mes,  tru  Alys 

voghosek!  -  pan  dhrehedhas  an  daras,  hi  a  aswonnis  hi  dhe 

ankevi  an  alhwedh  owrek  byghan,  ha  pan  eth  arta  dhe'n  voes 

rag  y  gavoes,  hi  a  welas  nag  esa  fordh  vydh  dh'y  dhrehedhes: 
hi  a '  n  gwelas  heb  kaletter  der  an  gweder,  hag  assaya  gwella 
galla  yskynna  onan  a'n  treys  a'n  voes,  mes  re  slynk  ova,  ha 
wosa  omskwitha  yn  tien  der  assaya,  an  voghosek  vyghan  a  esedhas 
hag  oela. 

"Do  way,  nyns  yw  'vas  oela  y'n  fordh  na!"  yn-medh  Alys 

dh'y  honan,  yn  tynn  lowr.  "Ow  husul  yw  hedhi  y'n  pols  ma!" 

Dell  yw  usys,  hi  a  re  dh'y  honan  kusul  pur  dha  (kyn  na  wre 
hy  holya  nammenowgh),  ha  treweythyow  hi  a  omgeredhi  mar  arow 
may  teuth  dagrow  dh'y  dewlagas;  ha  hi  a  berthi  kov  a  assaya 
unnweyth  boksusi  hy  diwskovarn  hi  rag  omdoella  yn  gwari  'cro¬ 
quet'  esa  hi  ow  kwari  er  hy  fynn  hy  honan,  rag  an  flogh  koynt 
ma  a  gara  omwul  dew  dhen.  "Mes  ny  dal  lemmyn,"  a  brederis 
Alys  voghosek,  "omwul  dew  dhen!  Dar!  nyns  eus  skant  lowr 
gesys  ahanav  dhe  wul  unn  person  da!" 

Kyns  pell  hy  golok  a  goedhas  war  gystenn  vyghan  a  weder 
esa  a'y  gorwedh  yn-dann  an  voes:  hi  a's  igoras,  ha  kavoes 
ynni  tesenn  pur  vyghan,  ha  warnedhi  an  geryow  "DEBER  VY"  delinys 
yn  teg  gans  figys  Korynt.  "Wei,  my  a's  deber,"  yn-medh  Alys, 
"ha  mara'm  gwra  moy,  my  a  yll  drehedhes  an  alhwedh;  ha  mara'm 
gwra  le,  my  a  yll  kramya  yn-dann  an  daras,  ytho  war  neb  fordh 
my  a  wra  mos  a-berth  y'n  lowarth,  ha  ny  vern  dhymm  pyneyl 

a  hwer !  "  '  1 

!;  1.  t  '  I  "i  !V)uH  WU.ft  '  I-  H  '<  -ri  i .  '  f 

Hi  a  dybris  temmik,  ha  leverel  dhedhi^h'i  yn  prederus,  "Py 
fordh?  Py  fordh?"  ow  synsi  hy  leuv  war  hy  fenn  dhe  glywes 
war  by  tu  yth  esa  ow  tevi,  ha  meur  veu  hy  marth  pan  aswonnis 
hi  dhe  sevel  an  keth  braster:  hemma  a  hwer  yn  kemmyn,  res 

yw  avowa,  pan  dhybrir  tesenn,  mes  mar  usys  o  Alys  erbynn  an 

termyn  na  dhe  waytya  traow  nag  o  herwydh  usadow,  mayth  heveli 
difreth  ha  talsogh  bywnans  dhe  besya  herwydh  an  gis  kemmyn. 

Ytho  hi  a  dhallathas  oberi,  ha  pur  skon  gorfennys  o 

an  desenn. 


ooOoo 

Penn  2  An  Poll  a  Dhaqrow 

"Koynta  ha  koynta!"  a  grias  Alys  (mar  sowdhenys  o  mayth 
ankovas,  pols,  an  fordh  dhe  gewsel  Sowsnek  da);(1)  "lemmyn  my 
a  iger  kepar  ha'n  brassa  pellweler  a  ve  bythkweyth!  Dyw  genowgh, 
dewdroes!"  (rag  nammna  heveli  i  dhe  vos  mes  a  wel  pan  viras 
hi  war-nans  orth  hy  threys,  hag  i  ow  mos  mar  bell).  "Ogh, 
ow  threys  byghan  boghosek,  my  a  omwovynn  piw  a  wra  gwiska  agas 
eskisyow  ha' gas  lodrow  ragowgh  lemmyn,  karadowyon?  My  ny  allav, 
dell  ov  sur!  Re  bell  vydhav  yh  feur  dhe  brederi  y'gas  kever: 
res  vydh  dhywgh  omweres  gwella  gallowgh  -  mes  y  koedh  dhymm 
bos  kuv  orta,"  a  dybis  Alys,  "po  ny  vynnons  kerdhes  der  an 
fordh  may  fynnav  mos,  martesen!  Gas  iiy  dhe  weles:  my  a  vynn 
ri  dhedha  diwvotas  nowydh  pub  Nadelik;" 

•  '1-  h  ( 

Ha  hi  a  besyas  owth  omgusulya  fatell  ylli  gul  henna. 
"Res  vydh  dhedha  mos  gans  an  kyrgher,"  hi  a  dybis,  "hag  ass 
wra  heveli  koynt ,  dannvon  rohow  dhe'm  treys  vy!  Hag  ass  vydh 
koynt  an  drygva! 

I  .  '  ,  ,  (  i  ■  r 

Troes  Deghow  Alys, 

Lenn  Oeles, 

ogas  dhe'n  Ke  Oeles 

(gans  kerensa  Alys). 

Dar,  ass  esov  vy  klappya  flows!" 

.  i  i  -  .  ,  •  t  *  *  , 

1  *  I 

Y'n  eur  na  poran,  hy  fenn  a  weskis  erbynn  nen  an  hel: 

dhe  wir  moy  es  naw  troes-hys  yn  ughelder  o  hi  lemmyn,  hag  a- 
dhesempis  hi  a  gemmeras  an  alhwedh  owrek  byghan  ha  fistena 
dhe  dharas  an  lowarth. 

Alys  voghosek!  Ny  ylli  gul  moy,  a'y  gorwedh  war  unn 

tenewen,  es  mires-  orth  an  lowarth  gans  unn  lagas,  mes  moy  di- 
waytyans  hwath  o  drehedhes  ena:  hi  a  esedhas  ha  dalleth  oela 

arta . 

i.  .  "  *  "  (  >  : 

"Y  koedh  dhis  perthi  meth  ahanas,"  yn-medh  Alys,  "mowes 
vras  kepar  ha  ty,"  (gwiw  o  leverel  hemma),  "ow  pesya  oela  y'n 

fordh  ma!  Gwra  hedhi  a-dhesempis,  jevodi!"  Mes  hi  a  besyas 

awos  henna  ow  skoellya  gallonyow  a  dhagrow,  ernag  esa  poll 

bras  oil  a-dro  dhedhi-  ogas  ha  peder  meusva  yn  downder  hag  owth 
ystynna  hanter  fordh  a-hys  an  hbl. 

1  . . . '  •’,! !  r  n> 

Wosa  termyn  hi  a  glywas  treys  ow  frappya  yn  fedhel  y'n 

pellder,  ha  hi  a  syghas  hy  dewlagas  yn  unn  fyski  dhe  weles 
pyth  esa  ow  tos.  An  Konin  Gwynn  ova  ow  tehweles  gwiskys  yn 
splann,  diwvanek  gwynn  yn  kroghen  mynn  yn  unn  leuv  ha  gwynsell 
vras  yn  y  gila:  ev  a  dheuth  ow  poenya  toth  men,  ow  krodhvolas 
dhodho  ev  dell  dho,  "Ogh!  an  Dhuges,  an  Dhuges.  Ogh!  A  ny 
vydh  hi  garow  mar  kwrug  dhedhi  gortos!  Mar  vras  o  edhomm  Alys 

mayth  o  parys  dhe  wovynn  gweres  orth  nebonan;  ytho,  pan  nesas 

an  Konin  dhedhi,  hi  a  dhallathas,  isel  hag  ownek  hy  lev,  "Mara 
pleg  dhywgh,  a  vester  ..."  An  Konin  a  blynchyas  yn  fol,  gasa 
dhe  goedha  an  manegow  gwynn  yn  kroghen  mynn  ha'n  wynsell,  ha 
fia  dhe'n  fo  y'n  tewlder,  skaffa  galla. 

Alys  a  gemmeras  an  wynsell  ha'n  manegow,  hag  a-ban  o 
an  hel  pur  doemm,  hi  a  besyas  ow  kwynsella  hy  honan  oil  an 

(1)  Mes  da  yw  an  Kernewek,  ha  pyth  yw  kamm  gans  "curiouser 
and  curiouiser"? 

termyn  may  pesyas  ow  kewsel:  "Tetivali!  Ass  yw  koynt  puptra 

hedhyw!  Ha  de  y  hwres  puptra  y'n  fordh  kemmyn.  My  a  omwovynn 
mar  peuv  trelys  y'n  nos?  Gas  vy  dhe  brederi:  en  v y  an  keth 

pan  sevis  vy  an  myttin  ma?  Nammna  dybav  y  porthav  kov  a  omglywes 
nebes  dihevelep.  Mes  mar  nyns  ov  an  keth,  an  govynn  a  syw 

yw,  Piw  y'n  bys  ov  vy?  Ha,  henn  yw  an  gudynn  vras!  Ha  hi 
a  dhallathas  prederi  yn  kever  oil  an  fleghes  a  aswonni  a'y 
oes  hi,  dhe  weles  mar  kallsa  bos  chanjys  rag  nebonan  anedha. 

"Sur  ov  vy  nag  ov  Ada,"  yn-medh  hi,  "rag  bos  hy  blew 

yn  kudynnow  krollys  mar  hir,  ha  nyns  yw  ow  blew  vy  krollys 

mann;  ha  sur  ov  vy  na  allav  bos  Mabel,  rag  my  a  woer  traow  _ 

a  bub  eghenri  ha  hi,  ogh!  ny  woer  hi  marnas  pur  voghes!  Dres 

henna,  hi  yw  hi,  ha  my  yw  my,  ha  -  tru,  ass  yw  tykkli!  My 
a  wra  assaya  mar  konn  oil  an  traow  a  wren  vy  godhvos.  Gas 
vy  dhe  weles:  peder  gweyth  pymp  yw  dewdhek,  ha  peder  gweyth 

hwegh  yw  trydhek,  ha  peder  gweyth  seyth  yw  -  ogh  tru!  Ny  wrav 
drehedhes  ugens  bynytha  yndella.  Byttegyns,  ny  vern  an  Rol 
dhe  Lieshe;  gwren  assaya  Doronieth.  Loundres  yw  pennsita 
Paris,  ha  Paris  yw  pennsita  Rom,  ha  Rom  -  na,  kamm  yw  henna 

oil,  sur  ov  vy.  V  koedh  dhymm  bos  chanjys  rag  Mabel!  My  a 

vynn  assaya  leverel  'Assa  drel  an  wenenenn  ...'"(1)  ha  hi  a 

worras  hy  diwla  yn  krows  war  hy  barlenn  kepar  ha  pan  ve  ow 

leverel  dyskansow,  ha  dalleth  y  dhasleverel,  mes  hy  lev  a  sonas 
ronk  ha  koynt  ha  ny  dheuth  an  geryow  yn-mes  kepar  dell  wrens. 

:•  V'  <-,'■•)  •  ' 

"Assa  drel  an  krokodil  (2) 

Dhe  les  y  lost  mar  hweg  ’ 

Ha  gorra  dowrow  splann  an  Nil 
War  groghen  owrek  teg! 

» 

Mar  lowen  skrynkya  a  wra, 

Mar  gempenn  lesa  ewin, 

Ha  puskes  byghan  wolkomma, 

Y  dhiwen  ow  minhwerthin ! " 

"My  yw  sur  nag  yw  an  re  ma  an  geryow  gwir,"  yn-medh 
Alys  voghosek,  ha  hi  a  besyas,  lenwys  arta  hy  dewlagas  gans 
dagrow,  "Mabel  ov  vy  heb  neb  mar,  ha  res  vydh  dhymm  mos  ha 
tryga  y'n  chi  tewl  byghan  na,  heb  tegynnow  dhe  wari  gansa  hag 
-  ogh!  dyskansow  heb  worfenn  dhe  dhyski.  Ervirys  ov  yn  kever 
an  dra;  mars  ov  Mabel,  gortos  omma  a  vyhnav!  Ny  dal  dhedha 
gorra  an  penn  war-nans  ha  leverel,  'Deus  yh-bann  arta,  keresik!' 

Ny  wrav  marnas  mires  yn-bann  ha  leverel,  "Piw  ov  vy,  ytho? 
Lavar* dhymm  henna  kynsa,  hag  dna,  mar  karav  bos  an  person  na, 
my  a  vynn  mos  yn-bann:  mar  ny  garav,  gortos  omma  a  wrav  erna 

viv  nebonan  ken'  -  mes  tru!"  a  grias  Alys  ow  tardha  a-dhesempis 
yn  dagrow,  "assa  vynnav  orta  gorra  an  penn  war-nans!  Mar  skwith 

'  "!  '  -  1  ' 

(1)  An  Sowsnek  yw  "How  d'Oth  the  little  yw  dalleth  gwers 

gans  Isaac  Watts  a  bes  "...  busy  bee."  Ny  yllir  trelya  "How 
doth  the  little  ..."  dhe  Gernewek,  ytho  res'  yw  gorra  "How  doth 
the  . . .  bee." 

(2)  Nyns  yw  "improve"  yn  Sowsnek  "gwellhe"  mes  an  styr  kottha 
"trelya  dhe  les"  po  "gul  devnydh  a". 

ov  vy,  ow  pos  omma  ow  honan  oil!" 

Ha  hi  ow  leverel  hemma,  hi  a  viras  war-nans  orth  hy 
diwla,  ha  sowdhenys  v/eu  ow  kweles  hi  dhe  wiska  onan  a'n  manegow 
gwynn  yn  kroghen  mynn  a'n  Konin  ha  hi  ow  kewsel.  "Fatell  wrug 
vy  henna?"  a  dybis.  "V  koedh  dhymm  bos  ow  tos  byghan  arta." 
Hi  a  sevis  yn-bann  ha  mos  dhe'n  voes  dhe  omvusura  orti,  ha 
gweles,  maga  ta  dell  ylli  dismygi,  hi  dhe  vos  lemmyn  neb  dew 
droes-hys  yn  ughelder,  hag  yth  esa  hi  ow  lehe  yn  uskis.  Hi 
a  dhismygas  yn  skon  bos  an  skila  a  hemma  an  wynsell  a  synsi 
ha  hi  a's  gasas  dhe  goedha  yn  skav,  a  dermyn  poran  dhe  woheles 
lehe  bys  yn  travydh. 

<  •;  .■  i  •  -  •  i 

"Nammna  fyllis  diank!"  yn-medh  Alys,  euth  bras  gensi 
rag  an  drelva  dromm  mes  pur  lowen  ow  kweles  hi  dhe  vos  hwath  yn 
fyw;  "ha  lemmyn  dhe'n  lowarth!"  ha  hi  a  boenyas  toth  men  arta 
dhe'n  daras  byghan,  mes,  ellas,  deges  o  an  daras  byghan  arta, 
ha'n  alhwedh  byghan  owrek  war  an  voes  yn  gweder  dell  esa  kyns, 
"ha'm  studh  yw  gweth  es  dell  o  bythkweyth,"  a  dybis  an  flogh 
boghosek,  "rag  ny  veuv  nevra  mar  vyghan  kyns,  nevra!  Ha  my 
a  dheriv  y  vos  re  dhrog,  yn  tevri!" 

,  ,  Ijjrl  -  rtlii’f.i.  »  !' 

Ha  hi  ow  leverel  an  geryow  ma,  hy  throes  a  slynkyas 
hag  yn  nessa  pols,  gans  tros  dowr,  yth  esa  hi  yn  dowr  sail 
bys  y'n  elgeth.  Hy  hynsa  tybyans  o  hi  dhe  goedha  neb  fordh 
a-berth  y'n  mor,  "hag  y'n  kas  na  my  a  yll  dehweles  yn  tren," 
yn-medh  hi  dh'y  honan  (Alys  re  bia  dhe'n  vorlann  unnweyth  yn 
hy  bywnans,  hag  yth  heveli  dhedhi*  py  le  pynag  mayth  ylli  war 
an  arvor  sowsnek,  ty  a  gyv  niver  a  jynnow-troghya  y'n  mor, 
fleghes  ow  palas  an  treth  gans  palyow  a  brenn,  ena  rew  a  westiow, 
ha  war  aga  lergh,  gorsav  hyns-horn).  Byttegyns,  hi  a  dhismygas 
kyns  pell  hi  dhe  vos  y'n  poll  a  dhagrow  re  wrussa  hi  oela  pan 
o  hi  naw  troes-hys  yn  ughelder. 

1 . 

"Gwynn  ow  bys  mar  nywrellen  oela  kemmys!"  yn-medh  Alys, 
ha  hi  ow  neuvya  a-dro  hag  assaya  kavoes  an  fordh  yn-mes.  "Keredh- 
ys  vydhav  lemmyn,  dell  dhesevav,  dre  vos  beudhys  y'm  dagrow 
vy!  Tra  goynt  vydh  henna,  yn  sur!  Byttegyns,  koynt  yw  puptra 
hedhyw!"  ■.  c. 

|  *  I  • 

Y'n  pols  na  hi  a  glywas  neppyth  ow  lagya  a-dro  y'n  poll 

unn  lamm  byghan  diworti,  ha  hi  a  neuvyas  nes  dhe  dhismygi  pyth 

o.  Yn  kynsa  hi  a  dybis  yth •  o  porpos  po  dowrvargh  martesen, 
mes  ena  hi  a  borthas  kov  fatell  o  hi  byghan  lemmyn,  ha  skon 
hi  a  dhismygas  nag  o  marnas  logosenn  re  wrussa  slynkya  y'n 
dowr  dell  wrussa  hi. 

"A  via  'vas  lemmyn,"  a  dybis  Alys,  "kewsel  orth  an  logos¬ 
enn  ma?  Mar  goynt  yw  puptra  omma  mayth  hevel  dhymm  y  hyll  kewsel, 
martesen:  ny  vydh  drog  assaya  war  neb  kor."  Ytho,  hi  a  dhallath- 
as:  "A  Logosenn,  a  wodhesta  an  fordh  yn-mes  a'n  poll  ma? 
Pur  skwith  ov  vy  ow  neuvya  a-dro  omma,  a  Logosenn!"  (Alys 
a  dybis  y  tela  bos  homma  an  fordh  ewn  dhe  gewsel  orth  logosenn: 
ny  wrussa  bythkweyth  tra  a'n  par  na  kyns,  mes  hi  a  borthas 
kov  a  weles  yn  yethador  latinek  hy  broder  "Logosenn  -  a  logosenn 

-  dhe  logosenn  -  logosenn  -  A  logosenn!"  .  An  Logosenn  a  viras 

orti  yn  unn  apposya  ha  heveli  keas  onan  a'y  dewlagas  byghan 
orti,  mes  ny  leveris  travydh. 

"Ny  gonvedh  Sowsnek,  martesen,"  a  dybis  Alys.  "My  a 
vedh  leverel  hy  bos  logosenn  frynkek,  devedhys  omma  gans  Wella 
an  Trygher."  (Rag  nyns  es a  dhe  Alys  godhvos  diblans  yn  kever 
nans  yw  pygemmys  termyn  re  hwarviat  neb  tra  ,  na  hi  gans  oil 
hy  godhvos  a  istori.)  Ytho  hi  a  dhallathas  arta:  "00  est 

ma  chatte?"  o  an  kynsa  lavar  yn  hy  lyver  a  dhyskansow  frynkek. 
An.  Logosenn  a  lammas  a-dhesempis  yn-mes  a'n  dowr,  ha  heveli 
shakya  pub  rann  a'y  horf  der  own.  "Ogh,  gav  dhymm!"  yn-medh 
Alys  war  hast,  ownek  y  hwrussa  pystiga  omglywans  an  enyval 

boghosek.  "My  a  ankovas  yn  tien  na  gares  kathes." 

r  •  -  r  V’V  v 'ijj  '  !i'  J  v 

"Kara  kathes!"  a  grias  an  Logosenn*  ughel  ha  serrys 

hy  lev.  "A  wruss’ta  sy  kara  kathes  mar  pes  vy?" 

.  '  'h  , 

"Wei,  na  wrussen,  martesen,"  yn-medh  Alys,  kosel  hy 
lev:  "na  sorr  yn  y  gever.  Byttegyns,  my  a  vynnsa  y  hallsen 

diskwedhes  dhis  agan  kath  Dinah:  'ty  a  garsa  kathes  mar  kalles 
unnweyth  hy  gweles,  dell  dybav.  Kreatur  mar  guv  ha  kosel  yw 

-hi,"  a  besyas  Alys,  hanter  dh'y  honan,  ha  hi  ow  neuvya  yn  tiek 
a-dro  dhe'n  poll,  "ha  hi  a  esedh  owth  hanasa  mar  hweg  ryb  an 

oeles,  ow  lapya  hy  fawyow  ha  golghi  hy  min  -  ha  mar  hweg  ha 
medhel  yw  hi  dhe  handla  -  ha  splann  yw  hi  ow  kachya  logos  - 
ogh,  gav  dhymm!"  a  grias  Alys  arta,  rag  bos  an  Logosenn  ow 

sevel  reun  pub  le,  ha  sur  o  "  hi  hy  bos  serrys  dhe  wir.  "Ny 

gewsyn  ni  yn  hy  hever  namoy  mar  ny  v/ynnydh." 

:  »  I'm  <t  o.ij.:-!  n'i.  -y' i 

"Ni,  dhe  wir!"  a  grias  ah  Logosenn,  esa  ow  krena  bys 
yn  diwedh  hy  lost.  "My  dhe  gewsel  war  vater  a'n  par  na!  Agan 
teylu  a  gasa  pup-prys  kathes;  kreaturs  hegas,  isel,  keth, 

dell  yns!  Na  as  vy  dhe  glywes  arta  an  hanow  na!" 

"Na  wrav,  dhe  wir!"  yn-medh  Alys,  meur  y  hast  dhe  drelya 
mater  an  keskows.  "A  gerydh  a  gerydh  -  keun?"  Ny  worthybis 
an  Logosenn,  ytho  Alys  a  besyas  yn  freth:  "Yma  ki  byghan  mar 
hweg  ogas  dh'agan  chi  ni  a  garsen  diskwedhes  dhis!  Dorgi  byghan 
splann  y  dhewlagas  dell  wodhes  gans  -  ogh!  -  blew  mar  hir  ha 
krollys!  Hag  ev  a  vynn1  kyrghes  traow  pan  wre'ta  aga  thewlel, 
hag  ev  a  esedh  yn-bann  ha  pysi  y  voes,  ha  traow  a  bub  eghenn 
-  ny  borthav  kov  a'n  hanter  anedha  -  tiek  a'n  piw,  ty  a  woer, 
ha  mar  'vas  yw,  dell  lever  ev,  may  tal  kans  peuns!  Ev  a  lever 
ev  dhe  ladha  an  rathes  oil  ha  -  dar!"  a  grias  Alys,  truedhek 
hy  thon,  "own  a'm  beus  my-  dh'y  serri  arta!"  Rag  yth  esa  an 
Logosenn  ow  neuvya  diworti  kalessa  galla,  ha  gul  meur  a  dheray 
y'n  poll  ha  hi  ow  mos.  1 

•%  ‘  ' 1  ■  '  f.  . 

Hi  a  elwis  kosel  war  hy  lergh,  "Logosenn,  kuv  kolonn! 
Gwra  dehweles  arta,  ha  ny  vynnyn  kewsel  yn  kever  kathes  nag 
yn  kever  keun  na  hwath,  mar  ny's  kerydh!"  Pan  glywas  an  Logosenn 
hemma,  hi  a  drelyas  ha  neuvya  yn  lent  dhedhi  arta:  fest  disliw 
hy  min  (dre  sorr,  dell  dybis  Alys),  ha  hi  a  leveris,  isel  hac 
ow  krena  hy  lev,  "Gwren  ni  mos  dhe'n  lann,  hag  ena  my  a  dheri\ 
dhis  ow  istori,  ha  ty  a  wra  konvedhes  prag  y  kasav  kathes  h: 
keun." 

DevedhyS  veu  an  termyn  dhe  vos,  rag  bos  an  poll  ow  lenwe 
yn  feur  a  ydhyn  hag  enyvales  re  wrussa  koedha  ynno:  yth  esa  Uo 
Dodo,  Papynjay  ha  Maber ,  ha  lies  kreatur  koynt  arall.  M 
a  hembronkas,  ha'n  bagas  r  ien  a  neuvyas  c5he'n  lann. 


ooooo 

Penn  3  Reseqva  Wlasek  ha  Hwedhel  Hir 

Bagas  koynt  y  semlant  dhe  wir  o  kuntellys  war  an  lann 
an  ydhyn  draylys  aga  fluv,  an  enyvales  aga  felour  glenys  ogas 
orta,  ha  pubonan  ow  tevera  glyb,  serrya  ha  heb  konfort. 

An  kynsa  govynn,  heb  mar,  o  an  fordh  dhe  omsygha  arta: 

i  a  omgusulyas  war  hemma,  ha  wosa  nebes  mynysennow  yth  heveli 

fest  herwydh  kinda  dhe  Alys  omgavoes  ow  kewsel  heb  kaletter 
gansa  kepar  ha  pan  y's  aswonnsa  oil  hy  bywnans.  Dhe  wir,  y's 

teva  dadhel  hir  gans  an  Papynjay  a  voutyas  wor'tiwedh  ha  ny 
vynna  leverel  marnas,  "Kottha  ov  agesos  sy,  hag  y  koedh  dhymm 
godhvos  gwell,"  ha  henna  ny  vynna  Alys  lavasos  heb  godhvos 
y  oes,  hag  a-ban  skonyas  an  Papynjay  yn  nerthek  a  leverel  y 
oes,  nyns  esa  travydh  moy  dhe  leverel. 

Wor'tiwedh,  an  Logosenn,  a  heveli  bos  neb  a's  tevo  maystri 
yntredha,  a  elwis,  "Esedhewgh,  pubonan,  ha  goslowes  orthiv 
vy.  My  a  wra  agas  gul  sygh  lowr  yn  skon!"  I  a  esedhas  oil 

a-dhesempis  yn  kylgh  bras,  an  Logosenn  y'n  kres.  Alys  a  synsis 
hy  dewlagas  stag  warnedhi,  meur  hy  fienasow,  rag  sur  o  hi  yth 
anwoesi  mar  ny  omsygha  pur  skon. 

"Gwrewgh  vri!"  yn-medh  an  Logosenn,  bysi  hy  semlant.  "Owgh 
hwi  oil  parys?  Hemm  yw  an  syggha  tra  a  aswonniv.  Taw  pub 
le,  mar  pleg!  'Wella  an  Trygher,  y  gen  skoedhys  gans  an  Pab, 
a  veu  degemmerys  kyns  pell  gans  an  Sowson  a  vynna  kavoes  hem- 
brenkysi,  ha  re  bia  usys  yn  feur  a-dhiwedhes  dhe  durans  ha 
tryghans,  Edwin  ha  Morcar,  yurlys  Mersia  ha  Northumbria  - 

"Ogh!"  yn-medh  an  Papynjay,  yn  unn  grena. 

"Gav  dhymm!"  yn-medh  an  Logosenn,  yn'  unn  blegya  tal, 
mes  pur  gortes.  ".A  wruss'ta  kewsel?" 

..  /•*;•.!*<  ■  ; 

"Na  wrug  vy!"  yn-medh  an  Papynjay  war  hast. 

"My  a  grysis  ty  dhe  wul  yndella,"  yn-medh  an  Logosenn. 
"My  a  yn-rag.  ’Edwin  ha  Morcar,  an  yurlys  a  Mersia  ha  North¬ 
umbria,  a  dherivis  ragdho,  ha  Stigand  ynwedh,  an  arghepskop 
gwlaskar  a  Gergant,  a  wrug  y  gavoes  ev  fur 

"Kavoes  pyth?"  yn-medh  an  Hos. 

,  •  *  f i  r 

"Y  gavoes  ev,"  yn-medh  an  Logosenn,  serrys  lowr:  "ty 

a  woer  styr  ’ev’  heb  mar." 

"My  a  woer  styr  'ev'  yn  ta  lowr  pan  gavav  neppyth," 
yn-medh  an  Hos:  "dell  yw  usys  kwilkyn  po  kenek  yw.  An  govynn 
yw ,  pandr 'a  gavas  an  arghepskop?" 

Ny  wrug  an  Logosenn  vri  a'n  govynn  ma,  mes  pesya  yn 
unn  fyski,  "'-  y  gavoes  fur  dhe  vos  gans  Edgar  Atheling  (Penn- 
sevik)  erbynn  Wella  ha  profya  an  gurun  dhodho.  Yn  kynsa,  klor 

o  fara  Wella.  Mes  garowder  y  Normanogyon  Fatla  genes  leromyn, 

keresik?"  hi  a  besyas,  ow  trelya  trohag  Alya  ha  hi  ow  kewsel. 

"Mar  lyb  dell  en  nevra,"  yn-medh  Alys,  trist  hy  lev: 
"ny  hevel  ow  sygha  mann." 


10 


f;>  ■>  '*■  - 

"Y'n  kas  na,"  yn-medh  an  Dodo  yn  sad,  ow  sevel  a'y  sav, 
"my  a  brof  an  kuntelles  dhe  astel  rag  omgemmeres  a-dhesempis 
towl  moy  nerthek  -  " 

"Rows  Sowsnek!"  yn-medh  an  Vaber.  "Ny  wonn  an  styr  a 
hanter  a'n  geryow  hir  na,  ha,  moy  es  henna,  ny  grysav  ty  dh'aga 
godhvos  namoy ! "  Ha'n  Vaber  a  blegyas  y  benn  war-nans  dhe  geles 
minhwerthin:  re  a'n  ydhyn  erell  a  hwarthas  yn  ughel. 

"An  pyth  a  vynnen  leverel,"  yn-medh  an  Dodo,  serrys 
y  lev,  "o,  bos  resegva  wlasek  an  gwella  towl  dhe  omsygha." 

i  (  ,  |;i  >  n.-r  ■ 

"Pyth  yw  resegva  wlasek?"  yn-medh  Alys.  Ny  leveris 
hemma  rag  hi  dhe  vynnes  godhvos,  mes  an  Dodo  re  hoksa  kepar 
ha  pan  gryssa  y  tela  dhe  nebonan  kewsel,  ha  ny  vynna  denvydh 
arall  leverel  travydh. 

"Wei,"  yn-medh  an  Dodo,  "an  gwella  fordh  dh’y  styrya 
yw-  dh’y  wul."  (Ha,  dell  yllir  bos  ty  dhe  vynnes  assaya  an 

dra  dha  honan  neb  dydh  yn  Gwav,  my  a  lever  dhis  fatell  y’n 
d^ghtyas  an  Dodo.) 

Kynsa,  ev  a  dhelinyas  resegva  yn  kylgh  a  neb  eghenn 

("ny  vern  an  form  ewn,"  yn-medh  ev),  hag  ena  an  bagas  dien 
a  veu  gorrys  a-hys  an  resegva,  omma  hag  ena.  Nyns  esa  "Onan, 
dew,  tri,  hag  yn  kergh,"  mes  i  a  dhallathas  poenya  pan  vynnens 
ha  hedhi  pan  vynnens,  ma  nag  o  es  godhvos  pan  o  an  resegva 

gorfennys.  Byttegyns,  wosa  poenya  neb  hanter  our  ha ' ga  bos 
sygh  lowr  arta,  an  Dodo  a  armas  a-dhesempis,  "Gorfennys  yw 

an  resegva!"  ha  pubonan  a  waskas  a-dro  dhodho,  ow  tyewa,  ha 

govynn,  "Mes  piw  re  waynyas?" 

An  govynn  ma  ny  ylli  an  Dodo  y  worthybi  heb  meur  a  breder, 
hag  a  wortas  a'y  esedh  termyn  hir,  unn  bys  poesys  war  y  dal 
(an  studh  may  hwelydh  Shakespeare,  dell  yw  usys,  y'n  delinyansow 
anodho),  ha'n  re  erell  ow  kortos  yn  taw.  Wor'tiwedh  yn-medh 
an  Dodo,  "Pub  den  oil  re  waynyas  ha  res  yw  dhe  pubonan  kavoes 
piwas." 

"Mes  piw  a  re  an  gobrow?"  a  wovynnas  keskan  vras  a  levow. 

"Dar,  hi,  heb  mar,"  yn-medh  an  Dodo,  ow  tiskwedhes  Alys 

gans  unn  bys;  hag  oil  an  bagas  a  waskas  a-dro  dhedhi  a- 

dhesempis,  ow  karma  yn  kemmyskys,  "Gobrow!  Gobrow!" 

Dhe  Alys  nyns  esa  tybyans  vydh  yn  kever  an  pyth  -  dhe 

wul,  ha  heb  gwaytyans  hi  a  worras  hy  leuv  yn  hy  foket  ha  tenna 
yn-mes  kystenn  a  gnow  sugrys  (gwynn  hy  bys  ny  wrussa  an  dowr 
sail  entra  ynna),  ha'ga  ri  dhe-ves  avel  gobrow.  Yth  esa  onan 
poran  rag  pub  huni . 

"Mes  y  koedh  dhedhi  kavoes  piwas  hy  honan,  dell  wodowgh," 
yn-medh  an  Logosenn. 

"Heb  mar,"  a  worthybis  an  Dodo*  pur  sad.  "Pyth  ken 
eus  genes  y'th  poket?"  a  besyas,  ow  trelya  trohag  Alys. 

"Travydh  marnas  byskoen,"  yn-medh  Alys  yn  trist. 

"Ro  hi  dhymmo  omma,"  yn-medh  an  Dodo. 

Ena  pubonan  a  waskas  a-dro  dhedhi  unnweyth  arta,  termyn 
may  ros  an  Dodo  an  vyskoen  dhedhi  yn  sad,  ow  leverel,  "Ni 
a'th  pys  a  dhegemmeres  an  vyskoen  fin  ma;"  ha,  pan  worfennsa 
an  areth  verr  ma,  pubonan  a  armas  yn  lowen. 

Alys  a  dybis  bos  oil  an  dra  pur  wokki,  mes  pubonan  a'n 
jevo  an  semlant  mar  sad  ma  na  vedha  hwerthin,  ha  pan  na  wodhya 
tybi  a  dravydh  dhe  leverel,  hi  a  omblegyas  yn  sempel,  ha  kemmeres 
an  vyskoen  owth  omwul  mar  sad  dell  ylli. 

,  » 

Dybri  an  know  sugrys  o  an  nessa  tra:  hemma  a  wrug  tros 
ha  deray,  a-ban  grodhvolas  an  ydhyn  bras  na  yllens  blasa  aga 
know,  ha'n  re  vyghan  a  dagas  ha  res  o  aga  frappya  yn  skav  war 
an  geyn.  Byttegyns,  gorfennys  veu  wor'tiwedh,  hag  i  a  esedhas 
arta  yn  kylgh  ha  pysi  an  Logosenn  a  leverel  dhedha  neppyth 
moy . 

"Ty  a  dhedhewis  derivas  orthiv  dha  istori,  dell  wodhes," 
yn-medh  Alys,  "ha  prag  yth  yw  ty  dhe  gasa  -  K  ha  K,"  hi  a  besyas 
yn  unn  hwystra,  hanter  ownek  y  fedha  serrys  arta. 

"Hir  ha  trist  yw  ow  hwedhel  vy!"  yn-medh  an  Logosenn, 
ow  trelya  dhe  Alys  ha  hanasa. 

"Lost  hir  yw,  dhe  wir,"  (1)  yn-medh  Alys,  ow  mires  war- 
nans  gans  marth  orth  lost  an  Logosenn;  "mes  prag  y'n  henwydh 
trist?"  Ha  hi  a  besyas  ow  prederi  yn  y  gever  ha'n  Logosenn 
ow  kewsel,  may  feu  hy  thybyans  an  hwedhel  neppyth  a'n  par  ma: 


(1)  Yma  gwari  geryow  war  "tale"  ("hwedhel")  ha  "tail"  ("lost") 

na  yll  bos  treiys  dhe  Gernewek. 


"Y  leveris  Furi,  dhe 

logosenn  y'n  chi, 
'Bys  y'n  vreus- 
lys  deun  ni .  My 
a  vynn  dha  gu- 
hudha .  Rag  skon- 
yans  nyns  eus, 
res  vydh  kavoes 
breus.Der  an 
myttin,  ow 

sos,yma  term- 

yn  dhe  skoellya . ' 
An  logos¬ 
enn  yn- 
medh, 'An 
breus  ma, 
re'm  en- 
ev,  heb 
justis 
na '  n 
dew- 
dhek, 
a  wra 
spena 

an  hwyth . ' 

' Dewdhek 
ha  just¬ 
is  ov  vy,  ' 
yn-medh 
konnyk 

Furi . 

'My  a 
vreus 
oil  an 
ken 
rag 
dha 
dhann- 
von 
dhe '  n 

bedh ! ' 

"Ny  wredh  vri!"  yn-medh  an  Logosenn  dhe  Alys  yn  tynn. 
"Pandra  anodho  esosta  ow  prederi?" 

"My  a'th  pys  a'th  hevyans,"  yn-medh  Alys,  pur  uvel: 
"ty  a  wrussa  drehedhes  an  pympes  stumm,  dell  dybav?" 

"Na  wrug!"  a  grias  an  Logosenn,  serrys. 

"Kolm!"  (1)  yn-medh  Alys,  parys  pup-prys  dhe  omwul  'vas, 
hag  ow  mires,  prederus,  a-dro  dhedhi.  "Ogh,  gas  vy  dhe  weres 
orth  y  dhigelmi!" 

"Ny  wrav  travydh  a'h  sort,"  yn-medh  an  Logosenn,  ow 
sevel  ha  kerdhes  dhe-ves.  "Ty  a'm  despit  ow  kewsel  flows  a'n 
par  na!" 


"Ny  vynnen  gul  yndella!"  a  bysis  Alys  >  voghosek.  "Mes 
ty  a  sorr  mar  es,  dell  wodhes!" 

Ny  wrug  an  Logosenn  marnas  krodhvolas  avel  gorthyp. 

"Gwra  dehweles,  mar  pleg,  ha  gorfenna  dha  hwedhel!" 
a  grias  Alys  war  hy  lergh.  Ha'n  re  erell  oil  a  omjunyas  y'n 
geskan,  "Gwir,  dehwel  mar  pleg!"  mes  ny  wrug  an  Logosenn  marnas 
shakya  hy  fenn  heb  perthyans  ha  kerdhes  nebes  skaffa. 

"Ass  yw  dihedh  na  vynna  gortos!"  a  hanasas  an  Papynjay, 
kettell  veu  glan  mes  a  wel;  ha  Ranker  goth  a  gemmeras  an  chons 
a  leverel  dh '  y  myrgh,  "A  geresik!  Bedhes  homma  dyskans  dhis 
na  serri  ty  nevra  re!"  "Syns  dha  glapp,  Mamm!"  yn-medh  an 
Ranker  yowynk,  nebes  garow.  "Ty  yw  lowr  dhe  brevi  perthyans 
esterenn ! " 

"My  a  garsa  bos  agan  Dinah  omma  genev,  yn  pur  wir!" 
yn-medh  Alys,  ughel  hy  lev,  heb  kewsel  orth  denvydh  yn  tiblans. 
"Hi  a  wrussa  hy  hyrghes  yn  skon!" 

"Ha  piw  yw  Dinah,  mars  eus  kummyas  dhymm  dhe  wovynn?" 
yn-medh  an  Papynjay. 

Alys  a  worthybis  yn  freth,  rag  yth  o  mall  gensi  pup-prys 
a  gewsel  yn  kever  hy  mil  dhov:  "Agan  kath  yw  Dinah.  Heb  par 
yw  hi  dhe  gemmeres  logos,  ny  yllydh  tybi!  Hag  ogh!  my  a  vynnsa 
ty  dhe  alloes  hy  gweles  war-lergh  an  ydhyn!  Dar,  hi  a  dheber 
edhen  vyghan  kettell  vir  orti!" 

An  lavar  ma  a  sordyas  son  koynt  y'n  bagas.  Re  an  ydhyn 
eth  dhe-ves  a-dhesempis  yn  unn  fistena:  unn  Biesenn  goth  a 
dhallathas  gorra  kwethow  a-dro  dhedhi  yn  pur  war,  ow  leverel, 
"Dhe  wir,  res  yw  dhymm  mos  tre;  nyns  yw  an  ayr  nosweyth  da 
rag  ow  bryansenn!"  ha  Tynk  Ranari  a  elwis  dh'y  fleghes,  ow 
krena  y  lev,  "Dewgh  dhe-ves,  keresigyon!  Termyn  yw  may  koedh 
dhywgh  hwi  oil  bos  yn  gweli!"  Rag  skilys  a  bub  eghenn  pubonan 


(1)  Gwari  geryow  war  "not"  ("na")  ha  "knot"  ("kolm")  na  yllir 
trelya  dhe  Gernewek. 

eth  yn-mes  ha  kyns  pell  Alys  o  gesys  hy  honan. 

i  n  •  | .  - 

"Gwell  via  mar  ny  wrellen  kampoella  Dinah!"  yn-medh 
hi  dh'y  honan,  truedhek  hy  thon.  "Ny  hevel  denvydh  hy  hara 
omma  war-nans,  ha'n  gwella  kath  y'n  bys  yw  hi,  dell  ov  vy  sur ! 
Ogh,  ow  Dinah  ger!  My  a  omwovynn  mar  kwrav  dha  weles  arta!" 
Hag  omma  Alys  voghosek  a  dhallathas  oela  arta  ha  hi  owth  omglywes 
digoweth  ha  digolonn.  Yn  berr  dermyn,  byttegyns,  hi  a  glywas 
arta  son  treys  ow  frappya  yn  skav  y'n  pellder,  ha  hi  a  viras 
dihwans  yn-bann,  hanter  ow  kwaytya  y  trelsa  an  Logosenn  hy 
brys  ha  dehweles  dhe  worfenna  hy  hwedhel. 

Penn  4  An  Konin  a  Dhannvon  Wella  Byghan 

An  Konin  Gwynn  ova,  ow  tehweles  yn  unn  boenya  lent  ha 
mires  prederus  a-dro  dhodho  hag  ev  ow  mos  kepar  ha  pan  wrussa 
kelli  neppyth;  ha  hi  a'n  klywas  ow  krodhvolas  dh'y  honan, 
"An  Dhuges!  An  Dhuges!  Ogh,  ow  dewbaw  ger  !  Ogh,  ow  felour 
ha'm  minvlew!  Hi  a  wra  ow  gorra  dhe  vernans,  mar  sur  dell 
yw  yewgenes  yewgenes.  Pie  hyllir  my  dh'aga  gasa  dhe  goedha, 
yth  omwovynnav!"  Alys  a  dhismygas  yn  pols  ev  dhe  hwilas  an 
wynsell  ha '  n  dhiwvanek  gwynn  yn  kroghen  mynn,  ha  pur  dha  hy 
gnas  hi  a  dhallathas  aga  hwilas,  mes  nyns  ens  i  dhe  vos  gwelys 

le  vydh  -  yth  heveli  puptra  dhe  vos  trelys  wosa  hi  dhe  neuvya 

y'n  poll,  ha'n  hel  bras,  gans  an  voes  a  weder  ha'n  daras  byghan, 
re  wrussa  mos  mes  a  wel  yn  tien. 

|  '*  •  f 

Pur  skon  an  Konin  Gwynn  a  wrug  vri  a  Alys  ha  hi  ow  hwilas 
pub  le,  hag  ev  a  elwis  dhedhi,  serrys  y  don,  "Dar,  Maria  Anna, 
pandr' a  wre'ta  sy  omma?  Poen  tre,  y'n  pols  ma,  ha  kyrgh  diwvanek 
ha  gwynsell!  Uskis  lemmyn!"  Ha  mar  ownekhes  o  Alys  may  poenyas 
dhe-ves  a-dhesempis  war  an  tu  a  dhiskwedhas  heb  assaya  styrya 

an  kammdybyans  re  wrussa. 

"Ev  a'm  kemmeras  dhe  vos  y  vaghteth,"  yn-medh  hi  dh'y 

honan  ha  hi  ow  poenya.  "Ass  vydh  sowdhenys  pan  dhismykko  piw 
ov!  Mes  gwell  vydh  my  dhe  dhri  dhodho  y  wynsell  ha'y  vanegow 
-  henn  yw,  mar  kallav  aga  havoes."  Ha  hi  ow  leverel  hemma, 
hi  eth  erbynn  chi  byghan  hweg,  plat  brest  splann  war  an  daras 
ha'n  hanow  'Konin  Gwynn'  grevys  warnodho.  Hi  a  entras  heb 
frappya  hag  yskynna  an  gradhow  yn  unn  fyski  meur  hy  own  a  dhos 
erbynn  an  Maria  Anna  wir  ha  bos  gorrys  mes  a'n  chi  kyns  hi 
dhe  gavoes  an  wynsell  ha'n  manegow. 

"Ass  hevel  koynt,"  yn-medh  Alys  dh'y  honan,  "mos  negysyow 
rag  konin!  Martesen  Dinah  a  wra  ow  dannvon  negysyow  kyns  pell!" 
Hag  ena  hi  a  dhallathas  desevos  an  sort  a  dra  a  hwarvia:  '"Mes- 
tresik  Alys!  Deus  omma  a-dhesempis,  ha  gwra  ombareusi  rag 
dha  gerdh!'  'My  a  dheu  yn  mynysenn,  magores!  Mes  res  yw  dhymm 
gwitha  an  toll-logosenn  ma  erna  dhehwello  Dinah,  ha  gweles 

na  dheffo  yn-mes  an  logosehn.'  Mes  ny  grysav,"  a  besyas  Alys, 
"i  dhe  asa  Dinah  dhe  dryga  y'n  chi  mar  talleth  hi  kontrolya 

tus  y'n  fordh  na!" 

,  i  O  *  {■■  M  ;  ; 1  ‘ 

Erbynn  lemmyn  hi  re  gavsa  an  hyns  a-berth  yn  stevell 

vyghan  ha  kempenn  gans  moes  vyghan  ryb  an  fenester,  ha  warnedhi 
(dell  wrussa  gwaytya)  gwynsell  ha  dew  gopel  po  tri  a  vanegow 

gwynn  yn  kroghen  mynn:  hi  a  gemmeras  an  wynsell  ha'n  dhiwvanek, 
hag  yth  esa  hi  ow  kasa  an  stevell  pan  goedhas  hy  golok  war 

votell  byghan  esa  a'y  sav  ogas  dhe'n  gweder  mires.  Nyns  esa 
tokyn  an  termyn  ma  gans  an  geryow  "Y V  VY '  ,  mes  yn  despit  dhe 

henna  hi  a'n  igoras  ha'y  worra  dh'y  diwwews.  "My  a  woer  yn 
sur  y  hwra  hwarvos  neppyth  dhe  les,"  yn-medh  hi  dhedhi  hi, 
"pub  torn  may  tybrav  po  eva  neppyth;  ytho  my  a  wra  gweles 

pandr 'a  wra  an  botell  ma.  My  a  wayt  y  hwra  dhymm  tevi  bras 

arta,  rag  yn  hwir  skwithys  fest  ov  a  vos  kreatur  mar  vunys!" 

Yndella  y  hwrug  dhe  wir,  ha  meur  skaffa  es  dell  wrussa 
hi  gwaytya:  kyns  hi  dhe  eva  hanter  a'n  botell,  hi  a  aswonnis 

bos  hy  fenn  ow  kwaska  orth  an  nen,  ha  res  veu  dhedhi  stopya 
dhe  sawya  hy  honna  na  ve  terrys.  War  hast  hi  a  worras  an  botell 

war-nans,  ow  leverel  dhedhi  hi,  "Henn  yw  fest  lowr  -  my  ^ 
wayt  na  wrav  tevi  namoy  -  Dell  yw  an  kas,  ny  allav  mos  yn-mes 
der  an  daras  -  gwynn  ow  bys  mar  ny’ effen  kemmys!" 

Tru!  Re  dhiwedhes  o  dhe  vynnes  henna!  Hi  a  besyas 

ow  tevi  ha  tevi,  ha  pur  skon  res  veu  dhedhi  mos  war  benn  hy 

dewlin  war  an  leur:  wosa  pols  moy  nyns  esa  spas  rag  hemma 
na  hwath,  ha  hi  a  brovas  gorwedha,  unn  elin  orth  an  daras, 
ha'n  vregh  arall  plegys  a-dro  dh'y  fenn.  Hwath  hi  a  besyas 

tevi,  ha  wor'tiwedh  hi  a  worras  unn  vregh  yn-mes  a'n  fenester 
hag  unn  troes  yn-bann  an  chymbla,  ha  leverel  dh'y  honan,  "Lemmyn 
ny  allav  gul  namoy,  pypynag  a  hwarvo.  Pandr 'a  vydh  ow  destnans?" 

Yn  gwella  prys,  gorfennys  yn  tien  lemmyn  veu  ober  an 

botell  byghan  hudel  ha  ny  devis  na  brassa:  byttegyns  heb  konfort 
vydh  o,  ha  hi  heb  chons  vydh  a  vos  arta  yn-mes  a'n  stevell, 

dell  heveli,  nyns  eus  marth  hi  dhe  omglywes  morethek. 

■  •  (  *  1  *•  •» t  i  1 

"Hwekka  yn  feur  o  hi  tre,"  a  dybis  Alys  voghosek,  pan 
nag  oses  ow  tos  ha  bos  moy  ha  le  pub  eur  oil  ha  bos  kontrolys 
gans  logos  ha  konines.  Nammna  vynnsen  na  wrussen  mos  war-nans 
an  toll-konin  na  -  mes  -  spit  dhe  henna  -  nebes  koynt  yw,  dell 

wodhes,  bywnans  a'n  par  ma !  My  a  omwovynn  dhe  wir  pyth  a  allsa 

hwarvos  dhymmo!  Pan  wren  redya  hwddhlow  an  bobel  vyghan,  my 
a  grysi  na  wre  hwarvos  bythkweyth  anethow  a'n  par  na,  ha  lemmyn 
ottavy  yn  kres  onan  anedha!  Lyver  a  dal  bos  skrifys  yn  ow 
hever,  heb  mar!  Ha  pan  ov  devedhys  yn  oes,  my  a  vynn  skrifa 
onan  -  mes  devedhys  bras  lowr  ov  lemmyn* "  hi  a  leveris  ynwedh 

trist  hy  lev;  "dhe'n  liha,  nyns  eus  spas  dhe  devi  moy  omma." 

"Mes  ena,"  a  dybis  Alys,  "a  <  ny  wrav  vy  nevra  dos  ha 
bos  kottha  es  dell  ov  lemmyn?  Henna  a  vydh  konfort,  unn  fordh 
ny  vydhav  nevra  benyn  goth  -  mes  ena  -  y  fydh  pup-prys  dyskansow 
dhe  dhyski!  Ogh,  henna  ny  garsen  vy!"  i; 

■  •  |ti  n  *»!■>«  r'  r  ■} 

"Ogh,  ty  Alys  wokki!"  a  worthybis  dh'y  honan.  "Fatell 

yll'ta  dyski  dyskansow  omma?  Dar,  skant  nyns  eus  spas  ragos 
sy ,  ha  nyns  eus  spas  vydh  oil  rag  lyvrow-dyskans ! " 

Hag  ytho  hi  a  besyas,  ow  skoedhya  kynsa  an  unn  tu  hag 
ena  y  gila,  ha  gul  keskows  dien  a'n  dra;  mes  wosa  nebes  mynys- 
ennow  hi  a  glywas  lev  yn-mes,  ha  hedhi  dhe  woslowes. 

"Maria  Anna!  Maria  Anna!"  yn-medh  an  lev.  "Kyrgh  dhymm 
ow  manegow  y'n  pols  ma ! "  Ena  y  teuth  son  treys  ow  frappya 

yn  skav  war  an  gradhow.  Alys  a  wodhya  y  vos  an  Konin  ow  tos 
dh'y  hwilas,  ha  hi  a  grenas  erna  grysyas  an  chi,  owth  ankevi 
yn  tien  hi  dhe  vos  ogas  ha  milweyth  brassa  es  an  Konin,  ha 

nag  esa  skila  dhedhi  dhe  berthi  own  anodho. 

• !  r  '  • 

Kyns  pell  an  Konin  a  dheuth  dhe'n  daras  hag  assa>a  y 

igeri;  mes  an  daras  a  igeri  war-tu  a-ji,  ha  penn-elin  Alys 
o  gweskys  fast  orto,  may  fyllis  an  attent  na.  Alys  a'n  klywas 
ow  leverel  dh'y  honan,  "Ytho  my  a  wra  mos  a-dro  dhe  entra 
der  an  fenester." 

"Henna  ny  wre'ta  gul!"  a  dybis  Alys,  ha  wosa  gortos 
erna  dhismygas  hi  dhe  glywes  an  Konin  poran  yn-dann  an  fenester, 

hi  a  lesas  a-dhesempis  hy  leuv  ha  gul  skwych  y'n  ayr.  Ny  dhalgh- 
ennas  travydh,  mes  hi  a  glywas  skrij  vyghan  ha  koedh',  ha  krakk 
gweder  skwetys.  Rakhenna  hi  a  grysis  y  hyllis  ev  dhe  goedha 
yn  fram-kywkoember ,  po  neppyth  a'n  sort. 

Ena  y  teuth  lev  serrys  -  lev  an  Konin  -  "Pat!  Pat! 
Pl'eth  esosta?"  Hag  ena  lev  ns  wrussa  hi  klywes  kyns,  "Sur, 
ytho,  ottavy!  Ow  palas  rag  avalow,  agas  enor!" 

, '  i 

"Ow  palas  rag  avalow,  devri!"  yn-medh  an  Konin,  serrys. 
"Deus  omma  ha'm  gweres  ow  mos  yn-mes  a  hemma!"  (Sonyow  a  voy 
a  weder  skwetys.) 

•  .  ;  faj  ht|  ? 

"Lemmyn,  lavar  dhymm,  Pat,  pyth  eus  y'n  fenester?" 

"Sur,  bregh  yw,  agas  enor!"  (Ev  a  gewsi  gans  lev  gwydhel- 

ek . ) 

"Bregh,  ty  wokki!  Piwpynag  a  welas  onan  a'n  braster 
na?  Dar,  hi  a  lanow  an  fenester  dhien!" 

i  t  •  >  iff  *“  ■...  j  ;  i  i 

"Sur  hi  a  wra  henna,  agas  enor,  mes  bregh  yw  yn  despit 
dhe  henna." 

|  ;  1  •• 

"Wei,  nyns  eus  negys  dhedhi  ena,  yn  neb  kas:  ke  dh'y 

hemmeres  dhe-ves!" 

Vth  esa  taw  hir  wosa  hemma,  hag  Alys  a  glywas  hanasow 
yn  unnik  treweythyow,  kepar  ha,  "Sur,  ny'n  karav  mann,  agas 
enor!"  "Gwra  dell  lavarav  dhis,  ty  ownek!"  ha  wor'tiwedh  hi 
a  lesas  hy  leuv  yn-mes  arta  ha  gul  nessa  skwych  y'n  ayr.  An 
torn  ma  yth  esa  diw  skrij  vyghan  ha  moy  a  sonyow  a  weder  skwetys. 
"Ass  yw  niver  bras  a  framow-kywkoember ! "  a  dybis  Alys.  "My 
a  omwovynn  pandr 'a  wrons  nessa!  Yn  kever  ow  thenna  mes  a'n 
fenester,  gwynn  ow  bys  mar  kallens!  Sur  ov  vy  na  vynnav  vy 
gortos  omma  a-ji  na  fella!" 

u  t  i  tf:  .  hy  < 

Hi  a  wortas  neb  termyn  heb  klywes  travydh  moy:  wor'tiwedh 
y  teuth  son  rosow  byghan  kert  ow  rolya,  ha  son  lies  lev  ow 
klappya  warbarth:  hi  a  dhismygas  an  geryow:  "Ple'ma'n  skeul 

arall?  Dar,  ny  goedho  dhymm  dri  saw  onan;  yma'n  arall  gans 

Wella  -  Wella!  kyrgh  hi  omma,  gwas!  -  Omma,  drehav  i  orth 
an  korn  ma  -  Na,  kolm  i  warbatth  kynsa;  ny  wrons  i  drehedhes 
ughel  lowr  na  hwath  -  Ogh!  henn  yw  da  lowr;  na  vydh  bysi 
-  Omma,  Wella!  gwra  synsi'i  an  lovfeh  ma  -  A  vynn  an  to  perthi? 
Kemmer  with  a'n  leghenn  lows  na  -  Ogh,  ev  a  goedh  war-nans! 

Pennow  a-woeles!"  (krakk  ughel)  -*  "Lemmyn,  piw  a  wrug  henna?  - 

Wella  ova,  dell  grysav  -  Piw  a  Wra  diyskynna  an  chymbla?  -  Na, 
ny  vynnav  vy!  Ty  gwra  e!  -  Henna  ny  vynnav  vy,  ytho!  -  Y  koedh 
dhe  Wella  diyskynna  -  Omma,  Wella!  an  mester  a  lever  bos  res 
dhiso  diyskynna  an  chymbla!" 

,  ,.j  |  •  r  -*• 

"Ogh!  Ytho  res  yw  dhe  Wella  diyskynna  an  chymbla,  gwir?" 
yn-medh  Alys  dhedhi  hi.  "Dar!  Y  koedh  dhe  Wella  gul  puptra, 
dell  hevel!  Ny  vynnsen  vy  bos  yn  tyller  Wella  rag  gober  da: 

kul  yw  an  oeles,  dell  avowav,  mes  my  a  dyb  y  hallav  potya  nebes!" 

Hi  a  dennas  hy  throes  mar  bell  yn-dann  an  chymbla  dell 

ylli,  ha  gortos  erna  glywas  enyval  byghan  (ny  ylli  dismygi 
py  par  ova)  ow  kravas  ha  krambla  y'n  chymbla  ogas  a-ughti: 

ena,  ow  leverel  dhedhi  hi,  "Hemm  yw  Walla,"  hi  a  ros  unn  pot 

da,  ha  gortos  dhe  weles  an  pyth  a  wre  hwarvos  nessa. 

An  kynsa  tra  a  glywas  o  keskan  gemmyn  "Ottena  Wella!" 
ena  lev  an  Konin  y  honan  -  "Kemmer  e,  ty  ryb  an  ke!"  ena  taw, 
hag  ena  kemmysk  arall  a  levow  -  "Syns  y  benn  yn-bann  -  dowr 

toemm  lemmyn  -  Na  wra  y  daga  -  Fatell  o,  a  goweth  da?  Pandr 'a 
hwarva  dhis?  Lavar  dhyn  oil  yn  y  gever!" 

Wor'tiwedh  y  teuth  lev  gwann  ow  kwighal  ("Henn  yw  Wella," 
a  dybis  Alys),  "Wei,  skant  ny  wonn  -  Travydh  moy,  meur  ras; 

gwell  ov  lemmyn  -  mes  re  serrys  a  veur  ov  dhe  leverel  dhywgh 
oil  a  wonn  yw,  neppyth  a  dheu  er  ow  fynn  kepar  ha  Jak  y’n  gyst 
hag  yn-bann  yth  a v  kepar  ha  roket-ebrenn ! " 

"Yndella  ty  a  wrug,  sos!"  yn-medh  an  re  erell. 

"Res  vydh  leski  an  chi!"  yn-medh  lev  an  Konin.  Hag 
Alys  a  armas  ughella  galla,  "Mar  kwredh  yndella,  my  a  vynn 
settya  Dinah  er  agas  pynn!" 

Vth  esa  taw  kowal  a-dhesempis,  hag  Alys  a  dybis  dh'y 
honan,  "My  a  omwovynn  pyth  a  vynnons  dhe  wul  nessa!  Mar  pe 
skians  dhedha,  i  a  wrussa  kemmeres  an  to  yn-mes."  Wosa  mynysenn 
po  diw  i  a  dhallathas  movya  a-dro  arta,  hag  Alys  a  glywas  an 
Konin  dhe  leverel,  "Gravath-ros  leun  a  vydh  lowr  wostalleth." 

,  "n 

"Gravath-ros  leun  a  bydh?"  a  dybis  Alys.  Mes  ny  veu 
res  doutya  pell,  rag  pols  a-wosa  kowas  a  vili  byghan  a  dheuth 
ow  kryghylli  der  an  fenester,  ha  ’re  anedha  a's  gweskis  war 

an  min.  "My  a  vynn  gorra  lett  dhe  hemma,"  yn-medh  hi  dh'y 
honan,  ha  garma,  ughel  hy  lev,  "Gwell  via  na  wrellewgh  henna 
arta!"  a  ros  taw  kowal  arall.  >  i  ‘  ■  < 

"!r  '*  m  i  < 

Alys  a  welas  gans  neb  marth  bos  an  bili  oil  ow  trelya 
dhe  desennow  byghan  hag  i  koedhys  war  an  leur,  ha  tybyans  splann 
a  dheuth  a-berth  yn  hy  fenn.  "Mar  tybrav  onan  a'n  tesennow 

ma,"  a  dybis,  "sur  yw  henna  dhe  wul  neb  trelyans  y'm  braster; 
ha  pan  na  yll  mann  ow  moyhe,  y  koedh  dhodho  ow  lehe,  dell 
dhesevav."  •  •  ni 

"i  i  »'f.:  i  . 

Ytho  hi  a  gollonkas  onan  art  tesennow,  ha  pur  lowen  o 
hi  ,  ow  kweles  hi  dhe  dhalleth  lehe  a-dhesempis.  Kettell  veu 

hi  byghan  lowr  dhe  dremena  der  an  daras,  hi  a  boenyas  mes  a'n 
chi,  ha  kavoes  bush  bras  lowr  8  eny vales  hag  ydhyn  byghan  ow 
kortos  yn-mes.  Yth  esa  Wella,  an  bedrevan  vyghan  boghosek 

y'n  kres,  skoedhys  gans  dew  hogh  gyni,  esa  ow  ri  dhodho  neppyth 
yn-mes  a  votell.  Pub  oil  a  fyskas  erbynn  Alys  yn  unn  settya 
warnedhi  kettell  omdhiskwedhas ;  mes  hi  a  boenyas  dhe-ves  kreffa 
galla,  ha  skon  hi  a  omgavas  diogel  yn  koes  tew. 

"An  kynsa  tra  yw  res  gul,"  yn-medh  Alys  dhedhi  y  honan, 
ha  hi  ow  kwandra  a-dro  y'n  koes,  "yw  tevi  bys  y'm  braster  ewn 
arta;  ha'n  nessa  tra  yw  kavoes  ow  fordh  a-berth  y'n  lowarth 
teg  na.  My  a  dyb  bos  henna  an  gwella  towl." 

Towl  da  dres  eghenn  ova  heb  dhout,  dell  heveli,  ha  dyghtys 

pur  gempenn  ha  sempel;  an  kaletter  unnik  o  nag  esa  gensi  tybyans 
vydh  war  an  fordh  dh'y  dhalleth;  mes,  ha  hi  ow  mires  a-dro 
prederus  ynter  an  gwydh,  harth  lymm  byghan  a-ugh  hy  fenn  a 
wrug  dhedhi  mires  yn-bann  toth  men. 

Yth  esa  kolyn  euthek  bras  ow  mires  war-nans  orti,  bras 
ha  krenn  y  dhewlagas,  hag  ystynna  yn  leyth  unn  paw,  owth  assaya 
hy  thava.  "Boghosek  byghan!"  yn-medh  Alys,  yn  lev  ow  tynya, 
ha  hi  a  assayas  krev  hwibana  dhodho;  mes  hi  a  berthi  own  euthek 
pub  eur  oil  pan  dybi  y  hylli  bos  nown  dhodho,  hag  y'n  kas  na 
y  fedha  chons  da  ev  dh'y  hollenki  yn  despit  dh'y  dynyans  oil. 

Ow  kodhvos  skantlowr  an  pyth  a  wre,  hi  a  gemmeras  yn-bann 
tamm  a  brenn  ha'y  ystynna  war-tu  ha'n  kolyn;  ha  gans  henna 
an  kolyn  a  lammas  y'n  ayr  a-dhesempis,  pubonan  a'y  bawyow  ow 
kasa  an  leur,  gans  harth  a  lowena,  ha  stevya  erbynn  an  tamm 
a  brenn  ha  gul  kepar  ha  pan  vynna  y  dhevessa;  ena  Alys  a  dhiankas 
a-dryv  askallenn  vras,  na  wrella  an  kolyn  poenya  warnedhi;  hag 
y'n  pols  mayth  omdhiskwedhas  war-tu  arall,  ev  a  stevyas  arta 

erbynn  an  damm  a  brenn,  ha  koedha  sket  war  y  benn  hag  ev  ow 
fyski  dh'y  dhalghenna;  ena  Alys,  ow  tybi  y  vos  pur  gehaval 
dhe  wari  gans  karrvil,  ha  gwaytya  pub  eur  oil  bos  stenkys  yn-dann 
y  garnow,  a  boenyas  arta  a-dro  dhe'n  askallenn;  ena  an  kolyn 
a  dhallathas  rew  a  omsettyansow  berr  erbynn  an  tamm  a  brenn, 
ow  resek  pellder  pur  vyghan  yn-rag  pub  torn  ha  pellder  bras 

war-dhelergh ,  ha  hartha  yn  ronk  erna  esedhas  wor'tiwedh  pell 
lowr,  owth  hanasa,  y  daves  ow  kregi  yn-mes  a'y  anow,  ha'y  dhew¬ 
lagas  bras  hanter  deges. 

'  t  l  ft  1  »'  1  ] 

Chons  da  a  dhiank  a  heveli  hemma  dhe  Alys;  ytho  hi 
eth  dhe-ves  a-dhesempis  ha  poenya  erna  veu  fest  skwithys  ha 
dianall,  hag  erna  sonas  harth  an  kolyn  pur  wann  y'n  pellder. 

"Hag  ass  .o  kolyn  byghan  karadow,  byttegyns!"  yn-medh 
Alys,  ha  hi  ow  skoedhya  paw-bran  dhe  bowes,  hag  omwynsella 

gans  onan  an  del.  "My  a  garsa  meur  dyski  prattys  dhodho,  a 

-  a  pen  vy  saw  unnsel  an  braster  gwiw  dh'y  wul!  Ogh  tru! 

Nammna  ankovsen  bos  res  dhymm  tevi  arta!  Gas  vy  dhe  weles 

-  fatell  yllir  y  wul?  Y  koedh  dhymm  dybri  neppyth,  dell  grysav, 
mes  an  govynn  bras  yw,  pandra?" 

An  govynn  bras  dhe  wir  o,  pandra?'  Alys  a  viras  oil 
a-dro  dhedhi  orth  an  bleujennow  ha'n  gwyrdhwelsennow,  mes  ny 
ylli  gweles  travydh  a  havalla  bos  an  dra  wiw  dhe  dhybri  po 
eva  y'n  kas  na.  Yth  esa  skavell-kroenek  vras  ow  tevi  yn  hy 
ogas,  an  keth  ughelder  avelli  hi  moy  po  le;  ha,  wosa  mires 
yn-danni,  hag  orth  an  dhew  du  anedhi,  hag  a-dryv  dhedhi,  y 
teuth  dh'y  brys  y  tela  mires  dhe  weles  pyth  esa  a-wartha. 

Hi  a  ystynnas  yn-bann  war  vysyes  treys  ha  gyki  war  vin 
an  skavell-kroenek,  ha'y  dewlagas  eth  a-dhesempis  erbynn  dew- 
lagas  pryv  glas  meur,  a'y  esedh  a-wartha  plegys  y  dhiwvregh, 
ow  megi  yn  kosel  houkka  hi r  heb  gul  vri  vydh  anedhi  hi  na  travydh 
arall. 

Penn  5  Kusul  a-dhiworth  Pryv  Dal 

An  Pryv  hag  Alys  a  viras  an  eyl  orth  y  gila  neb  termyn 
heb  gul  son:  wor'tiwedh  an  Pr>v  a  gemmeras  an  houkka  yn-mes 

a'y  anow  ha  kewsel  orti  difreth  ha  hunek  y  lev. 

"Piw  osta  sy?"  yn-medh  an  Pryv. 

Nyns  o  henna  fordh  dhe  ri  kolonn  dhe  dhalleth  keskows. 
Alys  a  worthybis,  nebes  methek,  "Skant  -  skant  ny  wonn,  a  vester, 
y'n  pols  ma  -  dhe'n  liha  my  a  woer  piw  en  pan  sevis  an  myttin 
ma ,  mes  my  a  dyb  y  koedhvia  dhymm  trelya  lieskweyth  wosa  henna." 

"Pyth  yw  an  styr  a  henna?"  yn-medh  an  Pryv  yn  asper . 
"Digemmysk  dha  honan!" 

"Ny  wonn  digemmyska  ow  honan,  dell  borthav  own,  a  vester," 
yn-medh  Alys,  "rag  nyns  ov  vy  ow  honan,  dell  gonvedhydh." 

‘  "Ny  gonvedhav,"  yn-medh  an  Pryv. 

"My  a  borth  own  na  wonn  y  styrya  moy  diblans,"  a  worthybis 
Alys  yn  pur  gortes,’"rag  ny  wonn  y  gonvedhes  ow  honan  wostalleth; 
ha  pur  gemmyskys  yw  my  dhe  vos  kemmys  brasterow  yn  unn  jydh." 

i  <  i  (  i  ; 

"Nyns  yw,"  yn-medh  an  Pryv. 

"Wei,  martesen  nyns  yw  yndella  ragos  sy  na  hwath,"  yn- 
medh  Alys,  "mes  pan  vo  res  dhis  trelya  dhe  grysalys  -  res  vydh 
neb  dydh,  dell  wodhes  -  hag  ena,  wosa  henna  dhe  dykki-Dyw, 
my  a  dyb  ty  dhe  omglywes  nebes  koynt,  a  nyns  yw  henna  gwir?" 

"Mann,"  yn-medh  an  Pryv. 

"Wei,  dha  omglywans  a  yll  bos  dihevelep,"  yn-medh  Alys; 
"oil  a  wonn  vy  yw  yth  omglywsen  vy  pur  goynt." 

"Ty!"  yn-medh  an  Pryv  yn  unn  skornya.  "Piw  osta  sy?" 

Gans  hemma  yth  esens  i  arta  wostalleth  an  keskows. 
Alys  a  omglywas  nebes  serrys  ha'n  Pryv  ow  leverel  traow  mar 
verr,  ha  hi  a  omdennas  yn-bann  ha  leverel,  pur  sad,  "My  a  dyb 
y  koedh  dhis  leverel  dhymm  piw  osta  sy,  kynsa." 

-  "Prag?"  yn-medh  an  Pryv. 

Ottomma  ken  govynn  kales;  ha  ny  wodhya  Alys  kavoes 
skila  da  vydh,  ha  pan  heveli  bos  an  Pryv  yn  studh  brys  pur 
anhweg,  hi  a  drelyas  dhe-ves. 

"Gwra  dehweles!"  a  armas  an  Pryv  war  hy  lergh.  "Y'm 
beus  neppyth  a  vern  dhe  leverel!" 

Hemma  a  heveli  leun  a  waytyans,  yn  sur:  Alys  a  drelyas 
ha  dehweles  arta. 

"Na  sorr,"  yn-medh  an  Pryv. 

"Yw  henna  oil?"  yn-medh  Alys,  ow  kollenki  hy  sorr  gwella 

galla . 


"Nag  yw,"  yn-medh  an  Pryv. 

Ha  hi  heb  travydh  nahen  dhe  wul,  Alys  a  dybis  y  fedha 
gwell  gortos,  ha  martesen  ev  a  ylli  leverel  dhedhi  neppyth 
a  dela  klywes,  byttiwedh.  Nebes  mynysennow  ev  a  vegi  heb  kewsel, 
ines  wor'tiwedh  ev  a  dhisplegyas  y  dhiwvregh,  kemmeres  an  houkka 
yn-mes  a'y  anow  arta,  ha  leverel,  "Ytho  ty  a  dyb  dha  vos  trelys, 
gwir?" 


"Yndella  my  a  borth  own,  a  vester,"  yn-medh  Alys:  "ny 

wonn  perthi  kov  a  draow  dell  wren  -  ha  ny  wrav  gortos  an  keth 

braster  dre  dheg  mynysenn  warbarth!" 

"Ny  wodhes  perthi  kov  a  by  traow?"  yn-medh  an  Pryv. 

"Wei,  my  re  assayas  leverel  'Assa  drel  an  wenenenn', 

mes  puptra  a  dheuth  dihevelep!"  a  worthybis  Alys  pur  drist 

hy  lev. 

% 

"Daslavar  'Ty  yw  koth,  a  Das  Wella'"  yn-medh  an  Pryv. 

Alys  a  blegyas  hy  dewdhorn,  ha  dalleth: 


"Ty  yw  koth,  a  Das  Wella,"  an  den  yonk  yn-medh, 
"Ha1 gas  blew  yw  devedhys  pur  gann; 

Byttegyns  ty  a  sev  war  dha  benn  heb  hedh  - 
Ty  a  dyb  orth  dha  oes  y  vos  glan?" 

"Ha  my  yonk,"  dh'y  vab  a  worthybis  Tas  Wella, 
"Y'm  bo  own  an  ympynnyon  a  vrewi ; 

Mes  lemmyn  nyns  eus  dhymm  ympynnyon  na  fella, 

My  a  wra  y  wul  arta  heb  serri." 

"Ty  yw  koth,"  a  leveris  an  yonker  dre  geslamm, 
"Ha  devedhys  mar  dew  ty  yw; 

Mes  erbynn  an  daras  ty  a  drelyas  unn  kryghlamm. 
An  skila  a  henna  -  pyth  yw?" 

"Ha  my  yowynk  pur  wedhyn  yth  o  ow  eseli," 
Yn-medh  ev,  y  view  loes  ow  krena. 

"Unn  sols  an  gystenn,  mab,  kost  yw  an  eli. 

A  vynn'ta  jy  diw  gystenn  prena?" 


"Ty  yw  koth,"  a  worthybis,  "ha'th  tiwen  re  anven 
Dhe  dhybri  travydh  moy  es  blonek; 

Mes  y  tybsys  an  woedh  gans  eskern  ha  gelvin  - 
A  nyns  yw  henna  re  gonnyk?" 

"Ha  my  yonk,"  a  leveris  y  das,  "my  a  dhadhlas 
An  Lagha  -  pub  ken  gans  ow  gwreg; 

Ha  der  ow  bywnans  oil  hemma  re  brofyas 
Dhe'n  dhiwen  vy  galloes  keherek." 

"Ty  yw  koth,"  a  leveris  an  maw,  "ny  ylli 
Dha  dhewlagas  pesya  mar  sur; 

Mes  war  benn  dha  dhewfrig  y  fantolsys  sylli  - 
Fat'll  osta  devedhys  mar  fur?" 

"Re  worthybis  tri  qovynn  ha  henna  yw  lowr," 
Y  leveris  y  gar,  "na  wra  fas. 

A  dybydh  y  hallav  goslowes  pub  our? 

Yn  kergh,  po  y'th  potyav,  mab  ras!" 


"Nyns  yw  henna  leverys  ewn,"  yn-medh  an  Pryv. 

"Nyns  yw  ewn  yn  tien,  dell  borthav  own,"  yn-medh  Alys, 
yn  ownek;  "devedhys  trelys  yw  re  an  geryow." 

"Kamm  yw  a  dhalleth  dhe  dhiwedh,"  yn-medh  an  Pryv,  war 
fordh  ervirys,  hag  yth  esa  taw  nebes  mynysennow. 

An  Pryv  a  gewsis  kynsa. 

"Py  braster  a  vynn'ta  bos?"  a  wovynnas. 

"Ogh,  ny  vern  an  braster,"  a  worthybis  Alys  war  hast; 
"mes  riy  gerir  trelya  mar  menowgh,  dell  wodhes." 

« 

"My  ny  wonn,"  yn-medh  an  Pryv. 

Ny  leveris  Alys  travydh:  ny  wrussa  denvydh  kewsel  kemmys 
er  hy  fynn  yn  oil  hy  bywnans  kyns,  ha  hi  a  omglywas  hi  dhe 
serri . 


"Osta  pes  da  lowr  lemmyn?"  yn-medh  an  Pryv. 

"Wei,  my  a  garsa  bos  nebes  brassa,  a  vester,  mar  ny'th 
teur  henna,"  yn-medh  Alys:  "teyr  meusva  yw  ughelder  truan." 

"Ughelder  pur  dha  yw  yn  hwir!"  yn-medh  an  Pryv,  serrys, 
ow  sevel  a'y  sav  hag  ev  ow  kewsel  (y  ughelder  o  teyr  meusva 
poran) .  . 


"Mes  nyns  ov  vy  usys  dhodho!"  a  bysis  Alys  voghosek, 
truedhek  hy  lev.  Ha  hi  a  dybis  dh'y  honan,  "My  a  vynn  na 
ve  an  greatur  serrys  mar  es!" 

"Ty  a  wra  mos  ha  bos  usys  dhodho  kyns  nep-pell,"  yn-medh 
an  Pryv;  hag  ev  a  worras  an  houkka  a-berth  yn  y  anow  ha  dalleth 
rnegi  arta. 

An  torn  ma  Alys  a  wortas  gans  perthyans  erna  dhewisas 
kewsel  arta.  Wosa  mynysenn  po  diw  an  Pryv  a  gemmeras  an  houkka 
yn-mes  a'y  anow  ha  deleva  gen  unnweyth  po  diw,  hag  omshakya. 
Ena  ev  a  dhiyskynnas  a'n  skavell-kroenek ,  ha  slynkya  dhe-ves 
y'n  gwels,  heb  leverel  moy  war  an  fordh  es,  "Unn  tenewen  a 
wra  dhis  ughelhe,  ha ' n  tenewen  arall  a  wra  dhis  berrhe." 

"Unn  tenewen  a  bandra?  An  tenewen  arall  a  bandra?" 
a  dybis  Alys  dh'y  honan. 

"A'n  skavell-kroenek,"  yn-medh  an  Pryv,  poran  kepar 
ha  pan  wrussa  govynn  uqhel  hy  lev;  ha  pols  wosa  henna  mes 
a  wel  yth  esa. 

Alys  a  viras  yn  prederus  orth  an  skavell-kroenek  unn 
mynysenn,  owth  assaya  ervira  py  o  an  dhew  denewen  anodho,  mes 

ha  hi  krenn  yn  tien,  hi  a  aswonnis  bos  hemma  govynn  pur  dykkli. 
Byttegyns,  wor'tiwedh  hi  a  ystynnas  hy  diwvregh  mar. bell  dell 
yllens  mos,  ha  terri  temmik  a-dhiworth  an  amal  gans  pub  leuv. 

"Ha  lemmyn  pyneyl  res  yw  dybri?"  yn-medh  hi  dh'y  honan, 
ha  densel  temmik  a'n  tamm  yn  hy  dorn  deghow  dhe  brevi  an  sywyans; 
y'n  nessa  pols  hi  a  glywas  boemm  garow  yn-dann  an  elgeth; 
hi  re  wrussa  gweskel  hy  throes! 

Ownekhes  lowr  o  hi  gans  an  trelyans  pur  dromm  ma,  mes 
hi  a  gonvedhas  nag  esa  termyn  dhe  skoellya,  ha  hi  ow  lehe  uskis; 
ytho  hi  a  dhallathas  a-dhesempis  dybri  rann  an  temmik  arall. 

Hy  elgeth  o  gweskys  mar  nes  orth  hy  throes  ma  nag  esa  skant 
spas  dhe  igeri  hy  ganow;  mes  hi  a'n  gwrug  wor'tiwedh  ha  seweni 
kollenki  temmik  a'n  tamm  yn  hy  dorn  kledh. 

00O00 

"Deun,  rydh  yw  ow  fenn  wor'tiwedh!"  yn-medh  Alys,  lowen 
hy  lev,  mes  trelys  veu  hemma  dhe  own  wosa  pols  pan  welas  nag 
o  hy  diwskoedh  dhe  vos  gwelys  le  vydh:  oil  an  pyth  a  weli,  ha 
hi  ow  mires  war-nans,'  o  hirder  bras  dres  eghenn  a  gonna,  a 
heveli  sevel  kepar  ha  garr  yn-mes  a'n  mor  a  dhel  gwyrdh  esa 

pell  yn-danni. 

"Pandr 'a  yll  bos  oil  an  devnydh  gwyrdh  na?"  yn-medh 
Alys.  "Ha'm  diwskoedh,  dhe  by  le  yns  i  gyllys?  Ha'm  diwla 
boghosek ,  prag  na  allav  agas  gweles?"  Yth  esa  hi  orth  aga 
movya  a-dro  ha  hi  ow  kewsel,  mes  nyns  esa  sywyans,  marnas  kren 
byghan  ynter  an  del  gwyrdh  pell. 

Dell  heveli  nag  esa  Chons  a  worra  hy  diwla  yn-bann  bys 
yn  hy  fenn,  hi  a  assayas  gorra  hy  fenn  war-nans  dhedha  i,  ha 
lowen  o  hi  ow  kavoes  y  fynna  hy  honna  plegya  yn  es  war  bub 
tu,  kepar  ha  sarf.  Hi  re  wrussa  nammnygen  seweni  orth  y  gamma 
war-nans  hwymm-hwamm  teg,  hag  yth  esa  hi  ow  mos  dhe  omsedhi 
yn  mysk  an  del,  a  welas  hi  nag  o  travydh  marnas  pennow  gwydh 
mayth  esa  hi  ow  kwandra  yn-danna,  pan  wrug  tythyans  tynn  dhedhi 
omdenna  yn  unn  fyski:  kolommenn  vras  re  wrussa  nija  erbynn  hy 
enep,  haa  yth  esa  hi  orth  hy  gweskel  yn  harow  gans  hy  diwaskell. 

"Sarf!"  a  usas  gn  Golommenn. 

"Sarf  nyns  ov  vy!"  yn-medh  Alys  gans  sorr.  "Gas  vy 
dhe  wari!" 

"Sarf,  dell  lavarav  arta!"  a  dhasleveris  an  Golommenn, 
mes  yn  lev  moy  dov,  ha  gorra  dhodho,  ow  talleth  oela,  martesen, 
"My  re  brovas  pub  fordh,  ha  nyns  eus  travydh  gwiw  ragdha,  dell 
hevel!" 

"Ny'm  beus  an  liha  tybyans  a'n  pyth  mayth  esosta  ow 
kewsel  yn  y  gever,"  yn-medh  Alys. 

"My  re  brovas  gwreydh  gwydh,  ha  my  re  brovas  tommennow, 
ha  my  re  brovas  keow,"  a  besyas  an  Golommenn  heb  gul  vri  anedhi; 
"mes  an  serf  na!  Nyns  eus  fordh  dhe  blegya  dhedha!" 

Moy  ha  moy  ankombrys  o  Alys,  mes  hi  a  dybis  nag  o  'vas 

leverel  travydh  moy  erna  wrella  an  Golommenn  gorfenna. 

"Kepar  ha  pan  na  ve  poenvos  lowr  kovia  an  oyow,"  yn-medh 
an  Golommenn;  "mes  res  yw  dhymm  kemmeres  with  rag  serf  dydh 
ha  nos!  Dar,  ny  goskis  banna  an  teyr  seythun  ma!" 

"Pur  dhrog  yw  genev  dha  vos  serrys,"  yn-medh  Alys,  ha 
hi  ow  talleth  konvedhes  hy  styr. 

"Hag  y'n  keth  pols  may  hwrussen  kemmeres  an  ughella 
gwydhenn  y'n  koes,"  a  besyas  an  Golommenn,  owth  ughelhe  hy 
lev  bys  yn  skrij,  "hag  y'n  keth  pols  mayth  esen  ow  tybi  y  fedhen 
rydh  anedha  wor'tiwedh,  res  yw  dhedha  dos  owth  omwen  war-nans 
yn-mes  a'n  ebrenn!  Ogh,  Sarf!" 

"Mes  nyns  ov  vy  sarf,  my  a  lever  dhis!"  yn-medh  Alys. 
"My  yw  -  My  yw  -  " 

•  "Wei!  Pyth  osta?"  yn-medh  an  Golommenn.  "My  a  wel 

ty  dhte  assaya  devisya  neppyth!" 

"My  -  My  yw  mowes  vyghan,"  yn-medh  Alys,  doutys  lowr, 
ha  hi  ow  perthi  kov  a'n  niver  a  drelyansow  re  wrussa  godhevel 
y'n  jydh  na. 

"Hwedhel  gwirhaval  yn  tevri!"  yn-medh  an  Golommenn  yn 
lev  dres  eghenn  y  skorn.  "My  re  welas  lies  mowes  vyghan  y'm 
termyn  vy,  mes  bythkweyth  onan  gans  konna  a'n  par  na!  Na, 
na !  Ty  yw  sarf;  ha  ny  dal  y  nagha.  Ty  a  wra  leverel  dhymm 
nessa  na  wruss'ta  bythkweyth  blasa  oy!" 

"Blasa  oy  re  wrug  vy  yn  sur,"  yn-medh  Alys,  neb  o  flogh 
pur  wir;  "mes  mowysi  byghan  a  dheber  oyow  kemmys  lowr  dell  wra 
serf,  dell  wodhes." 

•  n\  . 

"Ny'n  krysav,"  yn-medh  an  Golommenn;  "mes  mar  kwrons 
yndella,  ytho  serf  a  neb  sort  yns  i,  ny  wonn  leverel  moy  es 

henna . " 

Tybyans  mar  nowydh  o  hemma  dhe  Alys,  mayth  o  hi  tawesek 
yn  tien  dre  vynysenn  po  diw,  hag  a  ros  dhe'n  Golommenn  spas  dhe 
worra,  "Yth  esosta  ow  hwilas  oy'ow,  my  a  woer  henna  heb  dhout.; 
ha  py  vern  dhymmo  vy  mars  osta  mowes  vyghan  po  sarf?" 

"Dhymmo  vy  y  fern  meur,"  yn-medh  Alys  war  hast;  "mes 
nyns  esov  vy  ow  hwilas  oyow,  dell  hwer;  ha  mar  pen,  ny  vynnsen 
kavoes  dha  oyow  sy:  ny's  karav  heb  aga  fareusi." 

"Wel,  ke  yn  kergh,  ytho!"  yn-medh  an  Golommenn,  serrys 

hy  lev,  ha  hi  owth  esedha  arta  a-berth  yn  hy  neyth.  Alys  a 

stopyas  war-nans  yn  mysk  an  gwydh  gwella  galla,  rag  hy  honna 
a  wre  omvagla  ynter  an  skorrennow,  ha  treweythyow  res  o  dhedhi 
hedhi  ha '  y  diwia.  Wosa  termyn  hi  a  borthas  kov  hi  dhe  synsi 
hwath  yn  hy  diwia  rannow  an  skavell-kr.oenek,  ha  hi  a  dhallathas 
yn  pur  war  densel  an  eyl  wostalleth  hag  ena  y  gila,  ow  tos 

ha  bos  treweythyow  ughella  ha  treweythyow  berra,  erna  wrussa 
seweni  owth  omlehe  bys  dh'y  braster  usys. 

Mar  bell  o  wosa  hi  dhe  vos  neppyth  ogas  dhe'n  braster 

ewn,  mayth  heveli  pur  goynt  yn  kynsa;  mes  hi  eth  ha  bos  usys 
dhodho  yn  nebes  mynysennow,  ha  dalleth  kewsel  gensi.  hy  honan, 
dell  o  usys.  "Deun,  ott  hanter  ow  thowl  gwrys  lemmyn!  Ass  yw 
tykkli  oil  an  trelyansow  ma!  Nyns  .ov  sur  nevra  pandr'a  vydhav  a 
unn  vynysenn  dhe'n  nessa!  Byttegyns,  devedhys  .arta  ov  vy  dhe'm 
braster  ewn:  an  nessa  tra  yw  mos  a-berth  y'n  lowarth  teg  na 

-  fatell  yllir  y  wul,  yth  omwovynnav?"  Ha  hi  ow  leverel  hemma, 
hi  a  welas  a-dhesempis  tyller  efan  hag  ynno  chi  byghan  neb 
peswar  troes-hys  y  ughelder.  "Piw  y'n  bys  a  dryg  ena,"  a  dybis 
Alys,  "ny  vydh  'vas  dos  er  aga  fynn  y'n  braster  ma:  dar,  my 

a  wrussa  aga  ownekhe  mes  a'ga  rewl ! "  Ytho  hi  a  dhallathas 
densel  an  tamm  yn  hy  dorn  deghow  arta,  ha  ny  vedha  mos  ogas 
dhe'n  chi  erna  wrussia  omlehe  bys  yn  naw  meusva. 

00O00 

Penn  6  Porqhell  ha  Puber 

i 

Dre  vynysenn  po  diw  hi  a  sevi  ow  mires  orth  an  chi,  owth 
omwovynn  pyth  dhe  wul  nessa,  pan  dheuth  den  gwiskys  yn;  gwas 
chi  bryntin  a-dhesempis  yn-mes  a'n  koes  yn  unn  boenya  -  (hi 
a  dybis  y  vos  gwas  drerenn  y  dhillas  arbennik:  poken,  ow  preusi 
orth  y  vin  yn  unnik,  hi  a  wrussa  y  henwel  pysk)  -  ha  knoukya 
yn  ughel  orth  an  daras  gans  mellow  y  dhorn.  Igerys  veu  gans 
ken  gwas  gwiskys  yn  arbennik,  krenn  y  enep,  ha  bras  y  dhewlagas 
kepar  ha  kwilkyn;  ha  dhe'n  dhew  was,  dell  welas  Alys,  yth 
o  an  blew  kudhys  gans  ponn  ha  krollys  war  an  penn  dien.  Yth 
esa  dhedhi  hwans  brss  a  wodhvos  pandr'esa  ow  hwarvos,  ha  hi 
a  slynkyas  fordh  vyghan  yn-mes  a'n  koes  dhe  woslowes. 

An  Gwas-Pysk  a  dhallathas  ow  kavoes  lyther  bras  esa  yn-dann 
y  vregh.  Nammnag  o  an  lyther  mar  v ras  avello  ev,  hag  ev  a 
ros  hemma  dhe'n  gwas  arall,  ow  leverel,  sad  y  lev,  "Rag  an 
Dhuges.  Galow  diworth  an  V/yghternes  dhe  wari  'croquet'."  An 
Gwas-Kwilkyn  a'n  dasleveris,  sad  y  lev  ynwedh,  mes  ow  trelya 
nebes  aray  an  geryow,  "Diworth  an  Vyghternes.  Galow  dhe'n 
Dhuges  dhe  wari  'croquet.'" 

Ena  an  dhew  a  omblegyas  isel,  ha'ga  hudynnow  krollys 

eth  ha  bos  meglys  warbarth. 

Alys  a  hwarthas  kemmys  orth  hemma,  may  feu  res  dhedhi 

poenya  arta  a-berth  y'n  koes  der  own  i  dh'y  klywes;  ha  pan  ykas 
yn-mes  nessa,  gyllys  o  an  Gwas-Pysk,  hag  yth  esa  y  gila  a'y 

esedh  war  an  leur  ogas  dhe'n  daras,  ow  lagatta  yn  hwokki  yn- 

bann  war  an  ebrenn. 

Alys  eth  ownek  bys  y'n  daras,  ha  knoukya. 

"Ny  dal  mann  knoukya,"  yn-medh  an  Gwas,  "ha  rag  henna 
yma  dew  skila.  Kynsa,  rag  yth  esov  vy  war  an  keth  tu  a'n  daras 
avelos  sy;  nessa,  drefenn  i  dhe  wul  kemmys  tros  a-ji,  na  allsa 
denvydh  dha  glywes  mann."  Hag  yn  hwir  yth  esa  tros  koynt  dres 
eghenn  ow  hwarvos  a-ji  -  usa  ha  striwi  heb  hedhi,  ha  treweythyow 
boemm  bras,  kepar  ha  pan  ve  padell  po  kalter  terryS  dhe  demmigow. 

"Ytho,"  yn-medh  Alys,  "fatell  wrav  mos  a-ji,  mar  pleg?" 

"Y  hallsa  bos  'vas  knoukya,"  a  besyas  an  Gwas  heb  gul 
vri  anedhi,  "mar  pe  dhyn  an  daras  yntredhon.  Rag  ensampel, 
mar  pes  a-ji,  ty  a  allsa  knoukya  ha  my  a  allsa  dha  asa  dhe  dhos 

yn-nes,  dell  wodhes."  Yth  esa  ev  ow  mires  yn-bann  orth  an 

ebrenn  hag  ev  ow  kewsel,  hag  Alys  a  dybi  bos  hemma  fest  anhweg. 

"Mes  martesen  ny  yll  ev  gul  ken,"  yn-medh  hi  dh'y  honan;  "mar 

ogas  dhe  wartha  y  benn  yma  y  dhewlagas.  Mes  war  neb  kor  ev 
a  allsa  gorthybi  dhe  wovynnadow.  -  Fatell  allav  vy  mos  a-ji?" 
hi  a  dhasleveris,  ughel  hy  lev. 

"My  a  vynn  esedha  omma , "  yn-medh  an  Gwas,  "bys  yn  a-vorow 

II 


Y'n  pols  ma  daras  an  chi  a  veu  igerys,  ha  plat  bras  a 
dheuth  yn-mes  yn  unn  nija,  poran  troha  penn  an  Gwas:  nammna 
weskis  y  dhewfrig,  ha  terri  dhe  demmigow  erbynn  onan  an  gwydh 
a-dryv  dhodho. 

"  -  po  an  jydh  ow  sywya,  martesen,"  a  besyas  an  Gwas 

y'n  keth  lev  poran  kepar  ha  pan  na  hwarvia  travydh. 

"Fatell  allav  mos  a-ji?"  a  wovynnas  Alys  arta,  ughella 
hy  lev. 

"A  wre'ta  mos  a-ji  y'n  bys?"  yn-medh  an  Gwas.  "Henn 
yw  an  kynsa  govynn,  ty  a  woer." 

Yndella  o  an  kas,  heb  mars  mes  ny  gara  Alys  y  vos  leverys 
dhedhi.  "Euthek  dhe  wir  yw,"  a  grodhvolas  hi  dh'y  honan,  "an 
fordh  may  tadhel  oil  an  greaturs.  Lowr  yw  dhe  worra  den  mes 
a'y  rewl ! " 

Yth  heveli  dhe'n  Gwas  chons  da  a  dhasleverel  y  dybyans, 
gans  trelyansow.  "My  a  vynn  esedha  omma,  dos  ha  mos,  dre  dhydh- 
yow  ha  dydhyow." 

"Mes  pandr 'a  allav  vy  dhe  wul?"  yn-medh  Alys. 

"Pypynag  a  vynni,"  yn-medh  an  Gwas,  ha  dalleth  hwibana. 

"Ogh,  ny  dal  kewsel  orto  ev,"  yn-medh  Alys,  koedhys  yn 
desper:  "gokki  yn  tien  yw  ev!"  Ha  hi  a  igoras  an  daras  ha 
mos  a-ji. 

An  daras  a  dhiskwedhas  kegin  vras,  o  lenwys  a  vog  diworth 
unn  penn  dh'y  gila:  yth  esa  an  Dhuges  a'y  esedh  war  skavell  tri- 
throesek  y'n  kres,  ow  chershya  baban;  yth  esa  an  goges  ow  poesa 
war  an  tan,  ow  kemmyska  kalter  vras  a  heveli  bos  leun  a  gowl. 

"Yma  re  a  buber  yn  sur  y'n  kowl  na!"  yn-medh  Alys  dh'y 
honan,  gwella  galla  awos  striwi. 

Yth  esa  re  •  anodho  y'n  ayr  yn  sur.  Ynwedh  an  Dhuges  a 
striwi  treweythyow;  hag  yth  esa  an  baban  ow  striwi  hag  usa 
war  dorn  heb  hedhi  pols.  An  traow  unnik  y'n  gegin  na  striwi 
o  an  goges,  ha  kath  vras  esa  a'y  esedh  war  an  oeles  hag  ow 
skrynkya  a  skovarn  dhe  skovarn. 

"A  vynn'ta  leverel  dhymm,  mar  pleg,"  yn-medh  Alys,  nebes 
ownek,  rag  nyns  o  hi  sur  yn  tien  mars  o  kortes  hi  dhe  gewsel 
kynsa,  "prag  y  skrynk  dha  gath  y'n  fordh  na?" 

"Kath  a  Bow  Chester  yw,"  yn-medh  an  Dhuges,  "ha  henn 
yw  an  praga.  Porghell!" 

Hi  a  leveris  an  diwettha  ger  gans  kemmys  garowder  tromm 
may  lammas  Alys;  mes  hi  a  welas  wosa  pols  na  veu  kewsys  orti 
hi  mes  orth  an  baban,  ytho  gwell  veu  hy  cher,  ha  hi  a  besyas 
arta : 


"Ny  wodhyen  kathes  a  Bow  Chester  dhe  skrynkya  pup-prys; 
dhe  wir,  ny  wodhyen  kathes  dhe  alloes  skrynkya." 

"I  a  yll  pubonan,"  yn-medh  an  Dhuges,  "hag  yndella  y 
hwra  an  brassa  rann  anedha." 


"Ny  aswonnav  nagonan  a  wrello  henna," 


yn-medh  Alys, 

pur  gortes,  pes  da  lowr  dhe  dhalleth  keskows. 

"Ny  wodhes  meur,"  yn-medh  an  Dhuges,-  "ha  gwir  yw  henna." 

Ny  gara  Alys  mann  ton  an  lavar  ma,  hag  yth  heveli  gwell 
dhedhi  kavoes  ken  testenn  a  geskows.  Ha  hi  owth  assaya  ervira 
onan,  an  goges  a  gemmeras  an  gaiter  a  gowl  a-dhiworth  an  tan 
ha  dalleth  heb  lett  tewlel  puptra  S  ylli  dfehedhes  erbynn  an 
Dhuges  ha'n  baban  -  an  hern  tan  a  dheuth  kynsa,  sywys  gans 
kowas  a  badellow-dorn,  platys  ha  padellow.  Ny  wrug  an  Dhuges 
vri  anedha,  ynwedh  hag  i  orth  hy  gweskel;  hag  yth  esa  an  baban 
owth  usa  kemmys  seulabrys,  ma  na  yllib  mahn  leverel  mar  kwre 
an  boemmennow  y  bystiga  po  ny  wre. 

"Ogh,  gwra  vri  dhe'n  pyth  a  wre'ta,  mar  pleg!"  a  grias 
Alys,  ow  lemmel  yn-bann  ha  war-nans  yn  angus  a  euth.  "Ogh, 
ott  y  dhewfrig  drudh",  dell  nijas  padell-dorn  bras  dres  eghenn 
ogas  dhedha  ha  nammna's  dug  dhe-ves. 

"Mar  kwrella  pub  den  gwitha  y  negys  ev,"  yn-medh  an 
Dhuges*  yn  unn  hosi,  "an  bys  a  wrussa  trelya  meur  uskissa  dell 
wra . " 

"An  pyth  ny  via  dhe  les,"  yn-medh  Alys,  a  omsynsis  pur 
lowen  ow  kavoes  chons  a  dhiskwedhes  nebes  hy  skians.  "Preder 
dhymm  pygemmys  ober  a  wrussa  gul  gans  an  nos  ha'n  jydh!  Ty 
a  wel  dell  yw  res  dhe'n  norvys  peswar  our  warn  ugens  dhe  drelya 
war  y  aksys  -  " 

"Ow  kewsel  a  voelyow,"  (1)  yn-medh  an  Dhuges,  "dibenn 

hi!" 

1 

Alys  a  viras  prederus  lowr  orth  an  goges,  dhe  weles 
mars  ervira  sywya  an  tybyans;  mes  bysi  o  an  goges  ow  kemmyska 
an  kowl,  ha  nyns  esa  hi  ow  koslowes,  dell  heveli,  ytho  hi  a 
vedhas  pesya  arta;  "Peswar  our  warn  ugens,  dell  grysav;  po 
dewdhek,  martesen?  My  -  " 

"Ogh,  na  wra  ow  ankombra  vy,"  yn-medh  an  Dhuges;  "ny 
yllyn  bythkweyth  perthi  awgrym!"  ha  gans  henna  hi  a  dhallathas 
chershya  hy  flogh  arta,  ow  kana  sort  a  hungan  dhodho  ha  hi  ow 
kul  yndella,  hag  orth  y  krena  yn  harow  orth  penn  pub  linenn: 


,  "Kows  garow  orth  dha  veppik  sy, 

Ha'y  weskel  pan  wra  striwi. 
Ev  a'n  gwra  dhe'th  hyga  sy, 

Dre  wodhvos  ev  dhe  serri." 

KESKAN 

(Hag  ynni  an  goges  ha'n  baban  a  omjunyas): 

"Wow!  wow!  wow!" 


(1) 


Gwari  geryow  war  "axis 


aksys",  hag  "axes" 


"boelyow" . 

Ha'n  Dhuges  ow  kana  nessa  gwers  an  gan, 
ow  tewlel  an  baban  yn-bann  ha  war-nans  yn  harow, 
byghan  boghosek  a  usa  yn  fordh  ma  na  ylli  Alys 
an  geryow: 

"Y  kewsav  kales  orth  baban, 

Ha'y  weskel  pan  rahay: 

Rag  ev  a  woer  gul  devnydh  splann 
A'n  puber  pan  assay!" 

KESKAN 
"Wow!  wow!  wow!" 


"Ott!  Ty  a  yll  y  jershya  nebes,  mar  mynnydh!"  yn-medh 
an  Dhuges  dhe  Alys,  ow  tewlel  an  baban  dhedhi  ha  hi  ow  kewsel. 
"Res  yw  dhymm  mos  dhe  ombareusi  dhe  wari  'croquet'  gans  an 

Vyghternes,"  ha  hi  eth  yn-mes  a'n  stevell  yn  unn  fyski.  An 
goges  a  dewlis  padell-fria  war  hy  lergh  ha  hi  ow  mos  yn-mes, 
ha  nammna's  gweskis. 

Alys  a  gachyas  an  baban  gans  neb  kaletter,  hag  ev/  kreatur 
byghan  koynt  y  furv,  neb  a  ystynnas  y  dhiwvregh  ha'y  dhiwarr 
war  bub  tu,  "poran  kepar  ha  pympbys,"  a  dybis  Alys.  Yth  esa 

an  kreatur  byghan  boghosek  ow  renki  kepar  ha  jynn  tan  ha  pan 
y'n  kachyas  ev  a  besya  owth  omblegya  hag  omewna  arta,  mayth 
o  pur  gales  y  synsi  der  an  kynsa  mynysenn  po  diw. 

Kettell  wrussa  dismygi  an  fordh  ewn  dh'y  handla  (hag 
o  dh'y  wia  yn  kolm  a  neb  sort,  hag  ena  synsi  fast  y  skovarn 
dheghow  ha'y  droes  kledh,  dhe  lettya  na  omdhiswrello) ,  hi  a'n 

dug  yn-mes  dhe'n  ayr  efan.  "Mar  ny  gemmerav  an  flogh  ma  dhe-ves 
genev,"  a  dybis  Alys,  "i  a  wra  y  ladha  yn  dydh  po  dew  yn  sur: 
a  ny  via  ladhva  dh'y  asa  war-lergh?"  Hi  a  leveris  an  diwettha 
geryow  ughel  hy  lev,  ha'n  kreatur  byghan  a  roghas  avel  gorthyp 
(ev  re  wrussa  hedhi  striwi  erbynn  an  termyn  ma.)  "Na  wra  rogha," 
yn-medh  Alys;  "nyns  yw  honna  fordh  wiw  mann  dhe  dherivas  dha 
dybyans. " 

An  baban  a  roghas  arta,  hag  Alys  a  viras  pur  brederus 
orth  y  vin  dhe  weles  pandr 'a  hwarva  dhodho.  Ny  yllis  doutya 
bos  dewfrig  fest  trelys  yn-bann  ganso,  moy  kepar  ha  troen  es 
dewfrig  gwir;  ynwedh  yth  esa  y  dhewlagas  ow  mos  ha  bos  pur 
vyghan  rag  baban:  oil  warbarth  ny  gara  Alys  mann  tremmynn 

an  dra.  "Mes  martesen  ny  wre  marnas  oela,"  hi  a  dybis,  ha 
mires  orth  y  dhewlagas  arta,  dhe  weles  mars  esa  dagrow. 

Nag  esa,  nyns  esa  dagrow.  "Mar  kwre'ta  trelya  dhe  bor- 
ghell,  keresik,"  yn-medh  Alys  yn  sad,  "ny  vynnav  kavoes  travydh 
moy  dhe  wul  genes.  Kemmer  with  lemmyn!"  An  kreatur  byghan 
boghosek  a  oelas  arta  (po  roghas,  ny  yllis  leverel  pyneyl), 
hag  i  a  besyas  neb  termyn  yn  taw. 

Yth  esa  Alys  ow  talleth  prederi  dh'y  honan,  "Lemmyn, 
pandr'a  wrav  vy  gul  gans  an  kreatur  ma  pan  y'n  kemmerriv  tre?" 
pan  roghas  arta,  mar  nerthek  may  firas  war-nans  orth  y  vin, 


hi  a  besyas 
ha'n  kreatur 
skant  klywes 

nebes  ownek.  An  tro  ma  ny  yllis  bos  kammdybyans  yn  y  gever: 
nyns  o  na  moy  na  le  es  porghell,  ha  hi  a  dybis  y  fia  pur  wokki 
mar  kwrella  hi  y  dhoen  na  fella. 

Ytho  hi  a  worras  an  kreatur  byghan  war  an  leur,  hag 
omsynsi  hebaskhes  lowr  orth  y  weles  ow  poenya  dhe-ves  yn  kosel 
a-berth  y'n  koes.  "Mar  pe  tevys  yn  oes,"  yn-medh  hi  dh'y  honan, 

"y  fia  flogh  euthek  hager:  mes  porghell  teg  lowr  yw,  dell 
dybav."  Ha  hi  a  dhallathas  prederi  yn  kever  fleghes  erell 
a  aswonni,  a  via  pur  dha  avel  porghelli,  hag  yth  esa  hi  y'n 
pols  a  leverel  dhedhi  hi,  "Mar  kodhve  den  an  fordh  wir  dh'aga 
threlya  -  "  pan  veu  nebes  sowdhenys  dhe  weles  an  Gath  a  Bow 

Chester  a'y  esedh  war  skorrenn  gwydhenn  nebes  lathow  dhe-ves. 

Ny  wrug  an  Gath  marnas  skrynkya  pan  welas  Alys.  Yth 
heveli  da  hy  gnas,  dell  dybi:  byttegyns  yth  esa  dhedhi  ewines 
pur  hir  ha  niver  pur  vras  a  dhens,  may  synsi  y  koedho  dhedhi 
bos  dyghtys  gans  bri. 

"Kathik  a  Bow  Chester,"  y  tallathas,  nebes  ownek,  a-ban 
na  wodhya  mann  mar  kara  an  hanows  byttegyns  ny  wrug  marnas 
skrynkya  nebes  efanna.  "Deun,  pes  da  yw  bys  y'n  eur  ma,"  a 
dybis  Alys,  ha  pesya.  "A  vynn'ta  leverel  dhymm,  mar  pleg, 

py  fordh  y  koedh  dhymm  sywya  alemma?" 

"Henna  a  bowes  meur  war  an  le  may  fynnydh  mos  dhodho," 
yn-medh  an  Gath. 

.  ‘  ' 

"Ny  vern  dhymm  meur  dhe  by  le  -  "  yn-medh  Alys. 

"Ytho  ny  vern  an  fordh  mayth  edh,"  yn-medh  an  Gath. 

"  -  neb  le  mar  trehedhav,"  a  worras  Alys  yn  unn  styrya. 

"Ogh,  ty  a  wra  henna  heb  mar,"  yn-medh  an  Gath,  "mar 
mynnydh  kerdhes  pell  lowr." 

Alys  a  gonvedhas  na  yllis  nagha  hemma,  ytho  hi  a  assayas 
govynn  arall.  "Py  par  tus  a  dryg  a-dro  dhe  omma?" 

"Y'n  fordh  na,"  yn-medh  an  Gath,  ow  kwevya  hy  faw  deghow, 
"y  tryg  Gwerther  Hattys:  hag  y'n  fordh  na,"  ow  kwevya  an  paw 
arall,  "y  tryg  Skovarnek  Meurth.'  Ke  dhe  weles  pyneyl  a  vynnis 
mus  yw  an  dhew  anedha." 

j  '  •  f  : 

■-  "Mes  ny  vynnav  mos  yn  mysk  tus  vus,"  yn-medh  Alys. 

"Ogh,  ny  yllydh  goheles  henna,"  yn-medh  an  Gath:  "mus 
yw  pubonan  ahanan  omma.  Mus  ov  vy»  Mus  osta  sy." 

"Fatell  wodhes  my  dhe  vos  mus?"  yn-medh  Alys. 

"Y  koedh  dhis,"  yn-medh  an  Gath,  "po  ny  wruss’ta  dos 

omma . " 


a 


Ny  dybi  Alys  bos  henna  prov  vydh  oil;  byttegyns  hi 
besyas,  "Ha  fatell  wodhes  ty  dhe  vos  mus?" 


"Wostalleth,"  yn-medh  an  Gath,  "nyns  yw  ki  mus. 


Unnver 


osta?" 

"Dell  dhesevav,"  yn-medh  Alys. 

"Ytho,"  a  besyas  an  Gath,  "ty  a  wel  ki  a  wra  son  hager 
pan  yw  serrys,  ha  gwevya  y  lost  pan  yw  pes  da.  Mes  my  a  wra 
son  hager  pan  ov  pes  da,  ha  gwevya  ow  lost  pan  ov  serrys. 
Ytho  mus  ov  vy." 

"My  a'n  henow  son  hweg  moy  es  son  hager,"  yn-medh  Alys.(l) 

"Hanw  ev  an  pyth  a  vynni,"  yn-medh  an  Gath.  "A  wre'ta 
gwari  'croquet'  gans  an  Vyghternes  hedhyw?" 

"My  a  garsa  yn  feur  gul  henna,"  yn-medh  Alys,  "mes  ny 

veuv  gelwys  na  hwath." 

"Ty  a  wra  ow  gweles  ena,"  yn-medh  an  Gath,  ha  mos  mes 

a  wel . 

Nyns  o  Alys  sowdhenys  orth  hemma,  mar  usys  yth  esa  hi 

ow  tos  ha  bos  dhe  hwarvosow  koynt.  Ha  hi  ow  mires  orth  an 

le  may  fia,  a-dhistowgh  hi  a  omdhiskwedhas  arta. 

"Ha'b  baban,  pandr'a  hwarva  yn  y  gever?"  yn-medh  an 
Gath.  "Nammna  wrussen  ankevi  govynn." 

"Ev  a  drelyas  dhe  borghell,"  yn-medh  Alys  yn  kosel, 

poran  kepar  ha  pan  wrussa  dehweles  herwydh  kinda. 

"My  a  dybi  y  hwre  yndella,"  yn-medh  an  Gath,  ha  mos 

arta  mes  a  wel.  • 

Alys  a  wortas,  nebes  hanter  ow  kwaytya  hy  gweles  arta, 

mes  ny  omdhiskwedhas,  ha  wosa  mynysenn  po  diw  hi  a  gerdhas 
alena  y'n  fordh  mayth  o  leverys  an  Skovarnek  Meurth  dhe  dryga. 

"My  re  welas  gwerthoryon  hattys  kyns,"  yn-medh  hi  dh'y 

honan;  "an  Skovarnek  Meurth  a  vydh  yn  feur  an  moyha  dhe  les, 
ha  martesen,  ha  ni  lemmyn  yn  mis  Me,  ny  vydh  fol  mes  a  rewl 
ny  vydh  mar  fol  dell  o  mis  Meurth,  dhe'n  liha."  Ha  hi  ow  leverel 

hemma,  hi  a  viras  yn-bann,  hag  ott  an  Gath  arta,  a'y  esedh 

war  skorrenn  gwydhenrr. 

"A  leversys  porghell  po  figysenn?"  yn-medh  an.  Gath.  (2) 

"Porghell  a  leveris,"  a  worthybis  Alys,  "ha  my  a  vynnsa 
na  wre'ta  pesya  owth  omdhiskwedhes  ha  mos  mes  a  wel  mar  dromm: 
ty  a'm  gwra  pennskav  lowr." 

"Da  lowr,"  yn-medh  an  Gath;  ha'n  tro  ma  hi  eth  mes 
a  wel  fest  lent,  ow  talleth  gans  penn  hy  lost,  ha  gorfenna 
gans  an  shrynk,  a  wortas  neb  termyn  wosa  an  rann  arall  anedhi 

(1)  Kales  yw  kavoes  verbow  kernewek  dhe  drelya  "grunt",  "growl" 
ha  "purr"  oil  warbarth! 

(2)  "Porghell"  ha  "figysenn"  yw  "pig"  ha  "fig"  yn  Sowsnek, 
geryow  es  dhe  gemmyska! 

'Ty  a  allsa  leverel  maga  ta  bos  'My  a  wel  an  pyth  a  dhybrav' 
an  keth  tra  avel  'My  a  deber  an  pyth  a  welav'!" 

"Ty  a  allsa  leverel  maga  ta,"  a  worras  an  Skovarnek 
Meurth,  "bos  'My  a  gar  an  pyth  a  gavav'  an  keth  tra  avel 
'My  a  gyv  an  pyth  a  garav'!" 

"Ty  a  allsa  leverel  maga  ta,"  a  -worras  an  Hunegan,  a 
heveli  kewsel  hag  ev  ow  koska,  "bos  'My  a  anell  pan  goskav' 
an  keth  tra  avel  'My  a  gosk  pan  anellav'!" 

"An  keth  tra  yw  genes  sy,"  yn-medh  an  Gwerther  Hattys,  hag 
omma  an  keskows  a  hedhis,  ha'n  bagas  a  esedhas  yn  taw  dre 
vynysenn ,  hag  Alys  ow  prederi  yn  kever  oil  may  hylli  perthi  kov 
anodho  yn  kever  marghvrini  ha  margh- ly vrow ,  nag  o  meur . 

An  Gwerther  Hattys  a  veu  an  kynsa  dhe  woderri  an  taw.  -  "Py 
dydh  y'n  mis  yw?"  yn-medh  ev,  ow  trelya  war-tu  hag  Alys:  ev 

re  gemmersa  y  euryor  mes  a'y  boket,  hag  yth  esa  ow  mires  orto 
yn  p.rederus,  orth  y  shakya  treweythyow  ha'y  synsi  orth  y 

skovarn . 

♦ 

Alys  a  brederis  nebes,  ha  leverel  ena  "An  peswara." 

"Kamm  orth  dew  dhydh!"  a  hanasas  an  Gwerther  Hattys. 
"My  a  leveris  dhis  na  vedha  amanenn  gWiw  rag  an  jynn!"  a 
worras,  ow  mires  serrys  orth  an  Skovarnek  Meurth. 

"An  gwella  amanenn  ova,"  a  worthybis  an  Skovarnek  Meurth 
yn  uvel. 

"Gwir ,  mes  y  koedhvia  dhe  nebes  brewyon  mos  a-berth 
ynno  ynwedh , "  a  grodhvolas  an  Gwerther  Hattys:  "ny  dalvies 

y  worra  ynno  gans  kollell  rag  treghi  Bara." 

An  Skovarnek  Meurth  a  gemmeras  an  euryor  ha  mires  orto 
yn  trist:  ena  ev  a’n  troghyas  yn  y  hanaf  a  de,  ha  mires 
orto  arta;  mes  ny  wodhya  prederi  a  dravydh  gwell  dhe  leverel 
es  y  gynsa  lavar,  "An  gwella  amanenn  ova,  dell  wodhes." 

Alys  re  bia  ow  mires  dres  y  skoedh  gans  ewl  godhvos. 
"Ass  yw  euryor  koynt!"  yn-medh  hi.  "Ev  a  dhiskwedh  an  jydh 
y'n  mis,  mes  ny  dhiskwedh  an  eur!" 

"Prag  y  tal  gul  yndella?"  a  grodhvolas  an  Gwerther  Hattys. 
"A  wra  dha  euryor  sy  diskwedhes  dhis  py  blydhpn  yw?" 

» . 

"Na  wra,  heb  mar,"  a  worthybis  Alys  pur  freth:  "mes 

skila  henna  yw  an  keth  vlydhen  dhe  besya  pellder  mar  hir." 

"Kehaval  poran  yw  an  kas  genev  vy,"  yn-medh  an  Gwerther 
Hattys. 

Euthek  ankombrys  a  omsynsi  Alys.  Ny  heveli  bos  styr 
vydh  oil  dhe  lavar  an  Gwerther  Hattys,  mes  Sowsnek  ova  yn 
sur.  "Ny  gonvedhav  yn  ta,"  yn-medh  hi,  kortessa  galla. 

"Yma'n  Hunegan  yn  kosk  arta,"  yn-medh  an  Gwerther  Hattys, 
hag  ev  a  dheveras  boghes  te  toemm  war  y  dhewfrig. 

An  Hunegan  a  shakyas  y  benn  heb  perthyans,  ha  leverel, 

heb  igeri  y  dhewlagas,  "Gwir,  gwir;  an  dra  poran  a  vynnen 
vy  leverel  ow  honan." 

"A  wruss'ta  dismygi  an  dismyk  hwath?"  yn-medh  an  Gwerther 
Hattys,  ow  trelya  dhe  Alys  arta. 

"Na  wrug,  my  a'n  hepkorr,"  a  worthybis  Alys;  "pyth  yw 
an  gorthyp?" 

"Ny  wonn  mann,"  yn-medh  an  Gwerther  Hattys. 

"My  na  hwath,"  yn-medh  an  Skovarnek  Meurth. 

Alys  a  hanasas  yn  skwith,  "My  a  dyb  y  hallses  gul  neppyth 
gwell  gans  an  termyn,"  yn-medh  hi,  "es  y  skoellya  ow  kovynn 
dismygow  heb  gorthyp." 

"Mars  aswonnes  Termyn  maga  ta  dell  wrav  v/y , "  yn-medh 
an  Gwerther  Hattys,  "ny  wruss'ta  kewsel  yn  y  gever  avel  tra, 
mes  avel  person." 

"Ny  wonn  an  pyth  a  vynnydh  leverel,"  yn-medh  Alys. 

"Herwydh  kinda  yw  henna'."  yn-medh  an  Gwerther  Hattys, 
ow  shakya  y  benn  yn  unn  skornya.  "Ny  gewssys  nevra  gans 

Termyn,  dell  vedhav  leverel!" 

"Na  wrug,  martesen,"  a  worthybis  Alys  yn  war:  "mes  my 
a  woer  bos  res  y  weskel  pan  dhyskav  ilow." 

"Ogh !  Henn  yw  an  skila,"  yn-medh  an  Gwerther  Hattys. 

"Ny  vynn  perthi  bos  gweskys.  Lemmyn,  nyns  yw  res  marnas 
pesya  koweth  da  ganso,  hag  ev  a  wra  ogas  ha  puptra  a  vynni  gans 
an  euryor.  Rag  ensampel,  mar  pe  naw  eur  myttinweyth,  an  eur 
poran  dhe  dhalleth  dyskansow:  ny  via  res  moy  es  hwystra 

neb  profyans  dhe  Dermyn,  ha'n  euryor  a  drel  yn  unn  lamm! 

Hanter  wosa  onan,  termyn  dhe  ginyewel!" 

("Gwynn  ow  bys  mar  pe  yndella,"  yn-medh  an  Skovarnek 
Meurth  dh'y  honan  yn  unn  hwystra.) 

"Bryntin  via  henna,  yn  hwir,"  yn-medh  Alys  yn  unn  brederi: 
"mes  ena  -  ny  via  dhymm  ewl  ,y  dhybri,  dell  wodhes." 

"Yn  kynsa  ny  via,  martesen,"  yn-medh  an  Gwerther  Hattys: 
"mes  ty  a  allsa  y  synsi  dhe  hanter  wosa  onan  pella  vynni." 

"Yw  honna  an  fordh  may  hwre'ta  omweres?"  yn-medh  Alys. 

An  Gwerther  Hattys  a  skakyas  y  benn  yn  trist. 

"Nag  yw!"  a  worthybis.  "Ni  a  gedrynnas  mis  Meurth  eus 
passyes  -  poran  kyns  ev  dhe  vuskegi,  dell  wodhes  -  "  (ow 
tiskwedhes  an  Skovarnek  Meurth  gans  y  lo  te),  "  -  y  feu  orth 
an  geskan  vras  res  gans  Myghternes  Kolonnow,  ha  res  veu  dhymm 
kana 


'Dewynn,  dewynn,  ugh-sommys! 

Ass  yw  koynt  oil  dha  is!' 

Ty  a  aswonn  an  gan,  martesen?" 

"My  re  glywas  neppyth  a'n  par  na,"  yn-medh  Alys. 

"Hi  a  bes,  dell  wodhes,"  a  besyas  an  Gwerther  Hattys, 
"y'n  fordh  ma: 

'Ty  a  nij  dres  bys  mab-den 
Avel  servyour  y'ri  ebrenn. 

Dewynn,  dewynn  -  '" 

Omma  an  Hunegan  a  omshakyas,  ha  dalleth  kana  yn  kosk 
"Dewynn,  dewynn,  dewynn,  dewynn  -  "  ha  pesya  mar  bell  may 

feu  res  y  waska  dhe  wul  dhodho  hedhi. 

"Wei,  skantlowr  wrussen  vy  gorfenna  an  kynsa  gwers," 
yn-medh  an  Gwerther  Hattys,  "pan  lammas  an  Vyghternes  yn-bann 
hag.usa,  'Yma  ev  ow  tistrui  an  termyn!  Dibenn  ev!'" 

"Ass  yw  euthek  garow!"  a  grias  Alys. 

"Ha  pup-prys  wosa  henna,"  a  besyas  an  Gwerther  Hattys 
morethek  y  lev,  "ny  vynn  gul  travydh  a  wovynniv!  Pup-prys 
hwegh  eur  yw  hi  lemmyn." 

Tybyans  splann  a  dheuth  a-berth  yn  brys  Alys. 

"Yw  henna  an  skila  may  ma  kemmys  daffar  te  gorrys  omma?" 
hi  a  wovynnas.  * 

"Yw,  yndella  yw,"  yn-medh  an  Gwerther  Hattys  yn  unn  hanasa: 
"pup-prys  prys  te  yw,  ha’  nyns  eus  dhymm  termyn  dhe  wolghi  an 
daffar  yn  kettermyn." 

"Ytho  hwi  a  bes  ow  movya  a-dro,  dell  dhesevav?"  yn-medh 

Alys. 


"Yndella  yw  poran,"  yn-medh  an  Gwerther  Hattys:  "dell 
yw  an  daffar  usys." 

"Mes  pandr 'a  hwer  pan  dhewgh  arta  dhe'n  dalleth?"  a  vedhas 
Alys  govynn. 

"Gwren  trelya  an  mater,"  a  wodorras  an  Skovarnek  Meurth, 
ow  televa  gen.  "My  a  ha  bos  skwith  a  hemma.  My  a  brof  an 
arloedhes  yowynk  dhe  leverel  dhyn  hwedhel." 

"My  a  borth  own  na  wonn  nagonan,"  yn-medh  Alys,  gans 
neb  dout  orth  an  tybyans. 

"Ytho  an  Hunegan  a  wra  yndella!"  a  grias  an  dhew.  "Difun, 
Hunegan!"  Hag  i  a'n  gwaskas  war  an  dhew  du  y'n  keth  termyn. 

An  Hunegan  a  igoras  y  dhewlagas  yn  lent.  "Nyns  esen 
vy  yn  kosk,"  yn-medh  ev  ronk  ha  gwann  y  lev:  "My  a  glywas 

pub  ger  a  leverewgh  hwi  wesyon." 

"Lavar  dhyn  hwedhel!"  yn-medh  an  Skovarnek  Meurth. 

"Ogh,  gwra  yndella,  mar  pleg!"  a  bysis  Alys. 

"Ha  gwra  fistena,"  a  worras  an  Gwerther  Hattys,  "po  ty 
a  vydh  yn  kosk  arta  kyns  gorfenna." 

"Unnweyth  yn  termyn  eus  passyes  yth  esa  teyr  hwerik," 
a  dhallathas  an  Hunegan  toth  men;  "ha'ga  henwyn  o  Elsie, 
Lacie,  ha  Tillie;  hag  i  a  dryga  war-woeles  puth  -  " 

"Pandr 'a  wrens  i  dybri?"  yn-medh  Alys.  Pur  dhe  les  pup- 
prys  dhedhi  hi  o  govynnadow  yn  kever  dybri  hag  ev/a. 

"I  a  dhybri  molas,"  yn-medh  an  Hunegan,  wosa  prederi 
mynysenn  po  diw. 

"Ny  allsons  gul  henna,  dell  wodhes,"  yn-medh  Alys  yn 
klor;  "i  a  via  klav." 

"Yndella  ens  i,"  yn-medh  an  Hunegan;  "pur  glav." 

Alys  a  assayas  dismygi  fatell  via  bywnans  mar  goynt, 
mes  re  dykkli  o  rygdhi  may  pesyas:  "Mes  prag  trygens  i  war- 

woeles  puth?" 

"Kemmer  moy  a  de,"  yn-medh  an  Skovarnek  Meurth  dhe  Alys, 
pur  dhiwysek. 

"Ny  gevis  travydh  na  hwath,"  a  worthybis  Alys,  serrys 
hy  lev,  "ma  na  allav  kemmeres  moy." 

"Ty  a  vynn  leverel  na  yllydh  kemmeres  le,"  yn-medh  an 
Gwerther  Hattys:  "pur  es  yw  kemmeres  moy  es  travydh." 

"Ny  wovynnas  denvydh  dha  dybyans  sy,"  yn-medh  Alys. 

"Piw  a  lever  traow  ankortes  lemmyn?"  a  wovynnas  an  Gwerther 
Hattys  yn  trygh. 

Ny  wodhya  Alys  yn  tien  pandr 'a  ylli  leverel  avel  gorthyp 
dhe  hemma:  ytho  hi  a  omweresas  ow  kemmeres  te  ha  bara  hag 
amanenn,  hag  ena  trelya  dhe 'n- Hunegan,  ha  dasleverel  hy  govynn. 
"Prag  yth  esens  i  trygys  war-woeles  puth?" 

Res  veu  dhe'n  Hunegan  mynysenn  po  diw  arta  dhe  brederi 
yn  y  gever,  hag  ena  yn-medh  ev,  "Puth-molas  ova." 

"Nyns  eus  travydh  a'n  par  na!"  yth  esa  Alys  ow  talleth 
pur  serrys,  mes  yn-medh  an  Gwerther  Hattys  ha'n  Skovarnek 
Meurth,  "Sh!  sh!"  hag  yn-medh  an  Hunegan  drog  pes,  "Mar  ny 
wodhes  bos  kortes,  gwell  vydh  ty  dhe  worfenna  an  hwedhel  dha 
honan . " 

"Na,  ke  yn-rag  mar  pleg!"  yn-medh  Alys  yn  pur  uvel, 
"Ny  wrav  goderri  arta.  My  a  vedh  leverel  yma  onan,  martesen." 

"Onan,  re'm  tas!"  yn-medh  an  Hunegan  gans  sorr.  Byttegyns, 

ev  a  lavasas  pesya.  "Ytho,  an  teyr  hwerik  ma  -  yth  esens 

ow  tyski  delinya,  dell  wodowgh  -  " 

"Pandr 'a  dhelinyens?"  yn-medh  Alys,  owth  ankevi  yn  tien 
hy  ambos, 

"Molas,"  yn-medh  an  Hunegan,  heb  prederi  mann  an  termyn 

ma . 

"My  a  vynn  kavoes  hanaf  glan,"  a  wodorras  an  Gwerther 
Hattys:  "gwren  ni  oil  mos  unn  plas  alemma." 

Ev  a  omvovyas  hag  ev  ow  kewsel,  ha'n  Hunegan  a'n  sywyas; 
an  Skovarnek  Meurth  eth  dhe  bias  an  Hunegan,  hag  Alys,  a'y 

anvodh  lowr,  a  gemmeras  plas  an  Skovarnek  Meurth.  Nyns  o 
mamas  an  Gwerther  Hattys  a  gavas  les  a'n  drelva  ma:  ha  meur 
gweth  o  studh  Alys,  a-ban  wrussa  an  Skovarnek  Meurth  disevel 
an  podik-leth  yn  y  blat. 

Ny  vynna  Alys  serri  an  Hunegan  arta,  ytho  hi  a  dhallathas 
fast  war  gamm:  "Mes  ny  gonvedhav.  A  by  le  y  hwrens  i  delinya 
an  molas?" 

* 

"Ty  a  yll  tenna  (1)  dowr  yn-mes  a  buth-dowr,"  yn-medh 
an  Gwerther  Hattys,  "ytho,  dell  dybav,  ty  a  yll  tenna  molas 
yn-mes  a  buth-molas  -  gwir,  ty  wokki?" 

"Mes  a-berth  y'n  puth  yth  esens  i,"  yn-medh  Alys  dhe'n 
Hunegan,  ow  tewis  skonya  an  diwettha  lavar  ma. 

"Heb  mar  yth  esens  i  ynno,"  yn-medh  an  Hunegan;  "a-berth 
ynno  yn  tien."  , 

Mar  gemmyskys  o  Alys  voghosek  gans  an  gorthyp  ma,  may 
hasas  an  Hunegan  dhe  besya  neb  termyn  heb  y  woderri. 

"Yth  esens  i  ow  tyski  delinya,"  a  besyas  an  Hunegan,  ow 
televa  gen  ha  rutya  y  dhewlagas,  rag  yth  esa  ow  mos  ha  bos 
pur  hunek;  "hag  i  a  dhelinya  traow  a  bub  eghenn  -  puptra 
a  dhalleth  gans  M  -  " 

"Prag  gans  M?"  yn-medh  Alys. 

"Prag  na?"  yn-medh  an  Skovarnek  Meurth. 

Tawesek  o  Alys. 

An  Hunegan  re  wrussa  degea  y  dhewlagas  erbynn  an  termyn 
ma,  hag  yth  esa  ow  mos  yn  kosk;  mes,  pan  veu  gweskys  gans 
an  Gwerther  Hattys,  ev  a  dhifunas  arta  gans  us  byghan,  ha 
pesya:  "  -  a  dhalleth  gans  M,  kepar  ha  maglennow-logos ,  ha'n 

loer  (2)  ha  kov ,  ha  meuredh  -  ty  a  woer  fatell  leverydh  bos 


(1)  An  ger  sowsnek  "draw"  a  yll  styrya  "delinya"  hag  ynwedh 
"tenna".  Yma  gwari  geryow  na  yll  bos  trelys  dhe  Gernewek. 

(2)  An  traow  ma  a  dhalleth  gans  M  yn  Sowsnek,  heb  mar  (ha 
re  anedha  yn  Kernewek  ynwedh!) 

traow  'meur  a  veuredh'  -  a  wruss'ta  gweles  bythkweyth  tra 
kepar  ha  delinyans  a  veuredh?" 

"Dhe  wir,  ha  ty  ow  kovynn  orthiv,"  yn-medh  Alys,  pur 
gemmyskys,  "ny  dybav  -  " 

"Ny  goedh  dhis  kewsel,  ytho*"  yn-medh  an  Gwerther  Hattys. 

Moy  es  dell  ylli  Alys  perthi  o  an  anhwekter  ma:  hi  a  sevis 
pur  dhiflesys,  ha  kerdhes  dhe-ves;  an  Hunegan  a  goedhas  yn  kosk 
a-dhesempis,  ha  naneyl  a'n  dhew  erell  a  wrug  an  liha  bri  anedhi 
ow  mos ,  kyn  fitas  war-dhelergh  unnweyth  po  diwweyth,  hanter  ow 
kwaytya  y  hwrens  i  gelwel  war  hy  lergh:  an  diwettha  tro  ma's 
gwelas ,  yth  esens  owth  assaya  gorra  an  Hunegan  y'n  pott-te. 

"Yn  neb  kas,  ena  ny  vynnav  vy  mos  arta!"  yn-medh  Alys 
ha  hi  ow  kavoes  an  fordh  der  an  koes.  "An  kevywi-te  an  moyha 
gokki  yw  mayth  yth  bythkweyth  yn  oil  ow  bywnans!" 

Ha  hi  ow  leverel  hemma,  hi  a  welas  bos  onan  a'n  gwydh 
gans  daras  ow  mos  poran  a-berth  ynni.  "Pur  goynt  yw  henna!" 
a  dybis  hi.  "Mes  koynt  yw  puptra  hedhyw.  Gwell  vydh  my  dhe 
vos  ynni  a-dhesempis,  dell  dybav."  Hag  a-ji  y  hwrug  hi  mos. 

Unnweyth  moy  hi  a  omgavas  y'n  hel  hir,  hag  ogas  dhe'n 
voes  vyghan  a  weder .  "Lemmyn,  my  a  wra  omweres  gwell  an  termyn 
ma,"  yn-medh  hi  dh'y  honan  ha  dalleth  ow  kemmeres  an  alhwedh 
owrek  byghan,  ha  dialhwedha  an  daras  a  igeri  war  an  lowarth. 
Ena  hi  a  dhallathas  oberi  ow  tensel  an  skavell-kroenek  (hi 
re  wrussa  gwitha  tamm  anedhi  yn  hy  foket)  erna  veu  neb  troes-hys 
hy  ughelder:  ena  hi  a  gerdhas  a-hys  an  dremenva  vyghan: 
hag  ena  hi  a  omgavas  wor'tiwedh  y'n  lowarth  teg,  yn  mysk  an 
bleujyowegi  splann  ha'n  fentynyow  klor. 


00O00 

Penn  8  Gwariva  'Croquet'  an  Vyghternes 

Yth  esa  gwydhenn  -  ros  bras  ogas  dhe  borth  an  lowarth: 
an  ros  ow  tevi  warnodho  o  gwynn,  mes  yth  esa  tri  lowarther 
bysi  orth  aga  liwya  rudh.  Alys  a  dybi  bos  hemma  tra  pur  goynt, 
ha  hi  eth  nes  dhe  vires  orta,  hag  y'n  pols  may  hwrug  hi  aga 
drehedhes  hi  a  glywas  onan  anedha  ow  leverelt  "Bydh  war  lemmyn, 
Pymp!  Na  wra  kaboli  liw  warriav  y'n  fordh  na!"« 

I 

"Ny  yllyn  omweres,"  yn-medh  Pymp,  drog  pes  y  lev.  "Seyth 
a  herdhyas  ow  el  in." 

Pians  hemma  Seyth  a  viras  yn-bann  ha  leverel,  "Pur  wir, 
a  Bymp!  Pup-prys  gwra  kabla  an  re  erell!" 

"Ny  goedh  dhiso  jy  kewsel!"  yn-medh  Pymp.  "My  a  glywas 
an  Vyghternes  ow  leverel  de  y  tela  dhis  bos  dibennys." 

"Prag?"  yn-medh  neb  re  gewssa  kyns. 

»"Ny  vern  henna  dhiso  jy,  Dew!"  yn-medh  Seyth. 

"Dhodho  ev  y  fern  yn  hwir!"  yn-medh  Pymp.  "Ha  my  a  vynn 
y  leverel  dhodho  -  rag  dri  gwreydh  tulyfant  dhe'n  goges  yn 
le  onyon." 

Seyth  a  dewlis  y  skubyllenn  war-nans  dhe'n  leur,  hag 
ev  re  dhallathsa,  "Wei,  a'n  traow  kamm  oil  -"  pan  goedhas  y 
wel  dre  happ  war  Alys,  ha  hi  ow  mires  orta,  hag  ev  a  hedhis 
a-dhesempis:  an  re  erell  a  viras  a-dro  ynwedh,  ha  pubonan 

a  omblegyas  isel. 

* 

"A  vynnowgh  hwi  leverel  dhymm,"  yn-medh  Alys,  nebes  ownek, 
"prag  yth  esowgh  hwi  ow  liwya  an  ros  na?" 

Ny  leveris  travydh  Pymp  na  Seyth,  mes  mires  orth  Dew. 
Dew  a  dhallathas,  isel  y  lev,  "Wel,  an  dra  yw,  dell  welydh, 
Mestresik,  y  talvia  bos  hemma  gwydhenn-ros  rudh,  ha  ni  a  blansas 
onan  gwynn  dre  wall;  ha  mar  kaffa  an  Vyghternes  hemma,  ni 
a  via  oil  dibennys,  dell  wodhes.  Ytho,  ty  a  wel,  Mestresik, 
ni  a  wra  gwella  gyllyn,  kyns  hi  dhe  dhos,  dhe  -  "  Y'n  pols 
ma,  Pymp,  re  bia  ow  mires  prederus  dres  an  lowarth,  a  armas, 
"An  Vyghternes!  An  Vyghternes!"  ha'n  tri  lowarther  a  goedhas 
yn  unn  lamm  dhe'n  leur  war-nans  an  tremmynn.  Yth  esa  son 
a  lies  troes,  hag  Alys  a  viras  a-dro,  hwansek  a  weles  an  Vygh¬ 
ternes  . 

Kynsa  y  teuth  deg  souder  ow  toen  battys;  an  re  ma  o 
formys  pubonan  kepar  ha'n  tri  lowarther,  peswarkornek  ha  platt; 
an  dhewdhorn  ha'n  treys  orth  an  kernow:  nessa  an  deg  lyser, 
an  re  ma  tekhes  pub  le  gans  adamantys,  hag  ow  kerdhes  dew  ha 
dew,  dell  wrug  an  soudoryon.  Wosa  an  re  ma  y  teuth  an  fleghes 
ryal;  yth  esa  deg  anedha,  ha'n  geresigyon  a  dheuth  ow  lemmel 
yn  lowen,  yn  koplow,  an  eyl  ow  synsi  an  leuv  a'y  gila;  tekhes 
ens  i  oil  gans  kolonnow.  Nessa,  y  teuth  an  ostysi,  an  brassa 
rann  anedha  Myghternedh  ha  Myghternesow,  hag  y'ga  mysk  Alys 
a  aswonnis  an  Konin  Gwynn:  yth  esa  ow  kewsel  yn  ownek  hag 

yn  unn  fyski,  ow  minhwerthin  orth  puptra  a  veu  leverys,  ha 

tremena  heb  gul  vri  anedhi.  Ena  y  sywyas  an  Gwas  a  Golonnow, 
ow  toen  kurun  an  Myghtern  war  bluvek  a  bali  rudh-du:  hag, 
an  diwettha  a'n  keskerdh  splann  ma,  y  teuth  MYGHTERN  HA  MYGH- 
TERNE5  K0L0NN0W. 

Nebes  doutys  o  Alys  mar  koedho  dhedhi  gorwedha  war  hy 
enep  kepar  ha'n  tri  lowarther,  mes  ny  wodhya  perthi  kov  a 
glywes  bythkweyth  a  rewl  a'n  par  na  orth  keskerdhow.  "Hag 
ynwedh,  pandr'a  dalvia  keskerdh,"  a  dybis  hi,  "mar  koettha 
dhe  bub  den  oil  gorwedha  war  an  enep  ma  na  yllens  y  weles?" 
Ytho  hi  a  sevis  le  mayth  esa,  ha  gortos. 

Pan  dheuth  an  keskerdh  ryb  Alys,  i  a  hedhis  pubonan  ha 
mires  orti,  ha'n  Vyghternes  a  leveris  yn  tynn,  "Piw  yw  homma?" 
Hi  a'n  leveris  dhe'n  Gwas  a  Golonnow,  na  wrug  marnas  omblegya 
ha  minhwerthin  avel  gorthyp. 

"Boba!"  yn-medh  an  Vyghternes,  ow  tewlel  hy  fenn  diberth- 
yans;  hag,  ow  trelya  dhe  Alys,  hi  a  besyas,  "Pyth  yw  dha 
hanow,  flogh?" 

"Ow  hanow  yw  Alys,  mara  pleg  dh'agas  Braster,"  yn-medh 
Alys  yn  pur  gortes;  mes  hi  a  worras,  dhedhi  hi  hy  honan, 
"Dar,  nyns  yns  i  marnas  bagas  a  gartennow,  wosa  puptra.  Nyns 
yw  res  perthi  own  anedha!" 

"Ha  piw  yw  an  re  ma?"  yn-medh  an  Vyghternes,  ow  tiskwedhes 
an  tri  lowarther  esa  a'ga  gorwedh  a-dro  dhe'n  wydhenn-ros; 
rag,  dell  welydh,  hag  i  a'ga  gorwedh  war  an  enep,  ha'n  delinyans 
war  an  keyn  an  keth  henna  ha'n  rfemenant  a'n  bagas,  ny  wodhya 
dismygi  mars  ens  lowarthoryon,  po  soudoryon,  po  lysoryon,  po 
tri  a'y  fleghes  hy  honan. 

"Fatell  wonn  vy?"  yn-medh  Alys,  sowdhenys  gans  hy  holonnek- 
ter  hy  honan.  "Nyns  yw  ow  negys  vy." 

An  Vyghternes  a  drelyas  rudh-du  dre  sorr,  ha  wosa  lagatta 
warnedhi  unn  pols  kepar  ha  goedhvil,  a  usas:  "Dibenn  hi! 
Dibenn  -  !" 

"Flows!"  yn-medh  Alys,  pur  ughel  hag  ervirys,  ha'n  Vygh¬ 
ternes  a  dewis. 

An  Myghtern  a  worras  /  leuv  war  hy  bregh,  ha  leverel 
yn  ownek,  "Preder,  keresik:  nyns  yw  hi  marnas  flogh!" 

An  Vyghternes  a  drelyas  yn  unn  serri  diworto  ha  leverel 
dhe'n  Gwas  "Trel  i  dhe  dhiskwedhes  an  enep!" 

Yndella  y  hwrug  an  Gwas,  yn  pur  war,  gans  unn  troes. 

"Sevewgh  yn-bann!"  yn-medh  an  Vyghternes  yn  unn  usa, 
ughel  hy  lev,  ha'n  tri  lowarther  a  lammas  yn-bann  a-dhesempis, 
ha  dalleth  omblegya  dhe'n  Myghtern,  an  Vyghternes,  an  Fleghes 
Ryal,  ha  pub  den  arall. 

"Na  wrewgh  henna!"  a  usas  an  Vyghternes.  "Hwi  a'm  gwrewgh 
pennskav."  Hag  ena,  ow  trelya  dhe'n  wydhenn-ros,  hi  a  besyas, 
"Pyth  esowgh  ow  kul  omma?" 


"Mara  pleg  dh'agas  Braster,"  yn-medh  Dew,  pur  uvel  y 
lev,  ow  tiyskynna  war  benn-glin  hag  ev  ow  kewsel,  "yth  esen 
ni  owth  assaya  -  " 

"Dell  welav  vy ! "  yn-medh  an  Vyghternes,  re  bia  ow  hwithra 
an  ros  yn  kettermyn.  "Dibenn  i!"  ha'n  keskerdh  eth  yn-rag, 
ow  kasa  tri  a'n  soudoryon  dhe  dhibenna  an  lowarthoryon  anfeusik, 
a  boenyas  dhe  Alys  rag  gwith. 

"Ny  vydhowgh  hwi  dibennys!"  yn-medh  Alys,  ha  hi  a's  gorras 
yn  pott  pri  bras  esa  yn  ogas.  An  tri  souder  a  wandras  a-dro 
mynysenn  po  diw,  orth  aga  hwilas,  hag  ena  kerdhes  dhe-ves 
yn  kosel  war-lergh  an  re  erell. 

"Yns  i  dibennys?"  a  armas  an  Vyghternes. 

"Gyllys  yw  aga  fennow,  mara  pleg  dh'agas  Braster!"  a 
armas  an  soudoryon  yn  unn  worthybi. 

"Pur  dha!"  a  armas  an  Vyghternes.  "A  wodhes  gwari  'cro- 
qu*et '  ?" 

Tawesek  o  an  soudoryon,  ha  mires  orth  Alys,  a-ban  o  an 
govynn  rygdhi  hi,  dell  heveli. 

"Gonn!"  a  armas  Alys. 

"Deun  yn-rag,  ytho!"  a  usas  an  Vyghternes,  hag  Alys  a 
omjunyas  dhe'n  keskerdh,  owth  omwovynn  yn  fras  pyth  a  wre 

hwarvos  nessa.  j 

"Yth  yw  -  dydh  pur  splann  yw!,H  a  leveris  lev  ownek  rybdhi. 

Yth  esa  hi  ow  kerdhes  ryb  an  Konin  Gwynn,  esa  ow  mires  yn 

prederus  orth  hy  enep. 

"Pur  splann,"  yn-medh  Alys:  "  -  ple'ma'n  Dhuges?" 

'  ■  .  ! 

"Taw!  taw!"  yn-medh  an  Konin  yn  unn  .fyski  hag  isel  y 
lev.  Ev  a  viras  prederus  dres  y  skoedh  hag  ev  ow  kewsel, 
hag  ena  omdrehevel  war  vysyes  treys,  gorra  y  anow  ogas  dh'y 

skovarn,  ha  hwystra,  "Dempnys  dhe  vos  dibennys  yw  hi." 

"Prag  yth  yw  henna?"  yn-medh  Aly9. 

"A  leversys  'Ass  yw  dihedh!'?"  a  wovynnas  an  Konin. 

"Na  wrug,  ny  wrug,"  yn-medh  Alys:  "ny  dybav  y  vos  dihedh 
mann.  My  a  leveris  'Prag  yth  yw  henna?'" 

"Hi  a  voksusas  diwskovarn  an  Vyghternes  -  "  a  dhallathas 
an  Konin.  Alys  a  ros  skrij  vyghan  a  hwarth.  M0gh,  taw!"  a 
hwystras  an  Konin,  ownek  y  lev.  "An  Vyghternes  a  wra  dha 
glywes!  Ty  a  wel,  hi  a  dheuth  nebes  diwedhes,  ha'n  Vyghternes 
a  leveris  -  " 

"Kewgh  dh'agas  tylleryow!"  a  armas  an  Vyghternes,  taranek 
hy  lev,  ha'n  dus  a  dhallathas  poenya  hwymm-hwamm  war  bub  tu, 
ow  koedha  an  eyl  erbynn  y  gila;  byttegyns  dyghtys  ens  i  wosa 
mynysenn  po  diw,  ha'n  gwari  a  dhallathas.  Alys  a  dybi  na 

wrussa  hi  gweles  bythkweyth  yn  oil  hy  bywnans,  gwariva  'croquet' 
mar  goynt;  oil  kribow  ha  fynnglow  ova;  sortas  byw  o.an  pelyow, 
flamenkos  byw  an  morbennow,  ha  res  o  dhe'n  soudoryon  omblegya 
dhe  sevel  war  dhiwla  ha  treys,  dhe  wul  an  gwaregow. 

An  pennkaletter  a  gavas  Alys  yn  kynsa  o  rewlya  hy  flamenko: 
hi  a  sewenas  ow  korra  y  gorf  attes  lowr  yn-dann  hy  bregh, 

y  dhiwarr  ow  kregi  war-nans,  mes  herwydh  usadow,  poran  wosa 

hi  dhe  ewna  yn  ta  y  gonna,  hag  yth  esa  ow  mos  dhe  weskel  an 
sort  gans  y  benn,  ev  a  wre  omdrelya  a-dro  ha  mires  orti  yn 

hy  enep,  mar  ankombrys  y  semlant  ma  na  wodhya  goheles  koedha 
yn  hwarth:  ha  pan  wrussa  hi  gorra  y  benn  war-nans,  parys 

dhe  dhalleth  arta,  pur  serrys  o  hi  ow  kavoes  y  hwrussa  an 

sort  dirolya,  hag  yth  esa  ow  slynkya  dhe-ves:  moy  es  henna 

oil,  herwydh  usadow  yth  esa  krib  po  fynngel  y'n  fordh  yn  le 

may  fynna  hi  dannvon  an  sort,  hag  ynwedh,  ha'n  soudoryon  om- 

blegys  ow  sevel  pub  eur  oil  ha  kerdhes  dhe  rannow  erell  an 
wariva,  Alys  a  erviras  kyns  pell  yth  o  gwari  pur  gales  yn 

hwir . 

An  warioryon  a  wre  gwari  oil  y'n  keth  termyn  heb  gortos 

aga  thro,  ow  kedrynna  pub  eur  oil,  hag  omladh  rag  an  sortas; 
hag  yn  termyn  pur  verr,  serrys  dres  eghenn  o  an  Vyghternes, 
hag  yth  esa  hi  ow  stankya  a-dro  ha  garma  "Dibenn  ev!n  po  "Dibenn 
hi!"  a-dro  dhe  unnweyth  yn  mynysenn. 

Alys  a  dhallathas  omsynsi  pur  brederus:  yn  sur,  ny  wrussa 

hi  disputya  orth  an  Vyghternes,  mes  hi  a  wodhya  y  hallsa  hwarvos 

pub  mynysenn,  "Hag  ena,"  a  dybis  hi,  "pandr'a  hwarvia  dhymmo 
v y?  I  a  gar  yn  euthek  dibenna  tus  omma;  marth  meur  yw  bos 
nebonan  gesys  yn  fyw!" 

»• 

Yth  esa  hi  ow  hwilas  a-dro  dhe  gavoes  neb  fordh  dhe  dhiank, 
hag  omwovynn  mar  kylli  mos  dhe-ves  heb  bos  gwelys,  pan  welas 
omdhiskwedhyans  koynt  y'n  ayr;  ankombrynsi  meur  dhedhi  ova 
yn  kynsa,  mes,  wosa  mires  orto  mynysenn  po  diw,  hi  a  dhismygas 
y  vos  skrynk,  ha  hi  a  leveris  dhedhi  hi,  "An  Gath  a  Bow  Chester 
yw:  lemmyn  y  fydh  dhymm  nebonan  dhe  gewsel  orti." 

"Fatell  wre'ta  spedya?"  yn-medh  an  Gath,  kettell  veu 
ganow  lowr  dhe  gewsel* 

Alys  a  wortas  ernag  omdhiskwedhas  an  dhewlagas,  hag  ena 
hi  a  wrug  arwoedh  assentyans<  "Ny  dal  kewsel  gensi,"  a  dybis 
hi,  "erna  dheffo  hy  diwskovarn,  po  onan  anedha  dhe'n  liha." 
Yn  mynysenn  arall  yth  omdhiskwedhas  an  penn  dien,  hag  ena 
Alys  a  worras  war-nans  hy  flamenko,  ha  dalleth  hwedhel  an 
gwari,  owth  omsynsi  pur  lowen  bos  nebonan  gensi  dhe  woslowes 
orti.  Yth  heveli  bos  an  Gath  ow  tybi  bos  lowr  anedhi  a  wel 
lemmyn,  ha  ny  omdhiskwedhas  travydh  moy. 

"Ny  grysav  i  dhe  wari  yn  ewn  mann,"  a  dhallathas  Alys, 
yn  unn  grodhvolas,  "hag  i  a  gedryn  mar  euthek  ma  na  yll  den 
omglywes  pan  gews  -  ha  nyns  eus  dhedha  rewlys  yn  arbennik; 
po  mars  eus,  ny  wra  denvydh  bri  anedha  -  ha  nyns  eus  tybyans 
mann  dhis  fatell  yw  tykkli  bos  an  taklow  oil  yn  fyw;  rag 
ensampel,  ottena  an  warak  mayth  yw  res  dhymm  mos  nessa  ow 
kerdhes  a-dro  wor'tiwedh  arall  an  wariva  -  ha  my  a  allsa  pellhe 


sort  an  Vyghternes  nans  yw  pols,  mes  ev  a  boenyas  dhe-ves 
pan  welas  ow  sort  v'y  ow  tos!" 

"Fatell  gerydh  an  Vyghternes?"  yn-medh  an  Gath,  isel 
hy  lev. 

"Ny's  garav  mann,"  yn-medh  Alys:  "dres  eghenn  yw  hi 

-  "  Y'n  pols  na  hi  a  welas  bos  an  Vyghternes  yn  ogas  a-dryv 
dhedhi  ow  koslowes:  ytho  hi  a  besyas>  "gans  chons  a  waynya, 
ma  na  dal  skant  gorfenna  an  gwari." 

An  Vyghternes  a  vinhwarthas  ha  tremena. 

"Piw  ganso  esosta  ow  kewsel?"  yn-medh  an  Myghtern,  ow 
nesa  dhe  Alys,  ha  mires  orth  penn  an  Gath,  meur  y  ewl  godhvos. 

"Yth  yw  koweth  dhymm  -  Kath  a  Bow  Chester,"  yn-medh  Alys. 
"Gas  vy  dh'y  hommendya." 

"Ny  garav  mann  y  semlant,"  yn-medh  an  Myghtern:  "byttegyns, 
hi  b  yll  amma  dhe'm  leuv  mar  mynn." 

"Ny  vynnav,"  yn-medh  an  Gath. 

"Na  wra  skornya,"  yn-medh  an  Myghtern,  "ha  na  wra  mires 
orthiv  y'n  Fordh  na!"  Ev  eth  a-dryv  Alys  hag  ev  ow  kewsel. 

•  ■  I!n  ■■! 

"Kath  a  yll  mires  orth  myghtern,"  yn-medh  Alys.  "Henna 
re  redis  yn  neb  lyver,  mes  ny  borthav  kov  a  by  le." 

"Wei,  res  yw  hy  gorra  dhe-ves,"  yn-medh  an  Myghtern  pur 
ervirys,  hag  ev  a  elwis  dhe'n  Vyghternes,  esa  ow  tremena  y'n 
pols  na,  "Keresik!  My  a'th  pys  may  fo  gorrys  an  Gath  dhe-ves!" 

Dhe'n  Vyghternes  nyns  esa  marnas  unn  fordh  dhe  gonkludya 
pub  kaletter,  po  bras  po  byghan.  "Dibenn  hi!"  yn-medh  hi, 
heb  mires  a-dro  na  hwath. 

"My  a  vynn  kyrghes  an  tormentor  ow  honan,"  yn-medh  an 
Myghtern  dihwans,  ha  mos  dhe-ves  yn  unn  fistena. 

Alys  a  dybis  y  tela  mos  arta  dhe  weles  fatell  spedya 

an  gwari,  ha  hi  ow  klywes  lev  an  Vyghternes  y'n  pellder  owth 
usa  gans  sorr.  Seulabrys  hi  re  wrussa  hy  klywes  ow  tampnya 
tri  a'n  warioryon  dhe  vos  dibennys  rag  i  dhe  gelli  aga  thro, 
ha  ny  gara  mann  an  studh,  a-ban  o  an  gwari  mar  gemmyskys  ma 
na  wodhya  nevra  mars  o  hy  thro  po  nag  o.  Ytho  hi  eth  dhe 

hwilas  hy  sort. 

Bysi  o  an  sort  owth  ortiladh  gans  sort  arall,  a  heveli 

dhe  Alys  chons  splann  a  bellhe  unn  sort  gans  y  gila:  an  unn 
kaletter  o  bos  hy  flamenko  gyllys  dhe  du  arall  an  lowarth, 
le  may  hylli  Alys  y  weles  owth  assays  yn  fordh  nebes  diweres 
yskynna  yn  unn  nija  onan  a'n  gwydh. 

Erbynn  an  termyn  may  hwrussa  hi  kemmeres  an  flamenko  ha'y 
dhri  arta,  gorfennys  o  an  omladh  ha'n  dew  sort  mes  a  wels 

"Mes  ny  vern  meur,"  a  dybis  Alys,  "rag  gyllys  yw  oil  an  gwaregow 


diworth  an  tu  ma  a'n  wariva.",  Ytho  hi  a'n  gorras  yn-dann 

hy  bregh,  ma  na  dhiankka  arta,  ha  dehweles  rag  moy  a  geskows 
gans  hy  howeth. 

Pan  veu  dehwelys  dhe'n  Gath  a  Bow  Chester,  yth  esa  marth 
dhedhi  ow  kweles  bush  bras  lowr  kuntellys  a-dro  dhedhi:  yth 

esa  dadhel  ynter  an  tormentor,  an  Myghtern,  ha'n  Vyghternes, 
esa  oil  ow  kewsel  y'n  keth  termyn,  ha'n  re  erell  oil  heb  gul 
gik  na  mik,  ha'ga  semlant  pur  brederus. 

An  pols  mayth  omdhiskwedhas  Alys,  an  tri  oil  a's  pysis 
a  vreusi  an  govynn,  hag  i  a  dhasleveris  aga  dadhlow  dhedhi, 
kyn  feu  pur  gales  dhedhi  konvedhes  poran  an  pyth  a  lavarsons 
hag  i  ow  kewsel  pubonan  y'n  keth  termyn. 

Dadhel  an  tormehtor  a  veu,  na  yllir  treghi  dhe-ves  penn 

mar  nyns  eus  korf  dh'y  dreghi  diworto,  ha  na  via  res  dhodho 
gul  tra  a'n  par  na  bythkweyth  kyns,  ha  na  vynna  dalleth  dhe'n 
termyn  na  a'y  vywnans. 

Dadhel  an  Myghtern  a  veU,  neb  tra  gans  penn  dhe  alloes 

bos  dibennys  ha  na  dylir  kewsel  flows. 

Dadhel  an  Vyghternes  a  veu,  mar  ny  ve  neppyth  gwrys  yn 

kever  an  dra  heb  le  es  termyn  Vydh  dhe  dremena,  hi  a  wrussa 
dhe  bub  den  oil,  pub  le,  bos  dibennys.  (Yth  esa  an  diwettha 
lavar  ma  re  wrussa  dhe'n  bagas  dien  heveli  mar  sad  ha  prederus.) 

Ny  ylli  Alys  preder'i  a  dravydh  moy  dhe  leverel  marnas, 
"An  Dhuges  a's  piw:  gwell  vydh  govynn  orti  hi  yn  hy  hever." 

"Yma  hi  yn  pryson,"  ^n-medh  an  Vyghternes  dhe'n  tormentor: 
"kyrgh  hi  omma."  Ha'n  tormentor  eth  dhe-ves  kepar  ha  seth. 

Penn  an  Gath  a  dhallathas  mos  mes  a  wel  kettell  veu  gyllys, 
hag,  erbynn  an  termyn  may  hwrussa  dehweles  gans  an  Dhuges, 

gyllys  a  wel  o  yn  tien;  may  poenyas  an  Myghtern  ha'n  tormentor 

hwymm-hwamm  yn  fol  orth  y  hwilas,  ha'n  remenant  a'n  bagas 

ow  tehweles  dhe'n  gwari. 

Penn  9  Hwedhel  an  KEMNYG  ( 1 ) 

"Ny  yll'ta  tybi  fatell  ov  lowen  orth  '  dha  weles  arta, 
ty  gowethes  koth  ker!"  yn-medh  an  Dhuges,  ha  hi  ow  korra  hy 
bregh  yn  karadow  yn-dann  vregh  Alys,  ha  kerdhes  dhe-ves  warbarth 
gensi . 


Pur  lowen  o  Alys  orth  hy  havoes  mar  hweg  hy  gnas,  ha 

hi  a  brederi  dhedhi  hy  honan  nag  o  marnas  an  puber,  martesen, 
re's  gwrussa  mar  wils  pan  ethons  an  eyl  erbynn  hy  ben  y'n 
gegin. 

"Pan  viv  vy  Duges,"  yn-medh  hi  dh'y  honan  (kyn  na  ve 
gans  meur  a  waytyans  yn  hy  lev),  "ny  vydh  dhymm  puber  vydh 
oil  y'm  kegin.  Pur  dha  yw  kowl  hebdho  -  martesen  puber  yw 
pup-prys  a  wra  tus  serrys,"  hi  a  besyas,  fest  pes  da  hi  dhe 

gavoes  rewl  a  eghenn  nowydh,  "hag  aysel  a's  gwra  trenk  -  ha 
kamil  a’s  gwra  hwerow  -  ha  -  ha  sugra  barlys  ha  traow  a'n 
par  na  a  wra  fleghes  hweg  aga  gnas.  Gwynn  ow  bys  mar  kodhve 
tus  henna:  ena  ny  viens  i  mar  bith  yn  y  gever,  dell  wodhes  -  " 

Ankevi  an  Dhuges  yn  tien  re  wrussa  hi  erbynn  an  termyn 
na ,  ha  nebes  sowdhenys  veu  pan  glywas  hy  lev  ogas  dh'y  skovarn. 
"Yth  esos  ow  prederi  yn  kever  neppyth,  ow  haradow,  ha  henna 
a  wra  dhis  ankevi  kewsel.  Ny  wonn  leverel  dhis  y'n  pols  ma 
pyth  yw  dyskans  henna,  mes  perthi  kov  anodho  a  wrav  kyns  pell." 

"Martesen  nyns  eus  dysk'ans,"  a  vedhas  Alys  leverel. 

"Tetivali,  flogh,"  yn-medh  an  Dhuges.  "Dhe  buptra  yma 
dyskans,  mar  kodhes  y  gavoes."  Ha  hi  a  herdhyas  nes  dhe  denewen 
Alys  ha  hi  ow  kewsel. 

Ny  gara  Alys  hi  dhe  omsynsi  mar  ogas  dhedhi:  kynsa, 

rag  bos  an  Dhuges  mar  hager;  ha  nessa,  yth  o  hi  an  ughelder 

poran  dhe  bowes  hy  elgeth  war  skoedh  Alys,  hag  elgeth  lymm 
hag  anhweg  o  hi.  Byttegyns  ny  vynna  bos  ankortes,  ytho  hi 
a's  porthas  gwella  galla.  "Yth  hevel  bos  an  gwari  ow  seweni 
gwell  lemmyn,"  yn-medh  hi. 

"Yndella  yw,"  yn-medh  ag  Dhuges:  "ha'n  dyskans  anodho 

yw  -  'Ogh,  kerensa  yw  a  wra  dhe'n  norvys  trelya!"' 

"Yn-medh  nebonan,"  a  hwystras  Alys,  "y  vos  gwrys  ha  pub 
den  oil  ow  kwitha  y  negys  ev ! " 

"Ogh,  wel!  Ogas  dhe'n  keth  styr  yw,"  yn-medh  an  Dhuges 
owth  herdhya  hy  elgeth  lymm  byghan  yn  skoedh  Alys  ha  hi  ow 
korra,  "ha  dyskans  henna  yw  -  'Kemmer  with  a'n  styr,  ha'n 
sonyow  a  wra  gwitha  aga  honan.'" 

"Assa  gar  hi  kavoes  dyskansow  yn  traow!"  a  dybis  Alys 
dh'y  honan. 

(1)  "KEMNYG"  =  "Kroenek  Ervys  Mor  Nag  Yw  Gwir"!  Euthek  .re 
hir  yw  hemma  dhe  worra  pub  torn  y'n  hwedhel! 


47 


"My  a  vedh  leverel  ty  dhe  omwovynn  prag  na  worrav  ow 
bregh  a-dro  dhe'th  kres,"  yn-medh  an  Dhuges  wosa  powes:  "an 
skila  yw,  bos  dout  dhymm  yn  kever  gna9  dha  flamenko.  A  wrav 
assaya  an  attent?" 

"Ev  a  allsa  densel,"  a  worthybis  Alys  yn  war,  heb  hwans 
vydh  a  assaya  an  attent. 

"Pur  wir,"  yn-medh  an  Dhuges:  "ha  flameinkos  ha  kedhow 
a  wra  densel.  Ha  dyskans  henna  yw  -  'Ydhyn  an  keth  eghenn 

a  guntell  warbarth.'" 

"Mes  nyns  yw  kedhow  edhen,"  yn-medh  Alys. 

"Gwir  dell  yw  dha  us,"  yn-medh  an  Dhuges:  "pana  fordh 

dhiblans  dhe  leverel  traow  eus  genes!" 

"My  a  dyb  y  vos  moen,"  yn-medh  Alys. 

"Yw,  heb  mar,"  yn-medh  an  Dhuges,  a  heveli  parys  dhe 
unnverhe  gans  puptra  a  leveris  Alys;  "yma  hwel-kedhow  bras 
yn  ogas.  Ha  dyskans  henna  yw  -  'Dhe  voy  yma  a'm  pyth  vy, 
dhe  le  yma  a'th  pyth  sy.'" 

"Ogh,  my  a  woer!"  a  armas  Alys,  na  wrussa  vri  a'n  diwettha 
lavar  ma.  "Losowenn  yw.  Ny  hevel  bos  yndella,  mes  yndella 

yw. " 

"Unnver  genes  yn  tien  ov  vy,"  yn-medh  an  Dhuges;  "ha 
dyskans  henna  yw  -  'Bydh  an  pyth  a  vynnses  heveli  bos'  -  po 
mar  mynnydh  y  vos  leverys  moy  yn  sempel  -  'Na  wra  desevos 

nevra  naq  osta  ken  es  an  pyth  a  allsa  heveli  dhe'n  re  erell 
nag  o  an  pyth  es  po  a  allsa  bos  ken  es  an  pyth  a  wrussa  heveli 

bos  ken  dhedha  i .  ' " 

"My  a  dyb  y  hwrussen  konvedhes  henna  gwell,"  yn-medh 

Alys  yn  pur  gortes,  "mar  kwrelles  y  skrifa:  mes  own  a'm  beus 
na  allav  y  sywya  yn  tien  ha  ty  orth  y  leverel." 

"Nyns  yw  henna  travydh  hevelys  orth  an  pyth  a  allsen 
leverel  mar  tewissen,"  a  worthybis  an  Dhuges,  pes  da  hy  lev. 

"My  a'th  pys  na  wrylli  strivya  dh'y  leverel  hirra  es 

henna,"  yn-medh  Alys. 

"Ogh,  na  wra  meneges  strivyans!"  yn-medh  an  Dhuges. 
"My  a  brof  dhis  yn  ro  puptra  re  leveris  bys  y'n  eur  ma." 

"Ro  isel  y  bris!"  a  dybis  Alys.  "Lowen  ov  na  rons  i 

rohow-pennbloedh  a'n  par  na!"  Mes  ny  vedhas  y  leverel  ughel  hy 
lev . 

"Ow  prederi  arta?"  a  wovynnas  an  Dhuges,  ow  herdhya  arta 
gans  hy  elgeth  lymm  byghan. 

"Y'm  beus  an  gwir  dhe  brederi,"  yn-medh  Alys  yn  tynn, 
rag  yth  esa  hi  ow  talleth  omsynsi  nebes  serrys. 

"An  keth  gwir  moy  po  le,"  yn-medh  an  Dhuges,  "dell  usi 

dhe  vogh  dhe  nija;  ha ' n  d  -  " 

Mes  omma ,  dhe  varth  veur  Alys,  lev  an  Dhuges  a  verwis 
dhe-ves,  yn  fas  yn  kres  hy  ger  moyha  kerys  'dyskans'  ,  ha'n 
vregh  o  junys  dh'y  bregh  hi  a  dhallathas  krena.  Alys  a  viras 
yn-bann,  hag  ena  y  sevi  an  Vyghternes  a-dheragdha,  plegys 
hy  diwvregh,  ha  plegys  hy  thal  kepar  ha  niwl  taran. 

"Dydh  brav,  agas  Braster!"  a  dhallathas  an  Dhuges,  isel 
ha  gwann  hy  lev. 

"Lemmyn,  my  a  re  dhis  gwarnyans  teg,"  a  armas  an  Vyghtern¬ 
es,  ow  stankya  war  an  leur  ha  hi  ow  kewsel:  "po  dhiso  po 

dhe ' th  penn  res  yw  avodya,  ha  henna  yn  hanter  termyn  vydh! 
Kemmer  dha  dhewis!" 

,  .  r-V  (  f 

An  Dhuges  a  gemmeras  hy  dewis,  ha  gyllys  veu  yn  pols. 

"Deun  yn-rag  gans  an  gwari,"  yn-medh  an  Vyghternes  dhe 
Alys;  ha  re  ownek  o  Alys  dhe  leverel  ger,  mes  hi  a's  sywyas 
arta  yn  lent  dhe ' n  wariva  'croquet'  . 

Ha'n  Vyghternes  dhe-ves,  yth  esa  an  ostysi  erell  ow  kul 
prow  a  hemma,  ha  powes  y'n  goskes:  byttegyns,  y'n  pols  ma's 
gwelsons,  i  a  fistenas  arta  dhe'n  gwari,  ha'n  Vyghternes  ow 
leverel  yn  sempel  bos  res  prena  pols  a  lett  gans  aga  bywnans. 

Pub  eur  oil  mayth  esens  i  ow  kwari,  ny  hedhis  bythkweyth 
an  Vyghternes  heb  kedrynna  gans  an  warioryon  erell,  ha  garma 
"Dibenn  ev ! "  po  "Dibenn  hi!"  An  re  a  dhampnyas  a  veu  kemmerys 
yn  gwith  gans  an  soudoryon,  ha  res  veu  dhedha  i  gasa  bos  gwar- 

egow  dhe  wul  hemma,  heb  mar,  ma'  nag  esa  gwaregow  vydh  wosa 

hanter  eur  po  ogatti,  ha  pub  gwarier  oil,  marnas  an  Myghtern, 
an  Vyghternes,  hag  Alys,  kemmerys  yn  gwith  ha  dempnys  dhe 

vos  dibennys. 

Ena  an  Vyghternes  a  hedhis,  dianall  yn  tien,  ha  leverel 
dhe  Alys,  "A  wruss'ta  gweles  an  KEMNYG?" 

"Na  wrug,"  yn-medh  Alys.  "Ny  wonn  na  hwath  pyth  yw  KEMNYG." 

"An  dra  yw  may  ganso  yw  gwrys  kowl  KEMNYG,"  yn-medh  an 

Vyghternes.  < 

"Bythkweyth  ny  welis  onan,  na  klywes  a  onan  anedha," 

yn-medh  Alys. 

"Deun  yn-rag,  ytho,"  yn-medh  an  Vyghternes,  "hag  ev  a 
wra  derivas  orthis  y  istorii" 

Hag  i  ow  kerdhes  dhe-ves  warbarth,  Alys  a  glywas  an 

Myghtern  dhe  leverel,  isel  y  lev,  dhe'n  kuntelles  yn  kemmyn, 

"Gevys  owgh  hwi  oil."  "Deun,  da  yw  henna!"  yn-medh  hi  dh'y 

honan,  rag  hi  re  wrussa  omsynsi  pur  voredhek  yn  kever  an  niver 

a  dhibennansow  re  wrussa  an  Vyghternes  erghi. 

Pur  skon  i  a  gavas  Griffon,  a'y  worwedh  fast  yn  kosk 

y'n  howl.  (Mar  ny  wodhes  pyth  yw  Griffon,  gwra  mires  orth 

an  delinyans.)  "5a'  bann,  ty  dhiek!"  yn-medh  an  Vyghternes, 


"ha  doro  an  arloedhes  yowynk  ma  dhe  weles  an  KEMNYG,  ha  klywes 
y  istori.  Res  yw  dhymm  dehweles  dhe  rewlya  nebes  dibennansow 
re  erghis,"  ha  hi  a  gerdhas  dhe-ves,  ow  kasa  Alys  hy  honan 
gans  an  Griffon.  Ny  gara  Alys  semlant  an  kreatur  yn  tien, 
mes  gans  hemma  hi  a  dybi  y  fedha  mar  dhiogel  gortos  ganso 
dell  vedha  mos  war-lergh  an  Uyghternes  arow  na.  Ytho  hi  a 
wortas . 

An  Griffon  a  esedhas  yn-bann  ha  rutya  y  dhewlagas:  ena 

ev  a  viras  orth  an  Vyghternes  erna  veu  mes  a  wel:  ena  ev 

a  hwarthas.  "Ass  yw  gwari  teg!"  yn-medh  an  Griffon,  hanter 
dhodho  ev,  hanter  dhe  Alys. 

"Pyth  yw  gwari  teg?"  yn-medh  Alys. 

"Dar,  hi-"  yn-medh  an  Griffon.  "Nyns  usi  henna  marnas 
yn  y  brys:  ny  dhibennons  denvydh,  dell  wodhes.  Deun  yn-rag!" 

"Pub  den  oil  a  lever  'deun  yn-rag!'  omma,"  a  dybis  Alys, 
ha  hi  orth  y  sywya  yn  lent:  "Ny  veuv  kontrolys  yndella  byth- 
kweyth  y'm  bywnans,  bythkweyth!" 

Ny  wrussons  mos  pell  kyns  i  dhe  weles  an  KEMNYG  y'n  pell- 
der,  a'y  esedh  trist  ha  digoweth  war  legh  vyghan,  ha,  hag 
i  ow  nesa,  Alys  a'n  klywas  owth  hanasa  kepar  ha  pan  wrella 
y  golonn  terri.  Hi  a  gemmeras  truedh  warnodho  yn  town.  "Pyth 
yw  y  ahwer?"  a  wovynnas  hi  orth  an  Griffon,  ha'n  Griffon  a 
worthybis  y'n  keth  geryow  avel  kyns,  po  pur  ogatti,  "Nyns 
usi  marnas  yn  y  vrys,  henna:  nyns  eus  ahwer  dhodho,  dell 

wodhes.  Deun  yn-rag!" 

Ytho  i  eth  erbynn  an  KEMNYG,  a  viras  orta,  bras  ha  leun 
a  dhagrow  y  dhewlagas,  mes  ny  leveris  travydh. 

"An  arloedhes  yowynk  ma,"-  yn-medh  an  Griffon,  "hi  a  vynn 
godhvos  dha  istori,  dell  vynn  hi." 

"My  a  vynn  y  leverel  dhedhi,"  yn-medh  an  KEMNYG  down 
ha  ronk  y  lev:  "esedhewgh,  an  dhew  ahanowgh,  ha  na  leverewgh 
ger  erna  viv  gorfennys." 

Ytho  1  a  esedhas,  ha  ny  gewsis  denvydh  dres  nebes  mynysenn- 
ow.  Alys  a  dybis  dh'y  honan,  "Ny  gonvedhav  fatell  yll  gorfenna 
bynytha,  mar  ny  dhaileth."  Mes  hi  a  wortas  gans  perthyans. 

"Unnweyth,"  yn-medh  an  KEMNYG  wor'tiwedh,  yn  unn  hanasa 
yn  town,  "yth  en  vy  KEMG."  (1) 

An  geryow  ma  a  veu  sywys  gans  taw  pur  hir,  goderrys  yn 
unnik  gans  kri  koynt  treweythyow  diworth  an  Griffon,  ha'n 
oelva  boes  ha  heb  hedhi  a'n  KEMNYG.  Nammnag  esa  Alys  ow  sevel 
ha  leverel  "Meur  ras,  a  Vester,  a'th  hwedhel  dhe  les,"  mes 
ny  ylli  omweres  a  dybi  y  fedha  moy  ow  tos,  heb  mar,  ytho  hi 


(1) 


KEMG" 


Kroenek  Ervys  Mor  Gwir".  Gwel  f.46. 

a  esedhas  yn  kosel  heb  leverel  travydh, 

"Pan  en  ni  byghan,"  yn-medh  an  KEMNYG  wor'tiwedh,  moy 
kosel,  hag  ev  owth  oela  nebes  treweythyow,  "ni  en  dhe  skol 
y'n  mor.  An  mester  o  Kroenek  Ervys  Mor  koth  -  ni  a  wre  y 
elwel  Kroenek  Ervys  -  " 

"Prag  y  hwrewgh  hwi  y  elwel  Kroenek  Ervys,  mar  nyns  o 
onan?"  a  wovynnas  Alys. 

"Ni  a'n  gelwis  Kroenek  Ervys  rag  ev  dh'agan  dyski,"  (1) 
yn-medh  an  KEMNYG  serrys:  "dhe  wir,  pur  dalsogh  osta!" 

"Y  koedh  dhis  perthi  meth  ahanas  sy  ow  kovynn  neppyth 
mar  sempel,"  a  worras  an  Griffon;  hag  ena  an  dhew  a  esedhas 
tawesek  ha  mires  orth  Alys  voghosek,  a  omsynsi  parys  dhe  dhi- 
yskynna  a-berth  y'n  dor.  Wor'tiwedh  an  Griffon  a  leveris 
dhe'n  KEMNYG,  "Ke  yn-rag,  kothwas  da!  Na  wra  spena  oil  an 
jydh  ow  terivas  an  hwedhe.1!"  hag  ev  a  besyas  gans  an  geryow 
ma : 

"Gwir,  ni  en  dhe  skol  y'n  mor,  kyn  na  wre'ta  y  grysi, 
martesen  -  " 

"Ny  leveris  vy  bythkweyth  na  wrug!"  a  wodorras  Alys. 

"Gwrussys,"  yn-medh  an  KEMNYG. 

"Syns  dha  glapp!"  a  worras  an  Griffon,  kyns  Alys  dhe 

alloes  kewsel  arta.  An  KEMNYG  a  besyas: 

* 

"Ni  a'gan  bo  dyskans  a'n  gwella  -  dhe  wir,  ni  e  dhe  skol 
pub  dydh  -  " 

"My  res  eth  dhe  skol-dydh,  ynwedh>"  yn-medh  Alys;  "ny 
dal  bos  mar  woethus  yn  y  gever." 

"Gans  dyskansow  dres  an  re  kemmyn?"  a  wovynnas  an  KEMNYG 
nebes  prederusi 

"Gwir,"  yn-medh  Alys,  "ni  a  dhyski  Frynkek  hag  ilow." 

"Ha  golghi?"  yn-medh  an  KEMNYG. 

'  ’  i->i  v1  -  ■■  i 

"Kammenn  vydh!"  yn-medh  Alys  serrys. 

"Ogh,  ytho  nyns  o  dha  skol  onan  pur  dha,"  yn-medh  an 
KEMNYG,  pur  hebaskhes  y  lev.  "Agan  skol  ni  a  worras  orth 
■  ' penn  an  reken;  'Frynkek,  ilow,  ha  golghi  ynwedh  -  moy  dhe 

dtli. 

"Nyns  esa  dhis  meur  a  hwans  anodho,  dell  hevel  dhymm," 
yn-medh  Alys,  "ha  hwi  trygys  war-woeles  an  mor." 


(1)  Gwari  geryow  war  "Tortoise"  - 
us"  =  "ev  dh'agan  dyski." 


"Kroenek  Ervys"  ha  "taught 

"Ny  yllyn  prena  an  dyskansow,"  yn-medh  an  KEMNYG  yn  unn 
hanasa.  "Ny  wrug  marnas  an  kors  kemmyn." 

"Pyth  o  henna?"  a  wovynnas  Alys. 

"Trelya  ha  Troyllya,  beb  mar,  wostalleth,"  a  worthybis 
an  KEMNYG;  "hag  ena  an  skorrennow  dihevelep  a  Awgrym  -  Gorvynn, 
Amayans,  Hagrians,  ha  Hwarth." 

"Ny  wrug  vy  bythkweyth  klywes  a  'Hagrians',"  Alys  a  vedhas 
leverel.  "Pyth  yw?" 

An  Griffon  a  dhrehevis  y  dhewbaw  gans  marth.  "Dar! 
A  ny  wruss'ta  klywes  a  hagri?"  a  grias  ev.  "Ty  a  woer  pyth 
yw  tekhe,  dell  grysav?" 

"Gonn,"  yn-medh  Alys  doutys:  "an  styr  yw  -  gul  neppyth 

-  tekka." 

"Ytho,"  a  besyas  an  Griffon,  "mar  ny  wodhes  pyth  yw  hagri, 
gokki  osta  yn  sur." 

Ny  omsynsis  Alys  kennerthys  dhe  wovynn  moy  a  dherivadow 
yn  y  gever,  ytho  hi  a  drelyas  dhe'n  KEMNYG,  ha  leverel  "Pyth 
moy  a  wruss'ta  dyski?" 

"Wei,  yth  esa  Kevrin,"  a  worthybis  an  KEMNYG,  ow  nivera 
an  maters  war  y  eskelli,  "  -  Kevrin,  koth  hag  a'n  oes  nowydh, 
gans  Morieth:  ena  Kows  Lent  -  an  mester  rag  Kows  Lent  o  sylli 
goth  a  dho  unnweyth  y'n  .seythun:  hi  a  dhyski  dhyn  Kows  Lent, 
Ystynnans,  ha  Klamderans  yn  Tergh." 

"Eatell  o' henna?"  yn-medh  Alys. 

"Wei,  ny  allav  y  dhiskwedhes  dhis  ow  honan,"  yn-medh 
an  KEMNYG:  "re  serth  ov  vy.  Ha  ny  wrug  an  Griffon  y  dhyski 

bythkweyth. " 

"Nyns  esa  termyn  lowr  dhymm,"  yn-medh  an  Griffon:  "my 

e  dhe'n  Latimer,  byttegyns.  Kanker  koth  ova  ev." 

"Nyns  en  bythkweyth  dhodho  ev,"  yn-medh  an  KEMNYG  yn 
unn  hanasa:  "ev  a  dhyski  Hwerthin  ha  Keudh,  dell  leverens." 

"Gwrug,  yndella  y  hwrug,"  yn-medh  an  Griffon,  owth  hanasa 
war  y  dorn;  ha'n  dhew  greatur  a  gudhas  an  min  y'ga  dewbaw. 

"Ha  pygemmys  our  y'n  jydh  a  spenewgh  ow  kul  dyskansow?" 
yn-medh  Alys,  hwansek  a  drelya  an  destenn  yn  unn 'f'ist^na. 

"Deg  our  y'n  kynsa  dydh,"  yn-medh  an  KEMNYG:  "naw  y’n 
nessa,  hag  yndella  yn-rag." 

"Ass  yw  towl  koynt ! "  a  armas  Alys. 

"Henn  yw  prag  yth  yns  i  gelwys  dyskansow,"  yn-medh  an 

Griffon:  "rag  i  dhe  lehe  (1)  a  dhydh  dhe  dhydh." 

Tybyans  fest  nowydh  o  henna  dhe  Alys,  ha  hi  a  brederis 
neppyth  yn  y  gever  kyns  kewsel  arta.  "Ytho  y  koedho  dhe'n 
unnegves  dydh  bos  dy'goel?" 

"Heb  mar,"  yn-medh  an  KEMNYG. 

"Ha  fatell  wrewgh  omweres  an  dewdhegves  dydh?"  a  besyas 
Alys  dihwans. 

"Lowr  yw  henna  yn  kever  dyskansow,"  a  wodorras  an  Griffon, 
pur  erv/irys  y  lev:  "lavar  dhedhi  lemmyn  neppyth  yn  kever 

an  gwariow." 

00O00 

(1)  Gwari  geryow  war  "lesson" 
"lehe". 


"dyskans"  ha  "lessen" 


f .  53  "V  koedh  bos  dons  pur  deg,"  yn-medh  Alys,  nebes  ownek. 

Penn  10  Dons  Pedrek  an  Leqesti 

An  KEMNYG  a  hanasas  yn  town  ha  tenna  keyn  unn  askell  dres 
y  dhewlagas.  Ev  a  viras  orth  Alys  hag  assaya  kewsel,  mes, 
dres  mynysenn  po  diw,  oelvaow  a  daga  y  leu.  "Kepar  ha  pan 
ve  askorn  yn  y  vryansenn,"  yn-medh  an  Griffon:  hag  ev  a 

dhallathas  oberi  orth  y  shakya  ha'y  voksusi  war  an  keyn. 
Wor'tiwedh  an  KEMNYG  a  dhaskavas  y  lev,  ha,  dagrow  ow  tevera 
war-nans  y  dhiwvogh,  ev  a  besyas  arta: 

"Martesen  ny  wrussys  tryga  meur  yn-dann  an  mor  -  "  ("Ny 
wrug,"  yn-medh  Alys)  -  "ha  martesen  ny  veus  kommendys  byth- 
kweyth  dhe  legest  -  "  (Alys  a  dhallathas  leverel  "Unnweyth 
my  a  vlasas  -  "  mes  hi  a  hedhis  war  hast,  ha  leverel  "Na  veuv, 
bythkweyth")  -  "ytho  ny  yllydh  kavoes  tybyans  vydh  fatell 
yw  splann  Dons  Pedrek  Legesti!" 

"Na  allav,  dhe  wir,"  yn-medh  Alys.  "Py  par  dons  yw?" 

"Wei,"  yn-medh  an  Griffon,  "wostalleth  hwi  a  wra  rew 
ryb  an  vorva  -  " 

"Dew  rew!"  a  grias  an  KEMNYG.  "Reunyon,  Kroenogow  Ervys 
Mor,  hag  erell;  ena,  wosa  gorra  an  morgowles  dhe-ves  -  " 

"Res  yw  termyn  lowr  dhe  wul  henna,  herwydh  usadow,"  a 
wodorras  an  Griffon. 

"  -  hwi  a  avons  diwweyth  -  " 

"Pubonan  gans  legest^avel  keskoweth!"  a  grias  an  Griffon. 

"Heb  mar,"  yn-medh  an  KEMNYG:  "avonsya  diwweyth,  settya 

dhe  gowetha  -  " 

"  -  trelya  legesti,  hag  omdenna  y'n  keth  aray,"  a  besyas 
an  Griffon. 

"Ena,  dell  wodhes,"  a  besyas  an  KEMNYG,  "ty  a  dewl  an-" 

.  (  . ,  .  l 

"  -  an  legesti!"  a  armas  an  Griffon,  yn  unn  lamma  y'n 

ayr . 

"  -  mar  bell  war  an  mor  dell  yllydh  -  " 

"Neuvya  war  aga  lergh!"  a  usas  an  Griffon. 

"Kryghlemmel  y'n  mor!"  a  grias  an  KEMNYG,  ow  terlemmel 
a-dro  yn  hwils. 

"Trelya  legesti  arta!"  a  armas  an  Griffon. 

"Dhe  dir  arta,  ha  -  gorfennys  yw  an  kynsa  rann,"  yn-medh 
an  KEMNYG,  owth  iselhe  y  lev  a-dhesempis;  ha'n  dhew  greatur, 
re  bia  ow  lemmel  a-dro  kepar  ha  felon,  a  esedhas  arta  yn  pur 
drist  ha  kosel,  ha  mires  orth  Alys. 


"Y  koedh  bos  dons  pur  deg,"  yn-medh  Alys,  nebes  ownek. 

"A  garsesta  gweles  nebes  anodho?"  yn-medh  an  KEMNYG. 

"Karsen  meur,  dhe  wir,"  yn-medh  Alys. 

"Gwren  ni  assays  an  kynsa  rann!"  yn-medh  an  KEMNYG  dhe'n 
Griffon.  "Ni  a  y 1 1  omweres  heb  legesti,  dell  wodhes.  Pyneyl 
a  wra  kana?" 

"Ogh,  kan  ty,"  yn-medh  an  Griffon.  "My  re  ankovas  an 
geryow. " 

Ytho  i  a  dhallathas  donsya  yn  sad  oil  a-dro  dhe  Alys, 
ow  trettya  treweythyow  war  hy  bysyes  treys  hag  i  ow  tremena 
re  ogas  ha  gwevya  aga  dewbaw  a-rag  dhe  weskel  an  termyn,  ha'n 
KEMNYG  ow  kana  pur  lent  ha  trist,  kepar  dell  syw: 

"A  vynn'ta  kerdhes  nebes  skaffa?"  yn-medh  gwynnek  dhe  velhwenn. 

"Yma  porpos  y'gan  ogas  hog  ow  trettya  war  ow  thin. 

Mir  ha'  freth  an  enyvales  oil  warbarth  a  wra  avonsya! 

Ymons.ow  kortos  war  an  treth  -  a  vynnowgh  dos  ha  genen  donsya? 
’Vynnowgh  donsya,  1 skonyowgh  donsya ,"' vynnowgh  dos  ha  genen  donsya? 
'Vynnowgh  donsya,  ' skonyowgh  donsya,  'skonyowgh  dos  ha  genen  donsya? 

"Fatell  lowen  vydh  dhyn  ni  konvedhes  den  ny  woer, 

Y  hwrons  i  agan  tewlel,  ha'n  legesti,  bys  dhe'n  mor ! " 

"Re  bell!"  yn-medh  an  velhwenn  ow  mires  trist  war-nans  - 

Y  grassas  kuv  dhe'n  gwynnek,  mes  skonya  jupya'n  dons. 

Heb  hy  mynnes,  heb  hy  galloes,  skonya  junya'n  dons. 

Heb  hy  mynnes,  heb  hy  galloes,  skonya  junya'n  dons. 

"Pan  goll  eus  ha  pell  en  ni?"  a  worthyb’is  hy  har. 

"Ken  arvor  'ma,  dell  wodhes,  war-tu  arall,  heb  mar. 

Dhe  bella  diworth  Pow  Sows,  dhe  nes  dhe  wir  dhe  "France"  - 
Na  omwra  gwynn,  a  guv  velhwenn,  mes  deun  dhe  junya'n  dons. 

'Vynnowgh  donsya,  'skonyowgh  donsya,  'vynnowgh  junya'n  dons? 
'Vynnowgh  donsya,  'skonyowgh  donsya,  'skonyowgh  junya'n  dons?" 

"Meur  ras,  dons  pur  dhe  les  dhe  vires  orto  yw,"  yn-medh 
Alys,  pur  lowen  y  vos  gorfennys  wor'tiwedh:  "ha  my  a  gar 

kemmys  an  gan  goynt  na  yn  kever  an  gwynnek!" 

"Ogh,  yn  kever  an  gwynnek,"  yn-medh  an  KEMNYG,  "i  -  ty 
re's  gwelas,  heb  mar?" 

"Gwrug,"  yn-medh  Alys,  "my  re's  gwelas  yn  fenowgh  orth 
kin  -  "  hi  a  hedhis  yn  hast. 

v  1 

"Ny  wonn  pie  hyll  bos  Kin,"  yn-medh  an  KEMNYG,  "mes  mar 
kwruss'ta  aga  gweles  mar  venowgh,  ty  a  woer  fatell  yns  i, 
heb  mar." 

"Yndella  my  a  grys,"  a  worthybis  Alys  prederus.  "Yma'n 
lost  y'n  ganow  -  ha  kudhys  yns  i  gans  brewyon." 

"Kamm  osta  yn  kever  an  brewyon,"  yn-medh  an  KEMNYG: 
"brewyon  a  via  golghys  dhe-ves  y'n  mor.  Mes  gwir  yw  bos  an 
lost  y'n  ganow;  ha'n  skila  yw  -  "  Omma  an  KEMNYG  a  dhelevas 
gen  ha  degea  y  dhewlagas.  "Lavar  dhedhi  yn  kever  an  skila, 

ha  puptra  a'n  par  na,"  yn-medh  ev  dhe'n  Griffon. 

"An  skila  yw,"  yn-medh  an  Griffon,  "i  dhe  vynnes  mos 
dhe'n  dons  gans  an  legesti.  Ytho  tewlys  yn-mes  dhe'n  mor 
vons  i.  Ytho  res  veu  dhedhi  koedha  pell.  Ytho  kychys  veu 
aga  lostow  y'ga  ganowow.  Ytho  ny  yllens  i  aga  hemmeres  yn-mes 
arta.  Henn  yw  oil." 

"Meur  ras,"  yn-medh  Alys,  "pur  dhe  les  yw.  Ny  wodhyen 
nevra  kemmyn  kyns  yn  kever  gwynnek." 

"My  a  woer  leverel  dhis  moy  es  henna,  mar  mynnydh,"  yn-medh 
an  Griffon.  "A  wodhesta  prag  yth  yw  henwys  gwynnek?" 

"Ny  brederis  bythkweyth  yn  y  gever,"  yn-medh  Alys.  "Prag?" 

"Ev  a  lanha  an  botas  ha'n  eskisyow,"  a  worthybis  an  Griffon 
yn  pur  sad. 

Pur  ankombrys  veu  Alys.  "Glanha  an  botas  ha'n  eskisyow!" 
hi  a  dhasleveris  sowdhenys  hy  lev. 

i 

"Dar,  pandra  ganso  yw  glanhes  dha  eskisyow  sy?"  a  wovynnas 
an  Griffon.  "My  a  vynn  leverel,  pandr'a's  gwra  mar  splann?" 

Alys  a  viras  yn-dann  orta  i,  ha  prederi  nebes  kyns  gorth- 
ybi.  "Gans  du-eskisyow  yth  yns  i  glanhes,  dell  grysav." 

"Botas  hag  eskisyow  yn-dann  an  mor,"  a  besyas  an  Griffon, 
down  y  lev,  "yw  glanhes  gans  gwynn-eskisyow .  Lemmyn  ty  a  woer." 

"Ha  pyth  anodho  yns  1  gwrys?"  a  wovynnas  Alys,  meur  hwans  a 
wodhvos  yn  hy  lev . 

"Godhnow  ha  sylles,  heb  mar,"  a  worthybis  an  Griffon  heb 
meur  a  berthyans:  "pub  bibyn-bubyn  a  wodhvia  leverel  henna 
dhis." 

"Mar  pen  vy  an  gwynnek,"  yn-medh  Alys,  ha  hi  ow  prederi 
hwath  yn  kever  an  gan,  "my  a  wrussa  lbverel  dhe'n  porpos, 

' Sav  war-dhelergh ,  mar  pleg:  ny  vynnen  ty  dhe  vos  genen  ni ! ' " 

t 

"Res  porres  o  ev  dhe  vds  gansa,"  yn-medh  an  KEMNYG:  "nyns 
eus  pysk  fur  a  vynna  mos  le  vydh  heb  porpos." 

"A  ny  vynnsa  dhe  wit?"  yn-medh  Alys,  meur  hy  marth. 

"Heb  mar,"  yn-medh  an  KEMNYG:  "dar,  mar  teffa  pysk  dhymmo 
vy,  ha  leverel  ev  dhe  vos  dhe  wul  vyaj,  my  a  lavarsa  'Py  porpos 
gariso? '  " 


"A  ny  vynnydh  leverel  'porpos'?"  yn-medh  Alys. 

"My  a  vynn  leverel  an  pyth  a  lavarav,"  a  worthybis  an 
KEMNYG,  serrys  y  lev.  Ha'n  Griffon  a  worras,  "Deun,  klywyn 
neppyth  a'th  anethow  sy." 

"My  a  wodhvia  leverel  dhywgh  ow  anethow  -  ow  talleth 
a'n  myttin  ma,"  yn-medh  Alys  nebes  ownek:  "mes  ny  dal  dehweles 

dhe  dhe,  rag  ow  bos  ken  person  ena." 

"Gwra  styrya  henna  oil,"  yn-medh  an  KEMNYG. 

"Na,  na !  An  anethow  kynsa,"  yn-medh  an  Griffon . diberthyans 
y  leu:  "res  yw  termyn  mar  euthek  hir  rag  styryansow." 

Ytho  Alys  a  dhallathas  ow  terivas  dhedha  hy  anethow  a'n 
termyn  may  hwelas  yn  kynsa  an  Konin  Gwynn*  Nebes  ownek  yn 
y  gever  o  hi  wostalleth  poran,  an  dhew  greatur  eth  mar  ogas 
dhedhi,  onan  war  bub  tu,  hag  igeri  aga  dewlagas  ha'ga  ganow 
mar  a-les,  mes  hi  a  waynyas  kolonn  ?  dha  ha  hi  ow  mos  yn-rag. 

Kosel  yn  tien  o  hy  goslowysi  erna  dheuth  dhe'n  rann  may  tas- 
leveris  "Ty  yw  koth,  a  Das  Wella,"  dhe'n  Pryv,  ha'n  geryow 

oil  ow  tos  dihevelep,  hag  ena  an  KEMNYG  a  dennas  anall  hir, 
ha  leverel  "Pur  goynt  yw  henna." 

"Mar  goynt  dell  yllir  yw  puptra,"  yn-medh  an  Griffon. 

"Puptra  a  dheuth  ken!"  a  dhasleveris  an  KEMNYG  yn  prederus. 

"My  a  garsa  goslowes  orti  ow  tasleverel  neppyth  lemmyn.  Lavar 

dhedhi  may  tallettho."  Ev  a  viras  orth  an  Griffon  kepar  ha 
pan  dyppa  bos  galloes  a  neb  sort  ganso  war  Alys. 

"Sav  yn-bann  ha  dasleverel  'Yth  yw  lev  an  gwas  diek,'" 
yn-medh  an  Griffon. 

"Ass  wra  an  greaturs  ow  hontrolya  ha  gul  dhymm  dasleverel 
dyskansow!"  a  dybis  Alys.  "Maga  ta  via  mar  pen  prest  yn  skol." 

Byttegyns,  hi  a  sevis,  ha  dalleth  y  dhasleverel,  mes 
mar  leun  o  hy  fenn  a'n  Dons  Pedrek'a'n  Legesti  ma  na  wodhya 
skant  pandr'a  leveri,  ha'n  geryow  a  dheuth  pur  goynt  dhe  wir: 

"Yth  yw  lev  hweg  an  legest;  y'n  klywis  lev'rel, 

'Y  res  sugra  an  blew,  ty  re'm  pobas  re  ell.' 

Ynwedh  gans  y  dhewfrig,  'vel  hos  ha'y  dhewlagas 
A  ewn  grugys,  botonyow,  hag  ystynna  bysyes. 

Ha'n  trethow  oil  sygh,  yth  yw  meri  'vel  hok 
Ha  kewsel  yn  tonyow  dhe  skornya  an  shark: 

Pan  lenow  an  mortid,  ha  .morvleydhi  yn  henna, 

'Ma  lev  dhodho  ownek  gans  sonyoW'Ow  krena." 


"Dihevelep  yw  henna  a’n  pyth  a  leveryn  vy  pan  en  flogh," 
yn-medh  an  Griffon. 

"Wei,  ny  wrug  vy  y  glywes  kyns,1*  yn-medh  an  KEMNYG;  "mes 
yth  hevel  flows  dres  eghenn." 

Ny  leveris  Alys  travydh;  hi  a  ese.dhsa,  hy  enep  yn  hy 
diwla,  owth  omwovynn  mar  kwre  travydh  hwarvos  herwydh  kinda 
arta . 

"My  a  garsa  may  fo  styrys,"  yn-medh  an  KEMNYG. 

"Ny  woer  y  styrya,"  yn-medh  an  Griffon  yn  unn  fyski. 
"Ke  yn-rag  dhe'n  nessa  gwers." 

"Mes  yn  kever  y  vysyes  treys,"  a  ynnias  an  KEMNYG,  "fatell 
ylli  aga  ystynna  gans  y  dhewfrig,  a  wodhes?" 

"An  kynsa  sav  y'n  da  ns  yw,"  yn-medh  Alys;  mes  euthek 
ankombrys  o  hi  ganso  oil,  ha  hirethek  dhe  drelya  an  destenn. 

"Ke  yn-rag  gans  an  nessa  gwers,"  a  dhasleveris  an  Griffon. 
"Hi  a  dhalleth  gans  an  geryow  'Y  tremenis  y  lowarth.1" 

I  ;  !  |  .1  .  •  • 

Ny  vedhas  Alys  skonya,  kynth  o  sur  y  to  kamm  yn  tien, 
ha  hi  a  besyas  yn  lev  ow  krena: 


"Y  tremenis  y  lowarth  ha  merkya  gans  bri, 

Bos  an  Oula  ha'n  Panther  ow  ranna  pasti: 

Rag  an  Panther  an  krevenn,  ha'n  kig,  ha'n  sugen, 
Rag  an  Oula  an  badell  a  veu  dhodho  rann, 

Ha'n  pasti  gorfennys,  an  Oula  yn  ro 
A  veu  gesys  dre  guvder  dhe  witha  an  lo: 

Ha'n  Panther  a  gavas  an  gollell  ha'n  forgh, 

Ha'n  kevywi  gorfennys,  a  roghas  -  " 


"fatell  yw  'vas  dasleverel  henna  oil,"  a  wodorras  an 
KEMNYG,  "mar  ny  wre'ta  y  styrya  yn  kettermyn?  Yth  yw  an  dra 
an  moyha  kemmyskys  dre  bell  re  glywis  bythkweyth!" 

"Gwir,  my  a  dyb  y  fydh  gwell  hedhi,"  yn-medh  an  Griffon: 
ha  pur  lowen  o  Alys  ow  kul  yndella. 

"A  wren  ni  assays  rann  arall  a'n  Dons  Pedrek  an  Legesti?" 
a  besyas  an  Griffon.  "Po  a  garsesta  an  KEMNYG  dhe  gana  kan?" 

"Ogh,  kan-,  mar  pleg,  mar  pe  an  KEMNYG  mar  guv,"  a  worthybis 
Alys,  mar  freth  may  leveris  an  Griffon,  nebes  serrys  y  lev, 
"Dar!  Nyns  eus  styryans  yn  kever  tybyansow!  Kan  dhedhi  'Kowl 
Kroenek  Ervys  Mor',  a  vynn'ta,  a  gothwas?" 

An  KEMNYG  a  hanasas  yn  town,  ha  dalleth  kana  hemma,  tegys 
y  lev  gans  oelvaow: 


"Kowl  teg,  mar  hweg  ha  glas, 

Toemm  y'n  padell  hweg  y  vlas! 

Piw  ny  vynn  stopya  rag  sawer  mar  hweg? 
Kowl  an  gorthugher,  kowl  mar  deg! 

Kowl  an  gorthugher,  kowl  mar  deg! 

Kowl  -  mar  -  deg! 

Kowl  -  mar  -  deg! 

Kowl  -  an  -  gorth  -  ugher, 

Kowl  mar  deg,  mar  deg! 

Kowl  mar  deg!  Piw  a  gar  pysk, 

Helgig,  po  martes.en  ken  kemmysk? 

Piw  ny  vynn  daskorr  puptra  rag  myns 
Orth  dew  dhiner  unnik  a  gowl  rag  pryns? 
Orth  dew  dhiner  unnik  a  gowl  rag  pryns? 


Kowl  -  rag  -  pryns! 

Kowl  -  rag  -  pryns! 

Kowl  -  an  -  gorth  -  ugher, 

Kowl  rag  pryns  -  RAG  PRYNS!" 


"Keskan  arta!"  a  grias  an  Griffon,  ha'n  KEMNYG  re  wrussa 
dalleth  hy  dhasleverel,  pan  veu  klywys  y'n  pols  na  kri  y'n 
pellder,  "An  vreus  a  wra  dalleth!" 

"Deun  yn-rag!"  a  grias  an  Griffon,  hag,  ow  kemmeres  leuv 
Alys,  ev  a  fistenas  dhe-ves,  heb  gortos  diwedh  an  gan. 

"Py  breus  yw?"  yn-medh  Alys  bw  poenya  yn  unn  dhyewa; 
mes  ny  wrug  an  Griffon  marnas  gorthybi,  "Deun  yn-rag!"  ha 
poenya  skaffa;  ha  gwanna  ha  gwanna,  degys  war  an  awel  klor 
esa  orth  aga  sywya,  y  teuth  an  geryow  trist: 

»  Kowl  -  an  -  gorth  -  ugher, 

Kowl  mar  deg,  mar  deg»" 


00O00 

Penn  11  Piw  a  ladras  an  Tertys? 

Yth  esa  Myghtern  ha  Myghternes  Kolonnow  esedhys  war  aga 
se  pan  dheudhons,  gans  bush  bras  kuntellys  a-dro  dhedha  - 
ydhyn  hag  enyvales  byghan  a  bub  eghenn,  hag  ynwedh  an  bagas 
dien  a  gartennow:  yth  esa  an  Gwas  a'y  sav  a-dheragdha,  yn 

sygyow,  souder  war  bub  tu  dh'y  witha;  hag  ogas  dhe'n  Myghtern 
yth  esa  an  Konin  Gwynn,  korn  yn  unn  dorn  ha  rol  a  barchemin 
yn  y  gila.  Poran  yn  kres  an  lys  yth  esa  moes,  ha  warnedhi 
padell  vras  a  dertys:  mar  dha  o  aga  semlant  may  hwrug  Alys 
pur  nownek  ow  mires  orta  i  -  "My  a  vynnsa  i  dhe  worfenna  an 
vreus,"  a  dybis  hi,  "hB  ranna  an  sosten!"  Mes  nyns  esa  chons 
a  hemma,  dell  heveli,  ytho  hi  a  dhallathas  mires  a-dro  dhedhi, 
dhe  bassya  an  termyn. 

Ny  via  Alys  yn  breusiys  bythkweyth  kyns,  mes  hi  re  redsa 
y'ga  hever  yn  lyvrow,  ha  pes  da  lowr  o  hi  ow  kavoes  hi  dhe 
wodhvos  an  hanow  a  ogas  ha  puptra  ena.  "Ottena  an  breusyas," 
yn-medh  hi  dh'y  honan,  "drefenn  bos  kogh  bras  a  view  fals 
dhodho. " 

An  breusyas,  dell  wodhes,  o  an  Myghtern.  Hag  ev  ow  kwiska 
y  gurun  war  y  view  fals,  ny  heveli  ev  attes  mann,  ha  dhe  wir 
nyns  o  gwiw. 

"Hag  ottena  esedhva  an  dewdhek  den,"  a  dybis  Alys,  "ha'n 
dewdhek  kreatur  na"  (res  o  dhedhi  leverel  'kreatur'  ,  dell 
welydh,  rag  bos  re  anedha  enyvales  ha  re  anedha  ydhyn),  "my 
a  dhesev  aga  bos  an  diysi."  Hi  a  leveris  an  diwettha  ger 
ma  dhedhi  hi  diwweyth  po  teyrgweyth,  ha  hi  nebes  goethus  anodho: 
rag  hi  a  dybi  yn  hwir  yth  esa  pur  voghes  vowes  vyghan  a'y 
oes  hi  a  wodhve  mann  y  styr.  Byttegyns,  pur  wiw  via  'tus 
a'n  dewdhek'  ynwedh. 

.  I 

Yth  esa  an  dewdhek  tiyas  ow  skrifa  yn  pur  vysi  war  legh- 
ennow.  "Pyth  esons  i  ow  kul?"  a  hwystras  Alys  dhe'n  Griffon. 
"Nyns  eus  travydh  dhedha  dhe  skrifa  na  hwath,  kyns  an  vreus 
dhe  dhalleth." 

•i  (-  i 

"I  a  worr  aga  henwyn,"  a  hwystras  an  Griffon  yn  unn  worth- 
ybi,  "der  own  i  dh'aga  ankevi  kyns  diwedh  an  vreus." 

"Kreaturs  wokki!"  a  -dhallathas  Alys  leverel,  ughel  ha 
serrys  hy  lev,  mes  hi  a  hedhis  war  hast,  rag  an  Konin  Gwynn 
a  grias  yn  ughel  "Taw  y'n  lys!"  ha'n  Myghtern  a  wiskas  y  dhew- 
weder  ha  mires  a-dro  yn  prederus,  dhe  weles  piw  esa  ow  klappya. 

Alys  a  ylli  gweles  yn  ta,  kepar  ha  pan  ve  ow  mires  dres 
aga  skoedhyow,  bos  oil  an  diysi  ow  skrifa  "kreaturs  wokki!" 
war  aga  leghennow,  ha  hi  a  dhismygas  ynwedh  na  wodhya  onan 
anedha  an  fordh  dhe  lytherenna  "wokki",  hag  yth  o  res  dhodho 
govynn  orth  an  nessa  tiyas  y  leverel.  "Kemmysk  da  a  vydh 
war  aga  leghennow  kyns  bos  an  vreus  gorfennys!"  a  dybis  Alys. 

Dhe  onan  a'n  diysi  yth  esa  pluvenn-blomm  a  wre  gwighal. 
Hemma  ny  ylli  Alys  perthi,  heb  mar,  ha  hi  eth  a-dro  dhe'n 
lys  dhe  vos  war  y  lergh,  ha  pur  skon  hi  a  gavas  chons  a'y 
hemmeres  dhe-ves.  Hi  a'n  gwrug  mar  skav  na  ylli  an  tiyas 

byghan  boghosek  (Welle,  an  Bedrevan  ova)  dismygi  pandr'a  hwar- 
via;  ytho,  wosa  hy  hwilas  pub  le,  res  o  dhodho  skrif'a  gans 
unn  bys  dre  remenant  an  jydhj  ha  nyns  o  hemma  'vas  mann, 
awos  na  asas  merk  vydh  war  an  leghenn. 

"Herot,  gwra  redya  an  kuhudhans!"  yn-medh  an  Myghtern. 

Gans  hemma,  an  Konin  Gwynn  a  hwythas  an  korn  teyrgweyth 
hag  ena  lesa  an  rol  a  barchemin,  ha  redya  par  dell  syw: 


"An  Vyghternes  a  wrug  tertys 
Yn  Hav,  unn  myttin  splann: 
Gwas  Kolonnow  ' ladras  tertys, 
Ha  ny  veu  gesys  mann!" 


"Prederewgh  yn  kever  agas  breus,"  yn-medh  an  Myghtern 
dhe'n  dewdhek  den, 

* 

"Na  hwath,  na  hwath!"  a  wodorras  an  Konin  yn  unn  fyski. 
"Yma  meur  dhe  dhos  kyns  henna!" 

"Gelwewgh  an  kynsa  dustuni,"  yn-medh  an  Myghtern;  ha'n 
Konin  Gwynn  a  hwythas  teyrgweyth  an  korn,  ha  garma  "Kynsa 
dustuni ! " 

An  Gwerther  Hattys  o  an  kynsa  dustuni.  Ev  a  dheuth  gans 
hanaf-te  yn  unn  dorn  ha  tamm  a  vara  hag  amanenn  yn  y  gila. 
"My  a  bys  gevyans,  agas  Braster,"  a  dhallathas  ev ,  "awos  dri 
an  re  rna  y'n  lys:  mes  ny  wrussen  gorfenna  ow  the  yn  tien 

pan  veuv  gelwys." 

"Y  koedhvia  dhis  gorfenna,"  yn-medh  an  Myghtern.  "Pan 
wruss'ta  dalleth?" 

An  Gwerther  Hattys  a  viras  orth  an  Skovarnek  Meurth, 
a  wrussa  y  sywya  a-berth  y'n  lys,  ow  synsi  bregh  an  Hunegan. 

"An  peswardhegves  a  vis  Meurth,  dell  grysav  vy,"  yn-medh  ev. 

. 

"Pymthegves , "  yn-medh  an  Skovatnek  Meurth. 

"Hwetegves,"  a  worras  an  Hunegan.' 

,  "Gwrewgh  skrifa  henna,"  yn-medh  an  Myghtern  dhe’n  dewdhek, 
ha’n  dewdhek  a  skrifas  oil  ah  tri  dydh  yn  freth  war  aga  legh- 
ennow,  hag  ena  aga  gorra  warbarth,  ha  trelya  an  gorthyp  dhe 
solsow  ha  dineryow. 

"Di'sk  dha  hatt,"  yn-medh  an  Myghtern  dhe'n  Gwerther 
Hattys . 

"Nyns  yw  ow  hatt  vy,"  yn-medh  an  Gwerther  Hattys. 

"Ledrys!"  a  armas  an  Myghtern,  ow  trelya  dhe'n  dewdhek, 
a  wrug  a-dhesempis  kovskrif  a'n  dra. 

"My  a's  qwith  dhe  wertha,"  a  worras  an  Gwerther  Hattys 

avel  styryans:  "Nyns  eus  onan  vydh  dhymmo  vy.  Gwerther  Hattys 
ov  vy." 

Omma  an  Vyghternes  a  wiskas  hy  dewweder,  ha  dalleth  mires 
stark  war  an  Gwerther  Hattys,  a  drelyas  gwynn  ha  fysla. 

"Ro  dha  dhustuni,"  yn-medh  an  Myghtern;  "ha  na  vydh 
ownek,  po  my  a  wra  dhis  bos  dibennys  stag  omma." 

Ny  hevelis  hemma  kennertha  mann  an  dustuni:  ev  a  besyas 
ow  trelya  a  unn  troes  dh'y  gila,  ow  mires  anes  orth  an  Vyghtern¬ 
es,  hag,  yn  y  ankombrynsi,  ev  a  dhensis  darn  meur  yn-mes  a'y 
hanaf-te  yn  le  a'n  bara  hag  amanenn. 

Y'n  pols  na  Alys  a  omglywas  pur  goynt,  ha  hemma  a  wrug 
hy  ankombrynsi  meur  erna  dhismygas  an  skila:  yth  esa  hi  ow 

talleth  tevi  brassa  arta,  hag  yn  kynsa  le  hi  a  dybi  y  fedha 
gwell  seve.1  ha  gasa  an  lys;  mes,  ha  hi  ow  prederi  arta  hi 
a  erviras  gortos  le  fnayth  esa  hedra  ve  spas  rygdhi. 

"My  a  vynn  na  wrelles  gwaska  kemmys,"  yn-medh  an  Hunegan, 
esa  a'y  esedh  rybdhi.  "Skant  ny  allav  anella." 

"Ny  allav  gul  ken,"  yn-medh  Alys,  pur  hwari  "yth  esov 
ow  tevi." 

"Nyns  eus  gwir  dhis  tevi  omma,"  yn-medh  an  Hunegan. 

"Na  wra  klappya  flows,"  yn-medh  Alys,  moy  hardh:  "ty 

a  woer  ty  dhe  devi  ynwedh." 

"Gonn,  mes  my  a  dyv’ orth  kamm  doeth,"  yn-medh  an  Hunegan: 
"ny  devav  y'n  fordh  wokki  na."  Hag  ev  a  sevis,  drog  pes  yn 
feur,  ha  mos  a-dreus  dhe  du  arall  an  lys. 

.  it  i  > 

Oil  an  termyn  ma  an  Vyghternes  nevra  ny  assa  dhe-ves 
mires  stark  war  an  Gwerther  Hattys,  hag,  y'n  pols  may  tremenas 
an  Hunegan  an  lys,  hi  a  leveris  dhe  onan  a'n  soedhogyon  a'n 
lys,  "Kyrgh  dhymm  rol  an  ganoryon  y'n  diwettha  keskan!"  ha 

gans  hemma  an  Gwerther  Hattys  truan  a  grenas  kemmys  may  krygh- 
yllis  y  dhiw  eskis  dhe-ves. 

"Ro  dha  dhustuni,"  a  dhasleveris  an  Myghtern  yn  serrys, 
"po  my  a  wra  dhis  bos  dibennys,  ha  ty  ownek  po  diown." 

"Den  boghosek  ov  vy,  agas  Braster,"  a  dhallathas  an  Gwerth¬ 
er  Hattys,  ow  krena  y  lev,  "ha  ny  wrussen  dalleth  ow  the  - 
nans  yw  namoy  es  unn  seythun  po  ogatti  -  ha  gans  bara  hag 

amanenn  ow  tos  mar  danow  -  ha'n  te  ow  tewynnya  -  " 

"An  pyth  ow  tewynnya?"  yn-medh  an  Myghtern. 

"Ev  a  dhallathas  gans  an  te,"  a  worthybis  an  Gwerther 

Hattys . 

"Diblans  yw  bos  tewynnya  ow  talleth  gans  T!"  yn-medh 

an  Myghtern  yn  tynn.  "A  wre'ta  tybi  ow  bos  penn-sogh?  Ke 
yn-rag ! " 

"Den  boghosek  ov  vy,"  a  besyas  an  Gwerther  Hattys,  ha'n 

brassa  rann  a  draow  a  dhewynnya  wosa  henna  -  mes  yn-medh  an 
Skovarnek  Meurth  -  " 

"Ny  wrug!"  a  wodorras  an  Skovarnek  Meurth  gans  meur  a 

hast . 


"Gwrussys!"  yn-medh  an  Gwerther  Hattys. 

"My  a'n  nagh!"  yn-medh  an  Skovarnek  Meurth. 

"Gv  a'n  nagh,"  yn-medh  an  Myghtern:  "gesewgh  yn-mes  an 
rann  na." 

"Wei,  yn  neb  kas,  yn-medh  an  Hunegan  -  "  a  besyas  an 
Gwerther  Hattys,  ow  mires  a-dro  yn  prederus  mar  mynna  ev  y 
nagha  ynwedh:  mes  ny  naghas  an  Hunegan  trauydh,  hag  ev  yn 
kosk  yn  tien. 

"Wosa  henna,"  a  besyas  an  Gwerther  Hattys,  "my  a  droghas 

moy  a  vara  hag  amanenn  -  " 

* 

"Mes  pandr 'a  leveris  an  Hunegan?"  a  wovynnas  onan  a'n 
dewdhek . 

"Henna  ny  wonn  perthi  kov  anodho,"  yn-medh  an  Gwerther 
Hattys . 

"Res  porres  yw  dhis  perthi  kov,"  yn-medh  an  Myghtern, 
"po  my  a  wra  dhis  bos  dibennys." 

An  Gwerther  Hattys  truan  a  asas  dhe  goedha  y  hanaf-te 
ha '  y  vara  hag  amanenn,  ha  mos  w3r  benn-glin.  "Den  boghosek 
ov  vy,  agas  Braster,"  ev  a  dhallathas. 

"Kowser  a'n  gwettha  osta,"  yn-medh  an  Myghtern. 

Omma  onan  a'n  mogh  gyni  a  Srmas  yn  lowen,  hag  a  veu  sup- 
pressys  a-dhesempis  gans  soedhogyon  an  lys.  (Ha  hemma  ger 
nebes  kales,  my  a  vynn  styrya  dhis  an  fordh  dh'y  wul .  Yth 
esa  gansa  sagh  a  gewarghlenn*  o  kelmys  orth  an  ganow  gans 
kerdyn;  a-berth  yn  hemma  i  a  worras  an  hogh  gyni,  penn  yn 
kynsa,  hag  ena  esedha  warnodho.) 

"Lowen  ov  vy  my  dhe  weles  henna  gwrys,"  a  dybis  Alys. 
"My  re  redyas  mar  venowgh  y'n  paperyow-nowodhow  wor'tiwedh 
breusow.  'Nebes  tus  a  assayas  takya  diwla  mes  suppressys 

a-dhesempis  veu  hemma  gans  soedhogyon  an  lys,'  ha  ny  gonvedhis 
bythkweyth  styr  hemma  bys  y'n  eur  ma»" 

"Mars  yw  henna  oil  a  wodhes  yn  y  gever,  ty  a  yll  mos 
war-nans,"  a  besyas  an  Myghtern. 

"Ny  allav  mos  isella,"  yn-medh  an  Gwerther  Hattys:  "yth 
esov  war  an  leur,  dell  yw  an  kas  lemmyn." 

"Ytho,  esedha  ty  a  yll,"  a  worthybis  an  Myghtern. 

Omma  an  hogh  gyni  aral.1  a  armas  yn  lowen,  hag  a  veu  sup¬ 
pressys  . 

"Deun,  henn  yw  diwedh  an  mogh  gyni!"  a  dybig  Alys.  "Lemmyn 
ni  a  wra  seweni  gwell." 

"Gwell  via  genev  gorfenna  ow  the,"  yn-medh  an  Gwerther 
Hattys,  ow  mires  yn  prederus  orth  an  V/yghternes,  esa  ow  redya 
an  rol  a  ganoryon. 

"Ty  a  yll  mos,"  yn-medh  an  Myghtern;  ha'n  Gwerther  Hattys 
a  asas  an  lys  yn  unn  fyski,  ynwedh  heb  gortos  dhe  wiska  y 
eskisyow. 

"  -  ha  res  yw  y  dhibenna  mes  a-ji,"  a  worras  an  V/yghternes 
dhe  onan  a'n  soedhogyon;  mes  yth  esa  an  Gwerther  Hattys  mes 
a  wel  kyns  an  soedhek  dhe  alloes  drehedhes  an  daras. 

"Gelwewgh  an  nessa  dustuni!"  yn-medh  an  Myghtern. 

Koges  an  Dhuges  o  an  nessa  dustuni.  Hi  a  dhegi  an  gystenn- 
puber  yn  hy  dorn,  hag  Alys  a  dhismygas  piw  o,  kynth  o  kyns 
hi  dhe  dhrehedhes  an  lys,  der  an  fordh  may  tallathas  tus  ogas 
dhe'n  daras  striwi  oil  warbarth. 

"Ro  dha  dhustuni,"  yn-medh  an  Myghtern. 

"Na  vynnav,"  yn-medh  an  Goges. 

An  Myghtern  a  viras  yn  prederus  orth  an  Konin  Gwynn, 
a  leveris,  isel  y  lev,  "Res  yw  dh'agas  Braster  apposya  glew 
an  dustuni  ma." 

J  ;  : 

"Wel,  mars  yw  res,  res  yw,"  yn-medh  an  Myghtern,  drog 
y  jer,  ha  wosa  plegya  y  dhiwvregh  ha'y  dal  orth  an  goges  ernag 
esa  y  dhewlagas  mes  a  w£l  po  ogatti,  yn-medh  ev,  down  y  lev, 
"Pyth  anodho  yw  gwrys  tertys?" 

"Puber,  dhe'n  moyha,"  yn-medh  an  goges. 

"Molas,"  yn-medh  lev  hunek  war  hy  lergh. 

"Settyewgh  dalghenn  y'n  Hunegan  na,"  a  usas  an  V/yghternes. 
"Dibennewgh  an  Hunegan  na!  Gorrewgh  an  Hunegan  na  mes  a'n 
lys.  Suppressyewgh  ev!  Gweskewgh  ev!  Dhe-ves  y  vinvlew!" 

Dre  nebes  mynysennow  ankombrys  o  an  lys  dhien,  ow  korra  on 
Hunegan  yn-mes,  hag  erbynn  an  termyn  may  feu  puptra  arayys 
arta,  gyllys  mes  a  wel  o  an  goges. 

"Ny  vern!"  yn-medh  an  Myghtern,  hebaskhes  yn  fras  y  jer. 
"Gelwewgh  an  nessa  dustuni."  Hag  ev  a  worras  dhe'n  V/yghternes 
isel  y  lev,  "Yn  hwir,  karadow,  res  yw  dhis  apposya  glew  an 
nessa  dustuni.  Ev  a  wra  dhe'm  tal  pystiga  yn  trog!" 

Alys  a  viras  orth  an  Konin  Gwynn  hag  ev  kemmyskys  gans 
an  rol,  owth  omsynsi  hwansek  a  wodhvos  yn  kever  an  nessa  dus¬ 
tuni,  "Rag  ny  gavsons  meur  a  dhustuni  na  hwath,"  yn-medh  hi 
dh'y  honan.  Gwra  dismygi  hy  marth  pan  redyas  an  Konin  Gwynn, 
ughel  ha  yeyn  y  lev  byghan,  an  hanow  "Alys!" 


00O00 

Penn  12  Dustuni  Alys 

"Omma!"  a  grias  Alys,  owth  ankevi  yn  tien,  ha  hi  owth 
assaya  fistena,  fatell  wrussa  tevi  bras  der  an  nebes  mynysennow 
tremenys,  ha  hi  a  sevis  yn  unn  lemmel  war  gemmys  hast  mayth 
omhwelis  esedhva  an  dewdhek  den  gans  amal  hy  lostenn,  hag 
oil  an  diysi  a  goedhas  war  bennow  an  bush  a-woeles,  hag  yth 
esens  i  a'ga  gorwedh  omlesys,  ow  tri  meur  dh'y  hov  dhedhi 
a  weder  a  owrbuskes  re  wrussa  hi  omhweles  dre  wall  an  seythun 
kyns . 


"Ogh,  my  a' gas  pys  a  ava  dhymm!"  a  armas  hi,  euth  meur 
yn  hy  lev,  ha  hi  a  dhallathas  aga  hemmeres  yn-bann  arta  skaffa 
gylli.  Yth  esa  gwall  an  owrbuskes  ow  resek  hwath  dre  hy  brys, 
hag  yth  esa  gensi  tybyans  didhiblans  y  fedha  res  aga  huntelles 
warbarth  a-dhesempis  ha ' ga  gorra  arta  yn  esedhva  an  dewdhek, 
po  i  a  wre  merwel. 

-  "Ny  y  1 1  an  vreus  mos  yn-rag,"  yn-medh  an  Myghtern,  pur 

sad  y  lev,  "erna  vo  oil  an  diysi  gorrys  arta  y'ga  le  gwiw 

-  pubonan,"  a  dhasleveris  ev,  meur  y  boeslev,  ow  mires  stark 
orth  Alys  hag  ev  ow  leverel  hemma. 

Alys  a  viras  orth  esedhva  an  dewdhek,  ha  gweles,  ha  hi 

ow  fyski,  hi  dhe  worra  an  Bedrevan  penn  war-nans,  hag  yth 
esa  an  kreatur  byghan  boghosek  Ow  kwevya  y  lost  a-dro  war 
fordh  pur  drist,  ha  heb  galloes  movya.  Hi  a'n  kemmeras  yn-mes 
yn  skon,  ha'y  worra  ewn;  "kyn  na  styr  meur,"  yn-medh  hi  dh'y 
honan;  "ev  a  via  mar  ‘vas  dhe'm  vreus  penn  war-nans  dell 

via  penn  a-wartha,  dell  brederav." 

Kettell  wrussa  an  dewdhek  cfwellhe  nebes  a'n  skruth  a 
vos  omhwelys,  ha ' ga  leghennow  ha'ga  fluvennow-leghenn  re  bia 
kevys  ha  res  dhedha  arta,  i  a  dhallathas  yn  pur  dhiwysek  skrifa 
istori  an  gwall,  pubonan  marnas  an  Bedrevan,  a  heveli  re  dhy- 
egrys  dhe  wul  travydh  marnas  esedha,  igerys  a-les  y  anow, 
ow  mires  yn-bann  orth  nen  an  lys. 

"Pandr 'a  wodhes  yn  kever  an  dra  ma?"  yn-medh  an  Myghtern 
dhe  Alys.  1 

I  ,  1  |;  . 

"Travydh,"  yn-medh  Alys.  . 

"Travydh  oil?"  a  ynnias  an  Myghtern. 

"Travydh  oil,"  yn-medh  Alys. 

,  .  <  1  ■  n  ■ 

"Pur  vysi  yw  henna,"  yn-medh  an  Myghtern,  ow  trelya  dhe'n 
dewdhek.  Yth  esens  i  ow  talleth  skrifa  hemma  war  aga  leghennow, 
pan  wodorras  an  Konin  Gwynn:  "'Heb  poes'  yw  styr  agas  Braster, 
heb  mar,"  yn-medh  ev,  pur  uvel  y  lev,  mes  ow  plegya  y  dal 
ha  kamma  min  orto  hag  ev  ow  kewsel. 

"'Heb  poes,'  dhe  wir,  o  ow  styr,"  yn-medh  an  Myghtern 
yn  hast,  ha  pesya  dhodho  ev  y  honan  isel  y  lev,  "bysi  -  heb 
poes  -  bysi  -  heb  poes  -  "  kepar  ha  pan  esa  ow  previ  pyneyl 
a  seni  gwell. 

Re  a'n  dewdhek  a'n  skrifas  'bysi'  ,  ha  re  'heb  poes.' 

Alys  a  ylli  gweles  hemma,  ha  hi  ogas  lowr  dhe  vires  dres  aga 
leghennow;  "mes  ny  vern  mann,"  a  dybis  hi  dh'y  honan. 

Y'n  pols  ma  an  Myghtern,  re  bia  ow  skrifa  neb  termyn 
yn  tiwysek  yn  y  gowethlyver,  a  armas  "Taw!"  ha  redya  diworth 
y  lyver,  "Rewl  Dew  ha  Dewgens.  'Pub  person  moy  es  unn  mildir 
y  ughelder  dhe  asa  an  lys.'" 

Pub  den  a  viras  orth  Alys. 

"Nyns  yw  unn  mildir  ow  ughelder,"  yn-medh  Alys. 

"Yw,"  yn-medh  an  Myghtern. 

"Ogas  ha  dew  vildir,"  a  worras  an  Uyghternes. 

"Wei,  ny  vynnav  mos,  pynag  a  hwarvo,"  yn-medh  Alys:  "dres 
henna,  nyns  yw  rewl  ewn:  ty  a  wrug  hy  dismygi  nans  yw  pols." 

"An  kottha  rewl  y'n  lyver  yw,"  yn-medh  an  Myghtern. 

"Y'n  kas  na  y  koedh  dhedhibos  Niver  Onan,"  yn-medh  Alys. 

An  Myghtern  a  wynnhas,  ha  degea  y  gowethlyver  war  hast. 
"Prederewgh  yn  kever  agas  breus,"  yn-medh  ev  dhe'n  dewdhek, 
isel  hag  ow  krena  y  lev. 

"Yma  moy  a  dhustuni  dhe  dhos  hwath,  mar  pleg  dh'agas 
Braster,"  yn-medh  an  Konin  Gwynn,  ow  lamma  yn-bann  yn  unn 
fyski  meur:  "an  paper  ma  re  beu  kevys  y'n  pols  ma." 

"Pyth  eus  ynno?"  yn-fnedh  an  Vyghternes. 

"Ny  wrug  .y  igeri  na  hwath,"  yn-medh  an  Konin  Gwynn,  "mes 
yth  hevel  bos  lyther,  skrifys  gans  an  prysner  -  dhe  nebonan." 

"Res  yw  bos  yndella,"  yn-medh  an  Myghtern,  "mar  ny  veu 
skrifys  dhe  dhenvydh,  nag  yw  usys,  dell  wodhes." 

"Piw  dhodho  yw  dannvenys?"  a  wovynnas  onan  a'n  diysi. 

"Nyns  yw  dannyenys  mann,"  yn-medh  an  Konin  Gwynn;  "dhe 
wir,  nyns  eus  travydh  skrifys  war  an  tu  a-ves."  Ev  a  dhis- 
pletyas  an  paper  hag  ev  ow  kewsel ,  ha  gorra,  "Nyns  yw  lyther, 
byttiwedh:  bagas  a  wersyow  yw." 

"Yns  i  yn  dornskrif  an  prysner?"  a  wovynnas  tiyas  arall. 

"Nag  yns,  nyns  yns,"  yn-medh  an  Konin  Gwynn,  "ha'n  dra 
an  koynta  yn  y  gever  yw  henna."  (Oil  an  dewdhek  a  heveli  an- 
kombrys . ) 

"Diblans  yw  ev  dh'y  wul  war-lergh  dornskrif  nebonan  arall," 
yn-medh  an  Myghtern.  (Oil  an  dewdhek  a  wellhas  aga  cher  arta.) 

"Mar  pleg  dh'agas  Braster,"  yn-medh  an  Gwas,  "ny  wrug 
v y  y  skrifa,  ha  ny  yllons  previ  my  dh'y  wul:  nyns  eus  hanow 
skrifys  wor'tiwedh." 

"Mar  ny  wruss'ta  skrifa  dha  hanow  warnodho,"  yn-medh 
an  Myghtern,  "ny  wra  henna  marnas  gwethhe  an  dra.  Diblans 
yw  ty  dhe  vynnes  gul  drokter,  poken  ty  a  wrussa  skrifa  dha 
hanow  dell  wra  den  len." 

Gans  hemma  yth  esa  takya  diwla  pub  le:  yth  o  an  kynsa 

lavar  konnyk  yn  hwir  re  wrussa  an  Myghtern  y'n  jydh  na. 

"Henna  a  brov  y  gammweyth,"  yn-medh  an  Vyghternes. 

"Ny  brov  travydh!"  yn-medh  Alys.  "Dar,  ny  wodowgh  na 

hwath  pyth  a-dro  dhedha  yns  i!" 

"Redy.i  !"  yn-medh  an  Myghtern. 

An  Konin  Gwynn  a  wiskas  y  dhewweder, 

"Pie  hwrav  vy  dalleth,  mar  pleg  dh'agas  Braster?"  a  wovynn- 

as .  . 

*  "Dalleth  wostalleth,"  yn-medh  an  Myghtern  yn  sad,  "ha 
gwra  pesya  erna  dhrehetthi  an  diwedhj  ena  gwra  hedhi." 

An  gwersyow  a  redyas  an  Konin  Gwynn  o  an  re  ma: 


"Yth  ythys  sy  dh'y  gweles  hi 
Ha'm  kampoella  dhodho  ev: 

Ow  bos  densa  'leveris  hi, 

Mes  heb  neuvya,  rag  meth. 

Y  terivis  na  wrussdn  mos, 

(Ha  hemm  yw  gwir  dell  wodhon) 
Pandr ' a  .wre ' ta  dos  ha  bos 
Mar  herdh  an  dra  yntredhon? 

Dhodho  dew  hag  unn  dhedhi, 
Dhyn  ni  moy  anedha; 
'Tehwelsons  pub  oil  dhiso  jy, 
Kynth  esens  dhymmo  kynsa. 

Po  my  po  hi  maras  on  ni 
Kemmyskys  gwir  y'n  dra  ma , 

1 Ga  settya  rydh  'ma  warnas  sy 
Poran  dell  en  ni  kynsa. 

Ow  thybyans  o  y  fies  sy 
(Kyns  es  hy  shora  ma) 

Lett  a  veu  yntredhon  ni 
Hag  ev,  ha  ni,  ha ' n  dra. 

Na  dheriv  hi  dhe  gara  gwell 
An  re  ma  yn  tevri. 

Kevrin  yw  a'n  re  erell 
Yntredhos  sy  ha  my." 


"Henn  yw  an  dustuni  an  moyha  bysi  re  glywsen  na  hwath," 

yn-medh  an  Myghtern,  ow  rutya  y  dhewdhorn;  "ytho  gwres  an 
dewdhek  den  lemmyn  -  " 

"Mar  koer  nebonan  anedha  y  styrya,"  yn-medh  Alys  (hi 
re  wrussa  tevi  mar  vras  dres  an  nebes  mynysennow  esa  passyes  ma 
na  berthi  own  vydh  a'y  woderri),  "my  a  re  dhodho  hwedner. 
My  ny  grysav  bos  temmik  a  styr  ynno." 

Oil  an  dewdhek  a  skrifas  war  aga  leghennow,  "Hi  ny  grys 
bos  temmik  a  styr  ynno,"  mes  nagonan  anedha  ny  assayas  styrya 
an  paper. 

"Mar  nyns  eus  styr  ynno,"  yn-medh  an  Myghtern,  "henna 
a  wra  sawya  kals  a  boenvos,  dell  wodowgh.  Ny  vydh  res  assaya 
y  gavoes.  Mes  ny  wonn,  byttegyns,"  a  besyas,  ow  lesa  an  gwers- 
yow  war  y  lin,  ha  mires  orta  gans  unn  lagas;  "Yth  hevel  dhymm 
my  dhe  weles  neb  styr  ynna  byttiwedh.  1  -  Mes  heb  neuvya,  rag 
meth  -  '  Ny  wodhes  neuvya,  gwir?"  ev  a  worras,  ow  trelya  dhe'n 
Gwas . 


An  Gwas  a  skakyas  y  benn  yn  trist.  "Eus  semlant  dhymm 
a'n  par  na?"  yn-medh  ev.  (Nyns  esa  yn  sur,  hag  ev  gwrys  yn 
tien  a  gartenn. ) 

"Da  lowr ,  bys  y'n  eur  ma,"  yn-medh  an  Myghtern,  hag  ev 
a  besyas  owth  hanasa  an  gwersyow  dhodho  ev:  "'Ha  hemm  yw 
gwir  dell  wodhon  -  '  henna  a  vydh  an  dewdhek,  heb  mar  -  | 
'Dhodho  dew  hag  unn  dhedhi  -  '  dar,  henna  a  vydh  an  pyth  a 
wrug  gans  an  tertys,  dell  wodhowgh  -  " 

"Mes  pesya  a  wra,  'Tehwelsons  pub  oil  dhiso  jy,'"  yn-medh 

Alys . 

"Dar,  ottena  i ! yn-medh  an  Myghtern  yn  trygh,  ow  tisk- 
wedhes  an  tertys  war  an  voes.  "Ny  yll  travydh  bos  moy  diblans 
es  henna.  Ena  arta  -  'kyns  es  hy  shora  ma  -  1  Ny  wruss'ta 
bythkweyth  kavoes  shorys,  ow  haradow,  dell  grysav?"  yn-medh 
ev  dhe'n  Vyghternes. 

"Bythkweyth!"  yn-medh  an  Vyghternes,  meur  hy  sorr,  ow 
tewlel  padell-ynk  erbynn  an  Bedrevan  ha  hi  ow  kewsel.  (Wella 
byghan  anfeusik  re  .wrussa  hedhi  heb  skrifa  war  y  leghenn  gans 
unn  bys,  rag  y  hwelas  na  wrug  merk  vydh;  mes  lemmyn  ev  a 
dhallathas  arta  yn  unn  fyski,  ow  kul  devnydh  a'n  ynk  esa  ow 
tevera  war-nans  y  enep,  mar  bell  dell  wre  durya.) 

"Ytho  ny  dhesedh  dhis  an  geryow,"  yn-medh  an  Myghtern, 
ow  mires  a-dro  dhe'n  lys  hag  ev  ow  minhwerthin.  Yth  esa  taw 
dien. 

"Gwari  geryow  yw!"  (1)  a  worras  an  Myghtern,  serrys  y  lev, 
ha  pubonan  a  hwarthas. 


(1)  Yma  gwari  geryow  war  an  ger  sowsnek  "fit"  a  styr  "shora" 
avel  hanow,  ha  "dhesedh"  avel  verb. 

"An  dewdhek  den  gwres  prederi  yn  kever  aga  breus,"  yn-medh 
an  Myghtern  an  ugensves  gweyth  po  ogatti  y'n  jydh  na. 

"Na,  na!"  yn-medh  an  Vyghternes.  "Kessydhyans  kynsa 
-  breus  a-wosa." 

"Euveredh  ha  flows!"  yn-medh  Alys  yn  ughel.  "Euver  yw 
derivas  an  kessydhyans  kynsa!" 

"Syns  dha  glapp!"  yn-medh  an  Vyghternes  ow  tos  rudhlas. 

"Na  vynnav!"  yn-medh  Alys. 

"Dibenn  hi!"  a  armas  an  Vyghternes  ughel  hy  lev.  Ny 

vovyas  denvydh. 

"Piw  a  berth  own  ahanowgh?"  yn-medh  Alys  (tevys  o  hi 

lemmyn  dh'y  braster  leun  erbynn  an  termyn  ma).  "Nyns  owgh 
hwi  travydh  marnas  bagas  a  gartennow!" 

♦ 

Gans  hemma  an  bagas  dien  a  yskynnas  y'n  ayr,  ha  dos  ow 
nija  war-nans  warnedhi:  hi  a  usas  nebes,  hanter  der  own  ha 
hanter  dre  sorr,  hag  assaya  aga  fellhe  orth  aga  gweskel,  hag 
omgavoes  a'y  gorwedh  war  an  dommenn,  hy  fenn  yn  barlenn  hy 
hwoel-,  esa  ow  skuba  dhe-ves  yn  klor  delyow  marow  re  wrussa 
trenija  war-nans  diworth  an  gwydh  war  hy  enep. 

"Difun,  Alys  ker!"  yn-medh  hy  hwoer.  "Dar,  ass  wruss'ta 

koska  pell!" 

"Ogh,  my  re'm  beu  hunros  mar  goynt!"  yn-medh  Alys,  ha 
hi  a  dherivis  orth  hy  hwoer,  gwella  galla  perthi  kov  anedhi, 
oil  hy  Anethow  koynt  ma  re  wruss'ta  redya  y'ga  hever;  ha 
pan  wrussa  gorfenna,  hy  hwoer  a  ammas  dhedhi,  ha  leverel, 
"Hunros  koynt  ova  yn  hwir,  karadow:  mes  lemmyn  poen  a-ji 
dhe '  th  te;  hi  a  dheu  ha  bos  diwedhes."  Ytho  Alys  a  sevis 

ha  poenya  dhe-ves,  ow  prederi  ha  hi  ow  poenya,  dell  o  gwiw, 

pana  hunros  marthys  re  bia. 


Mes  hy  hwoer  a  esedhas'  kosel  potan  dell  y's  gasas,  ow 

poesa  hy  fenn  war  hy  leuv,  ow  mires  orth  an  howl  ow  sedhi, 

ha  prederi  a  Alys  vyghan  hag  oil  hy  Anethow  marthys,  erna 
dhallathas  hi  hunrosa  ynwedh  war  neb  fordh,  ha'y  hunros  o 

dell  syw: 

Kynsa,  hi  a  hunrosas  a  Alys  vyghan  hy  honan,  hag  unnweyth 
moy  yth  o  hy  diwla  vyghan  gorrys  warbarth  war  hy  glin,  hag 
yth  esa  hy  dewlagas  splann  ha  freth  ow  mires  yn-bann  orth 
hy  dewlagas  hi  -  hi  a  glywo  tonyow  gwir  hy  lev,  ha  gweles 

an  towl  byghan  koynt  na  a'y  fenn  dhe  worra  war-dhelergh  hy 
blew  ow  kwandra  a  vynna  pup-prys  mos  a-berth  yn  hy  dewlagas 
-  ha  hwath,  ha  hi  ow  koslowes  po  heveli  goslowes,  an  tyller 
dien  a-dro  dhedhi  eth  ha  bos  yn  fyw  gans  an  greaturs  goynt 
a'n  hunros  a'y  hwoer  vyghan. 

An  gwels  hir  a  sias  orth  hy  threys  dell  dremena  an  Konin 

Gwynn  yn  unn  fyski  -  an  Logosenn  ownek  e  der  an  poll  yn  ogas 
yn  unn  lagya  -  ha  hi  a  glywo  son  an  hanafow-te  ha^n  Skovarnek 
Meurth  ha'y  gowetha  ow  ranna  aga  frys  heb  worfenn  -  ha  lev 
owth  usa  an  Vyghternes  owth  erghi  dh'y  ostysi  anfeusik  bos 
dibennys  -  unnweyth  moy  yth  esa  an  baban-porghell  ow  striwi 
war  lin  an  Dhuges,  ha  platow  ha  padellow  ow  koedha  yn  unn 
grakkya  a-dro  dhodho  -  unnweyth  moy,  us  an  Griffon,  gwighal 
pluvenn-leghenn  an  Bedrevan,  ha  taga  an  mogh  gyni  suppressys, 
a  lenwi  an  ayr,  kemmyskys  gans  hanasow  pell  an  KEMNYG  truan. 

Ytho  hi  a  esedhas  pell,  deges  hy  dewlagas,  ha  hanter 
ow  krysi  hy  bos  y'n  Vro  a  VarthuSyon,  kyn  hwodhya  nag  o  res 
moy  es  aga  igeri  arta,  hag  y  trelya  puptra  dhe'n  bys  kemmyn 
-  na  vedha  an  gwels  marnas  ow  sia  y'n  gwyns,  ha'n  poll  ow 
krygha  dhe  wevyans  an  kors  -  y  trelya  son  an  hanafow-te  dhe 
dynkyal  a  glegh-deves,  hag  usow  tynn  an  Vyghternes  dhe  lev 
an  maw-bugel  -  ha  striw  an  baban,  us  an  Griffon,  hag  oil  an 
trosow  koynt  erell,  a  wre  trelya  (dell  wodhya  hi)  dhe'n  son 
kemmyskys  an  garth  bysi  -  ha  bedhyglans  an  miles  y'n  pellder 
a  gemmeri  le  hanasow  poes  an  KEMNYG. 

Wor'tiwedh,  hi  a  dhismygas  fatell  vedha  an  keth  hwoer 
vyghan  ma,  yn  termyn  a  dho,  benyn  tevys  dhe  oes;  ha  fatell 
witha,  der  oil  hy  oes  adhvessa,  kolonn  sempel  ha  kuv  hy  flogh- 
oleth:  ha  fatell  guntella  a-dro  dhedhi  fleghes  vyghan  erell, 

ha  gul  aga  lagasow  i  splann  ha  freth  gans  lies  hwedhel  koynt, 
y'ga  mysk  ,  martesen,  hunros  a'n  Uro  a  Varthusyon  nans  yw  pell: 
ha  fatell  glywo  ynwedh  oil  aga  galarow  sempel,  ha  kavoes  solas 
yn  oil  aga  heudhter  sempel,  ow  perthi  kov  a'y  flogholeth  hi 
ha  dydhyow  lowen  Hav. 


AN  DIWEDH 

deun  yn-rag 

precious  28 

blacking  55 

last  67 

witness  60 

evidence  63 

overcome  64 

pant  10 

pant  58 

treat  30 

arranged  18 

coax  19 

coaxing  19 

moral  46 

latitude  2 

chin  7 

ointment  '  21 

by  this  time  1 

by  this  time  15 

mean  (to) ,  be  determined  to  28 
+  vn 

decidedly  41 

decided  52 

labelled  1 

jurybox  59 

oyster  13 

dreadful  27 

dreadfully  36 

enormous  19 

stuff  and  nonsense  68 

claw  6 

trim  56 

fast  asleep  48 

what  is  the  use  of  57 

mad  things  53 

quite  52 

quite  natural  9 

currants  4 

lock  3 

raving  mad  31 

tunnel  1 

patter  5 

patter  14 

pat  11 

furrows  43 

fidget  61 

sorrows  69 

help  ( neg . )  61 

afford  51 

rather  alarmed  at  36 

patiently  49 

indignantly  37 

exclaim  51 

savage  5 

rough  28 

violent  28 

rude  33 


74 


garow 

ad  j 

savage 

36 

garowder 

n 

insolence 

9 

garowder 

n 

violence 

27 

garr 

n 

stalk 

23 

garth 

n 

farmyard 

69 

gas  dhe  wari 

vb 

leave  alone 

23 

gas  a 

vb 

permit 

57 

gell 

ad  j 

brown 

56 

gelvin 

n 

beak 

21 

gis 

n 

way 

4 

glan 

adv 

quite 

13 

goderri 

vb 

interrupt 

52 

goderri  an  taw 

vb 

break  the  silence 

34 

godhnow 

n 

soles 

55 

goedhvil  (-es) 

n 

wild  beast 

3 

goedhvil 

n 

wild  beast 

41 

goethus 

ad  j 

proud 

50 

goheles 

vb 

save  oneself  from 

7 

goheles 

vb 

help  (=  avoid) 

30 

gokki 

ad  j 

stupid 

38 

gokki 

n 

simpleton 

51 

gorra  t 

vb 

add  (dhe  -  to) 

23 

gorra 

vb 

set  out  (table) 

33 

gorra 

vb 

add 

34 

gorra 

vb 

add 

60 

gorra  den  mes  a'y  rewl 

vb 

drive  one  crazy 

27 

gorvynn 

n 

ambition 

51 

govynn  gweres  orth 

vb 

seek  help  from 

5 

grogys 

n 

belt 

56 

gul  arwoedh  assentyans 

vb 

nod 

43 

gul  devnydh  splann  a 

vb 

thoroughly  enjoy 

29 

gul  fas 

vb 

give  oneself  airs 

22 

gul  kortesi 

vb 

curtsey 

2 

gul  prow  a 

vb 

take  ’advantage  of 

48 

gul  son  hager 

vb 

growl 

31 

gul  vri  a 

.vb 

notice 

9 

gul  vri  a 

vb 

notice 

41 

gul  war-lergh 

vb 

imitate 

65 

gwall 

n 

accident 

64 

gwann 

ad  j 

feeble 

19 

gwann 

ad  j 

feeble 

36 

gwaregow 

nf 

arches 

44 

gari  geryow 

n 

pun 

67 

gwari  teg 

n 

fun 

49 

gwas 

n 

knave  (cards) 

59 

gwaska 

vb 

pinch 

36 

gwaska 

vb 

squeeze 

61 

gwaska  a-dro 

vb 

crowd  around 

10 

gwaynya  kolonn  dha 

vb 

gain  courage 

56 

gweder 

n 

globe  (=  bowl  for  goldfish) 

64 

gwedhyn 

ad  j 

supple 

21 

gwel 

n 

field 

1 

gwelenn- tan 

nf 

poker 

3 

gwenenenn 

nf 

bee 

6 

gweskel 

vb 

hit 

18 

gweskel  an  termyn 

vb 

mark  the  time  (music) 

54 

gweskys 

PP 

pressed 

16 

gwesyon 

n 

fellows 

36 

gwevyans 

n 

waving 

69 

75 


gweyth 

times  (multiplication) 

6 

gwir 

n 

right 

61 

gwir 

ad  j 

very 

69 

gwiskys  yn  gwas  chi 

bryntin  phr 

in  livery 

2  6 

gwiw 

ad  j 

becoming 

5  9 

gwlasek 

ad  j 

caucus 

9 

gwlaskar 

ad  j 

patriotic 

9 

gwrewgh  vri! 

excl 

ahem  1 

9 

gwydhenn-ros 

n 

rose-tree 

40 

gwyls 

ad  j 

savage 

4  6 

gwynn  ow  bys  mar  ny 

phr 

1  wish  I  had  not 

7 

gwynnek 

n 

whiting 

5  4 

gwynnrudh 

ad  j 

pink 

1 

gwyrdhwelsennow 

nf 

blades  of  grass 

19 

gevys 

PP 

pardoned 

48 

gyki 

vb 

peep 

1 

gyki 

vb 

peep 

19 

gyki  (a  ykas) 

vb 

peep 

2  6 

pub  tra  a'n  par  na 

phr  and  all  that 

55 

hagri 

vb 

uglify 

51 

hagr ians 

n 

uglif ication 

5 1 

hapasow 

n 

whispers 

17 

handla 

vb 

nurse 

8 

handla 

vb 

nurse 

29 

harth 

n 

bark 

19 

heb  gul  gik  na  mik 

ad  j 

silent 

4  5 

heb  hedhi 

ad  j 

constant 

2  6 

heb  konfort 

ad  j 

uncomfortable 

9 

heb  mar 

adv 

of  course 

47 

heb  mar 

phr 

you  know 

54 

heb  perthyans 

adv 

impatiently 

13 

heb  perthyans 

adv 

impatiently 

34 

heb  poes 

ad  j 

unimportant 

64 

heb  worfenn 

ad  j 

hever-ending 

69 

hebaskes 

ad  j 

relieved 

30 

hebaskhes  yn  fras 

adv 

with  an  air  of  great  relief 

63 

hedhi 

vb 

leave  off 

48 

hegas 

ad  j 

nasty 

8 

helgig 

n 

game  (meat) 

57 

henwel  (a  henow) 

vb 

call,  name 

31 

hepkorr 

vb 

give  up  (abandon) 

35 

herdhya 

vb 

jog 

40 

herdhya 

vb 

dig 

47 

herdhya  nes  dhe 

vb 

squeeze  up  to 

4  6 

herot 

n 

herald 

60 

herwydh  kinda 

ad  j 

natural 

1 

herwydh  kinda 

adv 

in  a  natural  way 

31 

herwydh  kinda 

adv 

in  a  natural  way 

5  6 

herwydh  usadow 

adv 

generally 

53 

C.  O 

heudhter 

n 

joys 

by 

hevelys  orth 

prep  to  (  =  compared  to) 

47 

hi  a  aswonnis  yn  unn  lughesi 

she  knew  in  a  flash 

phr 

(it  flashed  across  her  mind) 

1 

hirder 

n 

longitude 

2 

hirethek  dhe 

ad  j 

longing  to 

57 

hogh  gyni 

n 

guinea  pig 

62 

hogh  gyni 

n 

guinea  pig 

18 

hokya 

vb 

pause 

10 

hos 

n 

duck 

8 

hunegan 

n 

dormouse 

33 

76 


hunek 

ad  j 

sleepy 

20 

hwans  godhvos 

n 

curiosity 

34 

hwansek 

ad  j 

eager 

40 

hwansek  a  wodhvos 

ad  j 

curious 

55 

hwar 

ad  j 

meek 

61 

hwarth 

n 

derision 

51 

hwath 

adv 

yet 

35 

hwedner 

n 

sixpence 

67 

hweg 

ad  j 

nice 

3 

hwerik 

nf 

little  sister 

37 

hwerow 

ad  j 

bitter 

46 

hwerthin 

vb 

chuckle 

49 

hwymm-hwamm 

n 

zig-zag 

23 

hwymm-hwamm 

adv 

in  all  directions 

42 

hwymm-hwamm 

adv 

up  and  down 

45 

hwyth 

n 

puff,  blast,  breath 

12 

hyga 

vb 

annoy 

28 

igorow  Dyw 

n 

daisies 

1 

j  evodi 

phr 

I  tell  you 

5 

jynn 

n 

works  (of  watch) 

34 

kabol i 

vb 

splash 

40 

kador-vregh 

nf 

arm-chair 

33 

kales 

ad  j 

hard 

8 

kales 

ad  j 

severe 

29 

kals  a 

n 

world  of 

67 

kals  moy  es 

phr 

a  great  many  more  than 

33 

kamil 

n 

camomile 

46 

kamm 

ad  j 

unjust 

40 

kamm 

n 

pace 

61 

kammenn  vydh 

adv 

not  at  all 

50 

kartenn 

nf 

cardboard 

67 

ke  oeles 

n 

fender 

5 

keas  onan  a'y  dewlagas 

orth  vb 

wink  at 

7 

kedhow 

n 

mustard’ 

47 

kedrynna 

vb 

quarrel 

35 

kedrynna 

vb- 

quarrel 

43 

kedrynna 

vb 

quarrel 

48 

kemmeres  truedh  war 

vb 

take  pity  on 

49 

kemmeres  yn  gwith 

vb 

take  into  custody 

48 

kemmyn 

ad  j 

regular 

51 

,  kemmys 

adv 

so  (  =  so  much) 

61 

kemmys  k 

n 

muddle 

59 

kemmys  kys 

PP 

involved 

66 

kemmys kys 

PP 

confused 

69 

kemmyskys  gans 

PP 

fumbling  over 

63 

KEMNYG 

abbr 

mock  turtle  ( kroenek  ervys 
mor  nag  yw  gwir) 

46 

kempenn 

ad  j 

neat 

19 

ken 

n 

cause 

9 

kenek 

n 

worm 

9 

kennerthys 

ad  j 

encouraged 

51 

kepar  ha  pan 

conJ 

1  as  if 

6 

kerdhes  dhe-ves 

vb 

walk  off 

46 

kes  kan 

nf 

chorus 

29 

keskoweth 

n 

partner 

53 

keth 

ad  j 

vulgar 

8 

keudh 

n 

grief 

51 

kevr in 

n 

mystery 

51 

kewarghlenn 

nf 

canvas 

62 

klamderans 

n 

fainting 

51 

77 


klappya  vb 

klor  adj 

klor  adj 

klor  adj 

klyji  n 

know  sugrys  n 

koedhys  yn  desper  adv 

kogh  n 

kogh  bras  a  view  fals  n 

kollell  rag  treghi  bara  nf 
kollenki  vb 

kolyn  n 

kommendya  vb 

kommendya  vb 

konkludya  vb 

kontrolya  vb 

kontrolys  pp 

kontrolys  pp 

korn  n 

korn  n 

ko'rs  n 

kcjvia  vb 

kovskrif  n 

kowal  adj 

kowethlyver  n 

kows  lent  n 

koynt  adj 

koynt  adj 

koynt  adj 

krakk  n 

krakkya  vb 

krambla  vb 

kravas  vb 

kreatur  .  n 

krena  vb 

krena  vb 

krev  adj 

krevenn  nf 

kribow  nf 

krodhvolas  vb 

kroenek  ervys  n 

kroenek  ervys  mor  n 

kroghen  mynn  nf 

kroglenn  nf 

kronk  n 

krygha  vb 

kryghlamm  n 

kryghlemmel  vb 

kryghylli  vb 

kudhys  pp 

kudhys  gans  ponn  adj 

kudynn  nf 

kuhudhans  n 

kulyek  gyni  n 

kuv  kolonn  phr 

kyfeyth  owravalow  n 

kyns  pell  adv 

kyns  pell  adv 


talk  59 

cool  3 

moderate  .  9 

cool  39 

toffee  3 

comfits  10 

desperately  27 

head-covering  59 

wig  59 

bread  knife  34 

swallow  18 

puppy  19 

introduce  44 

introduce  53 

settle  (a  difficulty)  44 

order  about  56 

ordered  about  49 

ordered  about  16 

corner  17 

corner  33 

reeds  69 

hatch  24 

memorandum  60 

dead  (of  silence  =  complete,  18 
entire,  utter) 

notebook  65 

drawling  51 

curious,  funny,  queer,  5 

strange,  out-of-the-way 
remarkable  13 

extraordinary  37 

crash  (sound)  13 

crash  69 

‘scramble  18 

scratch  18 

(living)  thing  8 

quiver,  tremble  8 

trbmble  65 

solid  3 

crust  57 

ridges  43 

grumble  34 

tortoise  50 

turtle  46 

kid  (leather)  5 

curtain  3 

thump  3 

ripple  69 

somersault  21 

turn  a  somersault  53 

rattle  18 

thatched  32 

powdered  26 

puzzle  6 

accusation  60 

turkey 
my  dear 

orange  marmalade  1 

sooner  or  later  3 

soon  4 


n  cm 


kyrgher 

n 

carrier 

5 

kyrghes 

vb 

fetch  back 

13 

kystenn-puber 

nf 

pepper-box 

.63 

lagatta 

vb 

stare 

26 

lagatta 

vb 

glare 

41 

lagya 

vb 

splash 

7 

lagya 

vb 

splash 

69 

lamina 

vb 

leap 

8 

lapya 

vb 

lick 

8 

latimer 

n 

Latin  master 

51 

lavasos 

vb 

allow 

9 

lavasos 

vb 

consent  to  +  vn 

38 

legest 

n 

lobster 

53 

len 

ad  j 

honest 

86 

lenn  oeles 

nf 

hearth  rug 

5 

lesa 

vb 

spread  out 

67 

1 iwyansow 

n 

pictures 

1 

lostenn 

nf 

skirt 

64 

lowr 

adv 

quite 

30 

lows 

ad  j 

loose 

17 

lymin 

ad  j 

sharp  (noise) 

19 

lyser 

n 

courtier 

40 

maber 

n 

eaglet 

8 

magata  dell  +  vb 

adv 

as  well  as,  as  nearly  as 

7 

maglenn-logos 

nf 

mousetrap 

38 

mantolya 

vb 

balance 

21 

mar 

con  j 

so  long  as  (=  providing  that) 

30 

mar  ny'th  teur  henna 

phr 

if  you  don't  mind 

23 

mar  vras  o  hy  edhomm  may. 

.  phr 

she  was  so  desperate  that.. 

5 

margh-lyver 

nf 

writing  desk 

33 

marghvran 

nf 

raven 

33 

maystri 

n 

authority 

9 

melhwenn 

nf 

snail 

54 

mellow 

n 

knuckles 

26 

meneges 

vb 

talk  about 

47 

meri  avel  hok 

ad  j 

gay  as  a  lark  (lit.  hawk) 

56 

mes  a'ga  rewl 

phr 

out  of  their  wits 

25 

mes  a-ji 

adv 

outside 

63 

mestresik 

nf 

miss 

15 

methek 

ad  j 

shy 

20 

meur  hy  fienasow 

adv 

anxiously 

__  9 

meur  y  hwans  godhvos 

ad  j 

with  great  curiosity 

33 

meuredh 

n 

muchness 

38 

meus va 

nf 

inch 

3 

mil  dhov 

nf 

pet 

13 

miles 

nf 

cattle 

69 

min 

n 

face 

8 

minvlew 

n 

whiskers 

63 

mires  stark  war 

vb 

stare  hard  at 

61 

mires  stark  war 

vb 

stare  at 

61 

moen 

n 

mineral 

47 

mogh  gyni 

n 

guinea  pigs 

62 

morgowles 

n 

jellyfish 

53 

morhogh 

n 

porpoise 

54 

morvleydhi 

n 

sharks 

56 

morvugh 

nf 

walrus 

7 

mos  an  eyl  erbynn  hy  ben 

vb 

meet  together 

46 

mos  mes  a  wel 

vb 

disappear 

63 

79 


raos  negysyow 

vb 

run  errands 

15 

moutya 

vb 

turn  sulky 

9 

movya  a-dro 

vb 

move  about 

18 

movya  a-dro 

vb 

move  about 

23 

moy  dhe  dylli 

phr 

extra 

'50 

mynysenn 

nf 

minute 

26 

mus 

ad  j 

mad 

30 

nag  o  herwydh  usadow 

ad  j 

out-of-the-way 

4 

nammenowgh 

adv 

seldom  (neg.) 

4 

nammna 

adv 

almost 

6 

nammna 

adv 

almost 

19 

nans  yw  pell 

adv 

long  ago 

69 

nans  yw  pols 

adv 

just  now 

68 

nans  yw  pygernmys  termyn 

phr 

how  long  ago 

8 

nen 

n 

roof 

64 

nerthek 

ad  j 

violent 

29 

ni  j  a 

vb 

skim  (fly) 

26 

niwl  taran 

n 

thundercloud 

48 

Normanogyon 

n 

Normans 

9 

ny  vydh  rag  dha  les 

phr 

will  disagree  with  you 

3 

oela 

vb 

sob 

29 

oplva 

nf 

sobbing 

49 

ogh 

int 

oh 

54 

omblegya 

vb 

bow 

11 

omblegya 

vb 

double  up 

29 

omdhiskwedhes 

vb 

appear 

18 

oradhi skwedhyans 

n 

appearance 

43 

omdhiswul 

vb 

undo  itself 

29 

omdoella 

vb 

cheat  oneself 

4 

omewna 

vb 

straighten  out 

29 

omgeredhi 

vb 

scold  oneself 

4 

omhwelys 

PP 

upset 

64 

omsedhi 

vb 

dive 

23 

omsettyans  (-ow) 

n 

*  charge 

19 

omshakya 

vb 

shake  oneself 

22 

omshakya 

vb 

shake  oneself 

36 

omskwitha  yn  tien 

vb 

tire  oneself  out 

4 

omsynsi 

vb 

feel  (Jowen  ow  -  happy  to) 

28 

omsynsi 

vb 

feel  ’ 

50 

omsynsi  ogas  dhe 

vb 

keep  close  to 

4  6 

omsynsi  serrys 

vb 

feel  worried 

47 

omvagla 

vb 

get  entangled 

24 

omvusura  orth 

vb 

measure  oneself  by 

7 

omwen 

Vb 

wriggle 

24 

omweres 

vb 

manage 

5 

omweres 

vb 

manage 

35 

omweres 

vb 

help  (manage  not  to) 

40 

omweres 

vb 

do  (manage) 

54 

omweres  ow  kemmeres 

vb 

help  oneself  to 

37 

omwul  gwynn 

vb 

turn  pale 

.54 

omwul  'vas 

vb 

make  oneself  useful 

13 

omwynsella 

vb 

fan  oneself 

19 

oula 

n 

owl 

5  6 

ow  leski  gans  hwans 

a  wodhvos 

phr  burning  with  curiosity 

1 

ow  krena 

ad  j 

tremulous 

5  6 

ow  synsi  an  dorn  an 
hy  ben 

eyl 

phr 

hand  in  hand 

2 

ownek 

ad  j 

nervous 

61 

owrbuskes 

n 

goldfish 

64 

padell 

nf 

dish 

57 

padell 

nf 

tureen 

57 

padell 

nf 

dish 

59 

padell-ynk 

nf 

ink-stand 

67 

padellow 

nf 

dishes 

28 

padellow-dorn 

nf 

saucepan 

28‘ 

pali 

n 

velvet 

<31 

pan  goll  eus 

phr 

what  matters  it 

54 

pana 

excl 

what  a 

68 

pandra  esosta  ow  prederi 
anodho? 

phr 

what  are  you  thinking 

about? 

13 

pandr'a  vydh  ow  destnans? 

phr 

what  will  become  of  me? 

16 

papyn j  ay 

n 

lory  (parrot) 

8 

paw  (-yow) 

n 

paw 

10 

paw-bran 

n 

buttercup 

19 

pandra 

pron 

what  (thing) 

22 

pedrevan 

nf 

lizard 

18 

pell  lowr 

adv 

a  good  way  off 

19 

pe 1 lhe 

vb 

croquet  (i.e.  hit  one 
off  another) 

ball 

44 

pel lhe 

vb 

beat  off 

68 

pelour 

n 

fur 

9 

pellweler 

n 

telescope 

3 

penn-e 1  in 

n 

elbow 

16 

penns ita  • 

nf 

capital 

6 

pennskav 

ad  j 

giddy 

31 

pennskav 

ad  j 

giddy 

42 

penn-sogh 

n 

dunce 

61 

pe  r  thi 

vb 

bear 

17 

piesenn 

nf 

magpie 

13 

pith 

ad  j 

stingy 

46 

piw  dhodho 

pron 

to  whom 

65 

plas 

n 

plate 

26 

pleg-hyns 

n 

corner 

2 

plegya  tal 

vb 

frown 

9 

plegys  hy  thal 

ad  j 

frowning , 

48 

pluvenn-blomm 

nf 

pencil 

59 

pluvennow-leghenn 

nf 

pencils  (slate) 

64 

plynchya 

vb  • 

start  (jerk  suddenly) 

5 

po  ogatti 

phr 

or  thereabouts 

2 

po  ogatti 

adv 

or  so 

48 

po  ogatti 

adv 

or  so 

61 

po  pur  ogatti 

adv 

or  very  nearly 

49 

podik-leth 

n 

milk  jug 

38 

poenvos 

n 

trouble 

67 

poesa  war 

vb 

lean  over 

27 

poesys 

ad  j 

pressed 

10 

pols 

n 

moment 

2 

pols  a  lett 

n 

moment's  delay 

48 

poran 

adv 

just 

5 

poran 

adv 

exactly 

- 

33 

poran 

adv 

just 

36 

poran 

adv 

exactly 

66 

poran  kepar  ha  pan 

adv 

exactly  as  if 

26 

pott-pri 

n 

flowerpot 

42 

potya 

vb 

kick 

17 

powes 

vb 

rest  s . th .  on  ( war ) 

33 

powes  war 

vb 

depend  on  (meaning) 

30 

prattys 

n 

tricks 

19 

prederi 

vb 

consider 

41 

prederi 

vb 

consider 

68 

prederus 

ad  j 

anxious 

4 

prede  rus 

ad  j 

uneasy 

43 

prederus 

ad  j 

anxious 

45 

prest 

adv 

at  once 

56 

previ  perthyans 

vb 

try  the  patience  of 

13 

prof ya 

vb 

move,  propose 

10 

prof ya 

vb 

vote,  propose 

36 

profya  yn  ro  dhe 

vb 

make  a  present  of  ...  to 

47 

prysweyth 

n 

moment 

2 

pryv 

n 

caterpillar 

19 

pryv  del 

n 

caterpillar 

20 

pub  rann 

adv 

dll  over 

8 

pur  freth 

adv 

very  readily 

34 

pur  hebaskhes  y  lev 

ad  j 

in  a  tone  of  great  relief 

50 

puth 

n 

well 

1 

pympbys 

n 

starfish 

29 

pyneyl 

pron 

which  (of  two) 

29 

pynnow 

n 

pegs 

1 

pystyga 

vb 

hurt 

8 

pystyga 

vb 

hurt 

28 

pystyga 

vb 

ache 

63 

pyth 

pron 

what 

18 

rahay 

vb 

sneeze 

29 

renna 

vb 

hand  round 

59 

ranna 

vb 

share 

69 

remenant 

n 

rest 

41 

remenant 

n 

rest 

60 

renki 

vb 

snort 

29 

resegva 

nf 

racecourse 

9 

reunyon 

n 

seals 

53 

rew  a 

n 

a  series  of 

19 

rewlya 

vb 

manage 

43 

ri  kolonn 

vb 

encourage 

20 

rogha 

vb 

grunt,  growl 

57 

rogha 

vb 

grunt 

29 

rol 

n 

’ scroll 

59 

rol  dhe  lieshe 

n 

multiplication  table 

6 

ronk 

ad  j 

hoarse 

6 

ronk 

ad  j 

hoarse 

36 

ronk 

ad  j 

hollow 

49 

rudh-du 

ad  j 

crimson 

41 

rudhlas 

ad  j 

purple 

68 

rutya 

vb 

rub 

38 

ryal 

ad  j 

royal 

40 

sad 

ad  j 

grave 

10 

sad 

ad  j 

solemn 

26 

sad 

ad  j 

grave 

45 

sad 

ad  j 

solemn 

54 

semlant 

n 

expression 

43 

semi ant 

n 

the  look  of 

44 

serri 

vb 

tease 

28 

serrys 

ad  j 

flustered 

18 

servyour 

n 

tea-tray 

36 

seth 

n 

jar 

1 

seth 

nf 

arrow 

45 

settya  dalghenn  yn 

vb 

collar 

63 

sevel  reun 

vb 

bristle 

8 

seweni  orth 

vb 

manage  to 

1 

shakya 

vb 

shake 

13 

shora 

n 

fit  {attack,  seizure) 

66 

sia 

vb 

rustle 

68 

skantlowr 

adv 

hardly 

36 

82 


skavell-kroenek 

nf 

sket  war  y  benn 

phr 

skeul 

nf 

skilys 

nf 

skoedhya 

vb 

skoedhys 

PP 

skoellya 

vb 

s  konya 

vb 

skonya 

vb 

skonya 

vb 

skonya 

vb 

skonyans 

n 

skri  j 

n 

skri  j 

n 

skrynkya 

vb 

skrynkya 

vb 

skuba 

vb 

skubyllenn 

nf 

skwetys 

PP 

skwych 

n 

slynk 

ad  j 

slynkya , 

vb 

solsow 

n 

sorr 

n 

sorr 

n 

sosten 

n 

spedya 

vb 

splann 

ad  j 

splann 

ad  j 

splann 

ad  j 

splann 

ad  j 

splanna 

vb 

stag 

ad  j 

stag  omma 

adv 

stankya 

vb 

stankya 

vb 

stevya 

vb 

stopya 

vb 

stopya 

vb 

str  iw 

n 

striwi 

vb 

studh 

n 

stumm 

n 

styrya 

vb 

styryans  yn  kever 
tybyansow 

phr 

sugen 

n 

suppres'sys 

PP 

sygyow 

nf 

syllies 

nf 

sylli 

nf 

sylli 

nf 

syns  dha  glapp 

vb 

sywya  an  tybyans 

vb 

taga 

vb 

taga 

vb 

tal 

n 

talsogh 

ad  j 

talsogh 

ad  j 

tardha 

vb 

tawesek 

ad  j 

mushroom 

■.I 

19 

head  over  heels 

19 

ladder 

.17 

pretexts 

13 

lean  against 

19 

favoured 

9 

waste 

12 

refuse 

9 

not  notice 

38 

refuse 

54 

disobey 

57 

denial 

12 

shriek 

17 

scream 

42 

grin 

6 

grin 

27 

brush 

68 

brush 

40 

broken 

17 

snatch 

17 

slippery 

4 

slip 

7 

shillings  (l/20th  of  pound) 

60 

fury 

41 

passion 

44 

refreshments 

59 

get  on 

43 

bright 

3  6 

bright 

39 

grand 

41 

delightful 

53 

brighten  up 

( intr ) 

4 

fixed 

9 

on  thd  spot 

61 

trample 

19 

stamp 

43 

rush 

19 

crouch 

24 

stoop 

57 

sneeze 

69 

sneeze 

26 

the  look  of 

things 

44 

bend  (in  road) 

13 

signify 

64 

accounting  : 

.  “  I*,*-: 

for  tastes 

57 

gravy 

57 

suppressed 

5  9 

chains 

59 

eels  f 

55 

eel 

21 

conger  eel 

5 1 

hold  your  tongue 

50 

take  the  hint 

28 

choke 

11 

choke 

69 

forehead 

63 

stupid 

4 

dull 

50 

’burst 

6 

silent 

38 

83 


tekhe 

Vb 

beautify 

51 

temmik 

n 

atom 

67 

tergh 

nf 

coils 

51 

terlemmel 

vb 

caper 

53 

terri 

vb 

pick  (flowers) 

1 

tetivali 

excl 

tut 

46 

tewlel 

vb 

toss 

29 

tiyas  (tiysi) 

n 

juror 

59 

toellys 

ad  j 

disappointed 

1 

tokyn 

n 

label 

3 

tommenn 

nf 

bank 

68 

tormentor 

n 

executioner 

44 

torn 

n 

opportunity 

2 

tra 

nf 

fact 

60 

trelva 

nf 

change  (  =  transformation) 

7 

trelva 

nf 

change 

38 

trelya 

vb  ' 

reel 

51 

trelya 

vb 

Change 

53 

trelya  an  destenn 

vb 

change  the  subject 

57 

trelya  an  mater 

vb 

change  the  subject 

36 

trelya  dhe  les 

vb 

improve  (  =  make  good  use  of) 

6 

bremenva 

nf 

passage 

2 

tremenva 

nf 

passage 

30 

tremmynn 

n 

look  (of  a  thing) 

29 

treni j  a 

vb  " 

flutter 

68 

trenk 

adj 

sour 

46 

trist 

adj 

melancholy 

64 

troen 

n 

snout 

29 

troghya 

vb 

dip 

34 

tromm 

adj 

sudden 

1 

tromm 

adj 

sudden 

7 

troyllya 

vb 

writhe 

51 

tru 

excl. 

alas  (for) 

4 

truan 

adj 

wretched 

22 

truedhek 

adj 

melancholy 

14 

tryghans 

n 

conquest 

9 

trygher 

n 

conqueror 

8 

turans 

n 

despots 

.  9 

ty  a  allsa  leverel  maga 
ta 

phr  : 

you  might  just  as  well  say 

34 

tyb 

n 

fancy 

2 

tykkli 

adj 

puzzling 

6 

tykkli 

adj 

difficult 

23 

tykkli 

.  adj 

puzzling 

25 

tykkli 

adj 

puzzling 

37 

tykkli 

adj 

confusing 

43 

^tynkyal 

n 

tinkling 

69 

tynn 

adj 

sharp 

4 

tythyans 

n 

hiss 

23 

ugh-sommys 

n 

bat 

35 

ughel  y  lev 

adv 

aloud 

1 

unn  lamm  byghan  diworti 

phr 

a  little  way  off 

7 

us 

n 

shriek 

38 

usa 

vb 

scream 

41 

'  vas 

adj 

of  use 

3 

'  vas 

adj 

of  any  use 

7 

'  vas 

adj 

useful 

8 

war 

adj 

careful 

41 

war  benn-glin 

adv 

on  one  knee 

62 

war  fordh  ervirys 

adv 

decidedly 

22 

war  gamm 

adv 

cautiously 

38 

84 


war  neb  kor 

adv 

war  vin 

prep 

war  y  dorn 

adv 

war-nans  an  tremmynn 

adv 

wor ' tiwedh 

adv 

wor ' tiwedh 

adv 

wor ' tiwedh 

adv 

wor'tiwedh  arall 

adv 

wosa  nep-pell 

adv 

wosa  pub  tra 

adv 

wostal leth 

adv 

wostalleth 

adv 

wostalleth 

adv 

wostalleth  poran 

adv 

y  koedhvia 

vb 

y'n  bys 

adv 

yethador 

n 

yeuni  +  vn 

vb 

yeuni  may 

vb 

yewgenes 

n 

yeyn 

ad  j 

yn  arbenni,k 

adv 

yn  fas 

adv 

yn  feur 

adv 

yn  feur 

adv 

yn  feur 

adv 

yn  f ol 

adv 

yn  fordh  ma  na 

con  j 

yn  fras 

adv 

yn  freth 

adv 

yn  hy  brys 

phr 

yn  kemmyn 

adv 

yn  kettermyn 

adv 

yn  klor 

adv 

yn  lev  dres  eghenn  y 

skorn  phr 

yn  nerthek 

adv. 

yn  prederus 

adv 

yn  ro 

adv 

yn  sad 

adv 

yn  sad 

adv 

yn  tien 

adv 

yn  tien 

adv 

yn  trygh 

adv 

yn  trygh 

adv 

yn  tyblans 

adv 

yn  unn  apposya 

adv 

yn  unn  brederi 

adv 

yn  unn  f’istena 

adv 

yn  unn  fyski 

adv 

yn  unn  hosi 

adv 

yn  unn  lamm 

adv 

yn  unn  skornya 

adv 

yn  war 

adv 

yn  y  vrys 

adv 

yn-bann  orth 

prep 

yn  kyrgh 

adv 

ynnia 

vb 

yskynna  yn  unn  nija. 

.  vb 

ytho 

con  j 

yw 

vb 

at  any  rate  7 

over  the  edge  of  19 

in  his  turn  51 

flat  on  their  faces  40 

at  the  end  of  (  +  noun)  61 

at  the  end  65 

lastly  69 

at  the  other  end  of  43 

after  a  while  4 

after  all  41 

to  begin  With  30 

to  begin  with  51 

at  the  beginning  66 

just  at  first  56 

ought  60 

at  all  27 

grammar  (book)  7 

long  to  3 

to  wish  that  2 

ferrets  15 

shrill  63 

in  particular  43 

even  48 

a  great  deal  5 

quite  8 

very  61 

wildly  45 

so  that . . . not  2 9 

very  much  42 

eagerly  8 

in  her  fancy  48 

generally  48 

between  whiles  36 

gently  ’  68 

in  a  tone  of  deepest  contempt  24 
positively  9 

uneasily  34 

as  a  boon  57 

solemnly  10 

seriously  29 

quite  47 

quite  47 

triumphantly  37 

triumphantly  67 

in  particular  13 

inquisitively  7 

thoughtfully  35 

in  a  hurry  51 

hastily  56 

in  a  hoarse  growl  28 

in  a  twinkling  35 

contemptuously  20 

cautiously  25 

in  his  fancy  49 

up  into  26 

away  10 

persist  64 

fly  up  into . .  44 

so  55 

equals  (arithmetic)  6 


war-nans:  This  commonly  used  word  occurs  only  twice  in  our  texts  at  PAA  1 77/7 

and  205/3  where  it  is  clearly  used  as  an  adverb  meaning  downwards  in  both  cases,  thus 
confirming  the  information  in  Nance  and  GM  (though  GM  describes  the  word  as  VN, 
which  must  be  a  misprint)  (Corrected  in  GK98) 

It  indicates  direction  rather  than  movement.  So  what  do  we  do  for  down  as  a 
preposition?  John  Parker  has  pointed  out  to  me  that  I  have  (wrongly)  used  war-nans  this 
way  three  times  in  my  translation  of  Alice  in  Wonderland.  It  seems  one  has  to  get  round  it 
the  best  one  can  in  the  situation  and  I  suggest  the  following  corrections  to  my  gaffs  in 
Alice : 

P.  1  War-nans  an  Toll-Konin  > 

Dhe  woeles  an  Toll-Konin  or  An  Toll-Konin  yn-nans 
...ow-koedha  war-nans  puth  pur  dhown  > 

,.ow  koedha  yn  puth..  or  ,.ow  koedha  dhe-woeles  puth.. 

P.67  ynk  esa  ow  tevera  war-nans  y  enep  >  ...war  y  enep  or  der  y  enep  yn-nans. 
(Nicholas  Williams  has  made  the  same  mistake  on  page  245  of  Cornish  Today  where  he 
has  war-nans  chymblys  for  down  chimneys  again  in  a  translation  from  Alice ,  but  this  time 
Through  the  Looking  Glass) 


(The  above  is  from  Notennow  Kernewek  by  Ray  Edwards,  www.kdl.org.uk/notennow) 


Kesva  an  Taves  Kernewek 
(Cornish  Language  Board) 
ISBN  0  907064  26  4 


